
शस्तावना 


>++कर्ॉलबू ><<-+० 


यह पुस्तिका एक पुस्तककी भूमिका मात्र है। अधूरी भी है और पूरी भी । 
अधूरी इसालिये कि धर्म-मीमासा नामक युस्तकका यह एक भाग है और पूरी 
इसलिये कि धर्म-मीमासाकी कसौटीका इसने पूरा वर्णन किया है ओर उसे 
जीवनमे उतारनेके लिये जिस “ सत्य-समाज * की सृष्टि हुई है उसका दर्शन यह्‌ 
पूरा-सा ही करा देती है | यों तो पूर्णता मी एक सापेक्ष शब्द है, इसलिये एकके 
डिये जो पूर्ण है दूसरेके लिए अपूर्ण है ।  पूर्ण-पूर्णता ” यह प्रयोग भाषाकी 
दृष्टिसे ही अटपटा-सा है और भावकी दृष्टिसि तो असभवमे प्रविष्ट हो गया है। 
खेर । यहाँ मैने इसलिए इसे पूरा कहा हे कि इसके पढ़ लेनेपर पाठकोंको 
अधुरेपनका कष्ट न होगा । 


मैने * जैन-जगत्‌ ” पत्रमे--जो कि अब “ सत्य-सदेश ' हो गया है--- जैन 
धर्मका मर्म ' शीर्षक एक लेखमाला करीब साढ़े तीन वर्ष तक लिखी थी । मैं 
लिखने बैठा “ मर्म ” ओर लिख गया ' मीमासा ' | शब्द डाला * जैन-धर्म पर 
रह गया “ धर्म | उसमे किसीकी निन्दा नहीं थी, फिर भी तहलका मच गया। 
जैनधर्मका मर्म होनेपर भी वह जैनियोकी ही चीज न रही । उसमें न निंदा थी 
न स्तुति, निष्पक्ष आलोचना थी। सम-भाव और विवेकका यथाशक्ति पूरा उप- 
योग किया गया था । लेखमाला लिखते लिखते यह बात भी स्पष्ट हो गई कि इस 
प्रकारकी आलोचना तो प्रत्येक धर्मकी की जा सकती है, और उसके ह्ोनेपर तो 
धर्मीमे कोई भेद नहीं रह जायगा । मनुष्य-जातिमे धर्म और जातिके जो भेद 
हैं उनमे निरर्थकता और दुर्थंकताका अश बहुत ज़्यादः हो गया है । इन सब 
विचारोका फल हुआ ' सत्य-समाज * की स्थापना । 

एक दिन बैठा । नियमाबल्की गढ डाली | स्थापना हो गई । निन्दाकी गर्जना 
और प्रशंसाके गीत सुनाई पड़ने लगे | उपेक्षा और व्यज्ञथकी मार भी पड़ी। 
मैंने सिर्फ शकाओका समाधान किया और बाकीके लिये किया भविष्यकी तरफ 


(२) 


इद्यारा | बहुतोको यह योजना रुचिकर मादूम हुईं । सदस्य बनने लगे | पूना, 
बार्शी ( सोलापुर ), कोटा, बारा (कोटा ), भेलसा, बलुंदा, ( मारवाड़ ) 
एटा, कानपुर, जालना ( निजाम ), आदि स्थानॉपर ग्राम-शाखाएँ खुलीं | 
कहीं प्रकीर्णक सदस्य रहे । शाखाएँ. और भी खुलती जाती हैं | इसप्रकार यह 
योजना धीरे धौरे आगे बढ़ रही है। 


इस प्रयत्नमें एक मॉग-चारों तरफसे आई कि 'सत्य-समाज'की समझनेके लिए. 
उसकी नियमावली हीं पर्याप्त नहीं है, कुछ और चाहिये । इस “ कुछ और ” के 
* लिए यह पुस्तक दी जा रही है। परन्तु यह “सत्य-समाज की नियमावली या उसका 
' भाष्य ही नहीं है, प्रारम्मका आधेसे अधिक भाग धर्म-तत््वकी मीमासा है। में 
यह नहीं चाहता कि धर्म परलछोक और इंश्वरके नामपर ही जीवित रहे, उसके 
लिए, अनिर्वचनीय अशेय तत््वोंकी और श्रद्धाकी दुह्दाई दी जाती रहे। जिस प्रकार 
प्राणियोंके लिए. हवा-पानी आवश्यक है, उसीप्रकार घर्म भी आवश्यक है। 
अथवा इसे यो कहना चाहिये कि जो हृवा-पानीकी तरह हमे आवश्यक है, वहीं 
* धर्म है। धर्मके नामपर जो सम्प्रदाय चल रहे हैं उन्हे हम उतने ही अंशमे धर्म 
कह सकते हैं जितना कि उनमें यह तत्त्व पाया जाता है | 


जब धर्म, हवा पानीकी तरह आवश्यक है तब वह बुद्धिका विषय भी है। 
बुद्धिके बाहर अगर कोई तत्त्व है तो रहे, परन्तु हम उसकी दुहाई नहीं दे सकते। 
दुह्ाई देते हैं तो उसे बुद्धिके भीतर कर लेते हैं। वह बाहर हो या भीतर, 
परन्तु हमे उसके नामपर निश्रेष्ट नहीं होना होगा | जब हमारे सामने विविध 
दुःख हैं, उनका हमे उपाय करना है, केवल “मा मा कहकर नहीं उड़ाना 
है, तब हमें उसका बुद्धि-सगत उपाय ही दूँढना होगा | 

आध्यात्मिकता आवश्यक है | उसके बिना आधिभोतिक व्याख्या निष्प्राण 
है | परन्तु आधिमौतिकताके विना तो आध्यात्मिकता भी “ ऐसा ही कुछ “ है। 
दोनोका समन्वय ही जीवन है। धर्म-जीवनकी यहाँ ऐसी ही व्याख्या की गई है। 

इसके दूसरे तीसरे आदि भाग भी होगे । जिनमें कर्म-मोग या जीवन-कला, 
मनुष्यमात्रकी एकता, अहिंसा, सत्य, अचौर्य, ब्रह्मचर्य, अपरिग्रह, बाह्याचार, 


सामाजिक विषय, समाज-सुधार, सर्व-घर्म-समन्वय, आदि विषयोपर व्यापक, 
गरभीर और कुछ मौलिक-सा विवेचन किया जायगा | 


(३) 


प्रन्थ-मालाका यह पहला पुष्प है, जो कि बहुत देरीसे दे रहा हूँ । फिर भी 
जल्दी है ओर इस जल्दीका श्रेय निम्नलेखित दो उदार श्रीमानोको है जिनकी 
सहायतासे यह प्रकाशन-कार्य प्रारम्भ हुआ है । 

२५०) श्रीमान्‌ सेठ सुगन्धचदजी लुणावत, घामनगाँव ( बरार ) 

२५०) श्रीमान्‌ सठ राजमलूजी ललवानी, जामनेर ( खानदेश ) 

उपयुक्त महानुभावोने यह सहायता  जैन-घर्म-मीमासा ” का प्रथम भाग 
ऋूपनेका दी थी | सो वह छप रहा है। उसके प्रारम्भके सामान्य धर्मसम्बन्धी 
४९ पृष्ठ इस पुस्तकर्म हैं। थोडासा भाग और मिलाकर यह पुस्तिका तैयार 
हो गई है। 

इस पुस्तकके प्रफ-सशोधन आदि प्रकाशन-कार्यमे श्रीमान्‌ १० नाथूरामजी 
प्रेमीस पूरी सहायता मिली है । वे मेरे इतन आत्मीय हैं कि उन्हें धन्यवाद देकर 
मै अनात्मीयता प्रकट नहीं कर सकता । 


--द्रबारीलाल 


अनुरोध 


-सीस्सीअस्सीस 


क्या आप समझते हैं कि मनुष्य-जाति धर्म, जाति, देश, प्रंदेश आदिके 
नामपर लड़ती रहे तो उसका कल्याण हो जायगा ? यदि नहीं, तो आप इन 
बन्धनोंको तोड़नेके लिए इस ट्नन्द्रको शान्त करनेके लिए. सत्य-समाजके सदस्य 
क्यो नहीं हो जाते ! 

आपकी विशेषता कोई नहीं छीनता । आप हिन्दू, मुसलमान, ईसाई, पारसी, 
जैन, बौद्ध आदि कोई भी रहिये ओर बने रहिये, परन्तु यह ख्याल रखिये कि 
इन विशेषताओके भीतर भी एक समानता है जिसके आधारपर हमारा मनुष्यत्व 
टिका हुआ है । उस समानताको--अह्यको---हम भूले हैं, क्या आप उसे याद 
करना चाहते हैं ? उसे जीवनमे उतारना चाहते हैं ! उसे मूर्तिमान करना 
चाहते हैं ? तो सत्य-समाजके सदस्य क्यो नहीं बन जाते ! 


जातिके नामपर फेली हुई ये हजारों ट्ुकड्रियँ--जिनने खान-पान और 
विवाह-सम्बन्धी न्याय्य स्व॒तन्त्रताकों छीनकर मनुष्यताका गला घोटा है--ये 
पंचायतें--जे कि समाज-सुधारके प्रत्येक कार्यमे आड़े आती हैं और पतनके 
मार्गमे धका देकर आगे बढ़ाती हैं, यह वातावरण जो कि श्वासके रूपमें भीतर 
जाकर आपके सत्साहसको नपुसक बनाये रहता है ओर आपको असहायताके 
दुशस्वप्त दिखाता रहता है, इन सबका क्‍या आप सामना करना चाहते हैं ! 
क्या इनपर विजय प्राप्त करना चाहते हैं, तो आप इस कार्यमे दूसरोंके सहयोगी 
बनिये । हजारों सहयोगियों द्वँडिये | इसके लिए सत्य-ससाजके सदस्य बन जाना 
सबसे सरल मार्ग है। इस पुस्तकको पढिये, विचारिये, पूछिये, फिर सन्तुष्ट होकर 
उत्साहके साथ मैदानमें आइये । 


द्रबारीलाल 


सत्य-समाजका प्रवेज्ञ-पत्र 
ता७ 
सेवामे--- 
संस्थापक “ सत्यसमाज 

महोदय, 

भैने सत्य-समाजके उद्देश नियम आदि पढ़ लिये है। मेरे ख्यालूमें 
सर्व-घर्म-समभाव, सर्व-जाति-समभाव और पूर्ण समाज-सुधारकता, 
मनुष्यकी उन्नति और शान्तिके लिये अत्यावश्यक है। सर्व-धर्म-सम- 
भावके प्रदशनमे भाग लेना, जाति-पाँतिके नामपर फैली हुई संकुचित- 
ताका विरोध करना, समाज-सुधारके प्रत्येक कार्य--अन्तर्जातीय 
विवाह, सहभोज, विधवा-विवाह आदि---मे सहयोग करना, रूढियों 
शात्रकी दुह्ाई देकर किसी कार्यका विरोध न करना, दूसरोकी 
सामाजिक स्वतन्त्रतामे बाधा न डालना, आदि सब रातें मुझे मंजूर 
है । इनके लिये आप मुझे प्रतिज्ञाबद्ध सर्मझिये और मेरा नाम सदस्यों 
की श्रेणीमे लिखिये। 

हस्ताक्षर | || ये उउम्राह ः 

पिता या पातिका नाम दि हे ली ल्कीपता 

आजीविका ह>॒एऊ+ऊ+-ए विवाहित आदि एः 

वर्तमान जाति "हएः वर्तमान सम्प्रदाय 

कुटुम्बियोका परिचय मन 




















सदस्यताकी शाखाौ ३३7 
पूरा पर  _््ए्३्यययः हा 


१ नैप्िक या पाक्षिकर्मे वेदिक, मुसलमान, ईसाई, जैन, बौद्ध, पारसी आदि | 








अनुमोदन पत्र 
सेवामे-.- 
संस्थापक “ सत्यसमाज ”” 

महोदय, 

मैने सत्यसमाजके उद्देश और नियम पढ़ लिये है। इस प्रकारके 
सम्प्रदायातीत निष्पक्ष समाजकी आवश्यकता है। सदस्यताकी जो आपकी 
शर्ते है वे मुझे मंजूर हैं । परन्तु उन्हें कार्यरूपमें परिणत करनेमें मेरे 
सामने कुछ कठिनाइयों है, इसलिये में अभी सदस्य तो नहीं बन 
सकता किन्तु अनुमोदक श्रेणीमें आप मेरा नाम लिख लीजिये । सत्य- 
समाजके कार्योमे यथाशक्ति भाग छेनेकी और सहायता देनेकी में 
कोशिश करता रहूँगा । 


पूरा पता 





खत्यं शिव सुन्दरम्‌ 


धर्म-मीसांसा 





अथम अध्याय 

42५0७ ७७७४०: 

घमंका स्वरूप 

विविधताका रहस्य 
धर्म क्‍या हैं ? धर्म-संस्था जगतम क्यों आई ? घर्मोमे परस्पर 
मिन्नता क्यो है? इयादि अनेक प्रश्न प्रत्येक विचारशील 
हृदयमे उठा करते है | और जब वह यह देखता है कि घरममसरीखी 
पवित्र वस्तुके नामपर खूनकी नदियाँ बही है, मनुष्यकी और मनुष्य- 
ताकी दिन-दहाड़े हत्या हुई हैं, तब उसका हृदय संतापसे जहने 
लगता है और कमी कभी उसे धभसे घ्रणा हो जाती है । परन्तु 
हम धर्मसे घृणा करें, इसीसे धर्म नष्ट न हो जायगा | अगर हम 
अपने समयकी पधर्म-संस्थाओकों नाश करनेका प्रयत्न करे, तो हमारा 
यह प्रयत्न करीब करीब असफल ही होगा | धर्म किसी न किसी 
रूपमे जीवित ही रहेगा | मनुष्यके पास जब तक हृदय है और उसमें 


के 

अच्छी ओर बुरी बृत्तियाँ है तब्र तक उसे धघर्मकी आवश्यकता रहेगी । 
इसलिये हमारा काम यही होना चाहिये कि धर्मका संशोधन करे। 
इसके लिये हमे वर्मका मूलस्वरूप ढ्ूँढ़कर, जगत्‌मे धर्म क्यो पैदा 
होते है इस बातकों समझकर, सब धर्मोका समन्वय करते हुए धर्मकी 
मीमांसा करनी चाहिये। 

प्रयेक धर्म इसी बातकी दुह्ाई देता है कि मै सबको दुःखोसे 
छुड़ाऊँगा | इससे माद्म होता है कि दुःखोको दूर करनेका जो मार्ग 
है उसे ही धर्म कहते है”“यह तत्त्व जिसमे जितना अविक पाया 
जायगा वह धर्म उतना ही अच्छा होगा! परन्तु इस तत्वका कोई 
ऐसा एक रूप नहीं ह जो सब समय ओर सत्र जगहके सब व्यक्तियोके 
ढिये कल्याणकारी कहा जा सके | इसलिये कोई भी धर्म सार्बत्रिक 
और सार्वकालिक दृश्सि उपयुक्त नहीं हो सकता | अगर उसको उप- 
युक्त बनाये रखना है, तो समय समयपर उसकी मीमासा करते हुए 
उसमे ऐसा परिवर्तन करते रहना चाहिये जिससे धर्म-सस्‍््याका मूल 
उद्देश्य सिद्ध हो | 

अगर हम प्रत्येक घर्मकी, उदारता और विनयके साथ मीमासा 
करे और उसमे समयानुसार परिवर्तन कर ले, तो हम आश्चर्यपूर्वक 
स्वीकार करना पडेगा कि दुनियाके सभी धर्म एक दूसरेसे बिलकुल 
मिले हुए है | इतना ही नहीं बल्कि जिन्हे हम भिन्न भिन्न धर्म 
समझते हे, वे एक ही धर्मके जुदे जुदे पहद है । धर्मके भीतर जो 
अविश्वसनीय तत्त्व आ गये है वे भोले छोगोको समझानेके लिये रखे गये 
है, धर्मके ममका उनके साथ कोई सम्बन्ध नहीं है| उन बातोमे 
परिवर्तन करनेसे धर्ंकी कुछ भी क्षति नहीं होगी | 

जिस प्रकार वर्षाका शुद्ध जल दो तरहका नहीं होता, किन्तु 
पात्रोके भेदसे उसमे भेद हो जाता है, उसीप्रकार धम दो तरह- 
का नही होता; किन्तु पात्नोके भेदसे या, द्वब्य-क्षेत्र-काछ-भावके 
भेदसे उसमे भेद होता है । द्रव्य-क्षेत्रकाल-भावका भेद, विरोधका 
कारण नहीं होता; इतना ही नहीं बाल्कि इस प्रकारकी द्विविधताकों 
हम दो धर्म भी नहीं कह सकते । वे एक ही धर्मके अनेक रूप है । 
दुनियामे अनेक धर्म है वेदिक,-जैन, बौद्ध, ईसाई, इस्कठाम आदि। 
परन्तु जिस प्रकार इन धर्मोके सम्प्रदाय है, उस प्रकार अ्दिसाधर्म, 
सत्यवर्म, अक्रोवरर्म, विनयथर्म आदिके सम्प्रदाय नहीं है । मे 
जन हुँ, त्‌ बीद्ध है, इस प्रकारके धर्माभिमानसे छोग लड़े है; परन्तु 
मे अहिंसाधर्मी हूँ, त्‌ सत्यर्मी है, इस प्रकारके धर्माभिमानसे 
कोई नही लड़ | हर एक धर्म अपनेको न्‍्यूनाधिक रूपमे अहिसा, 
सत्य आदिका पोषक कहता है । इससे मादठ्म होता है कि अहिंसा, 
सत्य आदि असर्ली घर्म है और इनमे विरोध नहीं है। विरोध है 
उसके विविध रूपोमे अर्थात्‌ सम्प्रदायोमे । कहनेका तात्पय यह 
हैं कि धर्म सुखके लिए है और विविध सम्प्रदाय धर्मके लिए है । 
सम्प्रदाय स्वय परिपूर्ण धर्म नहीं है-वे अह्िसा आदि घर्मोके लिए है। 
हमने घर्मके लिए उत्पन्न होनेवाले या उसके एक खरूपको - 
बतलानेवाले सम्प्रदायोकी घम कहा, इसछिए धर्मोकी विविधताकी 
समस्या हमारे सामने खड़ी होती है । 

जुदे जुदे घर्मोमे जो हमे परस्पर विरोध मादम होता है वह 
अनेकान्त, स्याद्वाद या सम-भावके न प्राप्त करनेका फल है। मे . 
यह नही कहता कि प्र्येक धर्मका प्रत्येक सिद्धान्त वैज्ञानिक 

इश्सि सत्य ह। मजनुष्य-प्रकृतिका विचार करके हरएक पर्ममे 
वैज्ञानिक असत्यका स्थान मिला है । परन्तु वह असत्य भी धर्मके 
लिए ही छाया गया है, अधघमके लिए नहीं। इस बातको स्पष्ट 
करनेके लिए एक उदाहरणमाछा उपस्थित करनेकी आवश्यकता होगी । 

पहिले ईश्वरकतृत्वके विषयको छीजिए । 

एक सम्प्रदाय कहता है कि जगत्कर्ता ईश्वर है; दूसरा कहता है 
कि जगत्कर्ता ईश्वर नहीं है। नि.सन्देह इन दोनोमेसे कोई एक 
असत्य है। परन्तु इन दोनो वादोका लक्ष्य क्या है * ईश्वर-कतृत्व- 
बादी कहता है कि अगर तुम पाप करांगे तो ईश्वर तुम्हे दण्ड देगा, 
नरकमे भेजेगा; अगर तुम पुण्य करोंगे तो वह खुश होगा, तुम्हे सुग्ब 
देगा, स्त्रगमें भेजेगा। इश्वर-कतृल्व॑विरोधी जन कहेगा कि अगर 
तुम पाप करोगे तो अशुभ करमोका बन्ध होगा; खाये हुए अपध्य 
भोजनके समान उसका तुम्हे दुःखमय फछ मिलेगा, तुम्हे 
बुरी गतिमे जाना पडेगा | अगर तुम पृण्यु करोगे तो तुम्हे शुभ 
कर्मोका बन्ध होगा, खाये हुए पथ्य भोजनके समान उससे तुम्हारा 
हित होगा, आदि | एक धर्म छोगोकों ईश्वर-कर्तृत्ववादी बनाकर 
जो काम कराना चाहता है, दूसरा धर्म छोगोको ईश्वर-कतृत्वका 
विरोधी बनाकर वही काम कराना चाहता हैं। यहाँ घर्ममे क्‍या 
भिन्नता है ? मिन्नता उसके साथनोमे हे | परन्तु मिन्नता होनेसे 
विरोध होना चाहिये, यह नहीं कहा जा सकता । बिरोब वहाँ होता 
है जहाँ दोनोका उद्देश्य एक दूसरेका विधातक हो; परन्तु यहाँ दोनो- 
. का उद्देश्य एक ही है | इसलिये हम इन्हे विरोधी धर्म नहीं कह 
सकते | उनमेसे अगर हम इश्वर-कर्तृत्ववादको वेज्ञानिक इछिसे 

असत्य मान ले, तो भी वह अधर्म नहीं कहा जा सकता | जो 
भावुक है उनके लिये ईश्वर-कतृत्ववाद अधिक उपयोगी है | वे यह 
सोचते है कि ईश्वरके भरोसे सब छोड़ देनेसे हम निश्चिन्त हो जाते है, 
हममे कर्ठलका अहंकार पेदा नहीं होता, पुण्य-पापका विचार रहता 
है । जो बुद्धिपप अविक जोर देते है, वे तकीसिद्ध न होनेसे ईश्वरको 
नही मानते | वे सोचते है कि ईश्वरकों कर्ता न माननेसे हमे स्वाव- 
लम्बी बनते है--हम ईश्वरकों प्रसन्न करनेकी कोशिश करनेकी 
अपेक्षा कर्तव्यको पूर्ण करनेका प्रयत्न करते है, हमारे पापोको कोई 
माफ करनेवाठा नहीं हे, इस विचारते हम पापसे मय पैदा होता 
है | जिस पघर्मने ईश्वरकों माना है, उसने भी इसीलिये माना है कि 
मनुष्य पाप न करे | जिसने ईश्वरकों नहीं माना, उसने भी इसीलिए 
नही माना कि मनुष्य पाप न करे । दोनोका लक्ष्य एक है और दोनो 
ही प्राणियोकी सुख्खी बनाना चाहते है, और एक अंशमे उन्हे 
सफलता भी मिली है | इतना ही नहीं, परलोकको न माननेवाले 
नास्तिकोने भी परछोकको नहीं माना, उसका कारण सिर्फ यही था 
के मनुष्य-समाज सुख्खी रहे। जब परलोकके नामपर एक वर्ग 
छूट मचाने छगा और भोले भाले छोग ठगे जाने लगे, विवेकशून्य 
होकर दुःख सहनेको जब छोग पुण्य समझने लगे, तब नास्तिक धर्म 
पैदा हुआ | इस प्रकार आस्तिकताकी सीमापर पहुँचे हुए ईश्वर- 
कतृलबादी और नास्तिकताकी सीमापर बेठे हुए परछोकाभावव्रादी, 
अपने अपने धर्मका प्रचार सिर्फ इसीलिये करते थे कि मनुष्य निष्पाप 
बने, एक ग्राणी दूसरे प्राणीको न सतात्रे । यह हो सकता है कि 
इनमेसे कोई वर्म कम सफल हो कोई अधिक, कोई अल्पकालिक हो 

>> अचट 


कोई चिरकालिक; परन्तु यह निश्चित है कि अपने अपने देश-काल- 
में सत्र धर्मोने मनुष्य-समाजकों सुखी बनानेकी और समाजके दुःख- 
मूलक विकारोकों दूर करनेकी चेष्टा की है | 

अब हिंसा-अहिसाके प्रश्नको छीजिये। जैनधर्म और बोद्धधर्ममे अहिं- 
सापर बहुत जोर दिया गया है। परन्तु जिन घर्मोने हिंसाका विधान 
किया है, वे अपने समयमे भी इतने ही अनुचित थे जितने आज 





लता थी, जड्अी जनवगेसे कृषिकी रक्षा असम्मत्र थी, उस समय- 
पर मनुष्य-समाजकी रक्षाके लिये हिंच तथा क्रपिविधातक जानवरोका 
यज्ञ तथा शिकार आदिसे नाश किया गया, यह अक्षन्तब्य नही है । 
यह बात दूसरी है, कि पीछेसे इस हिंसाकी आवश्यकता न होनेपर भी 
लोगोने नामवरीके लिये या व्यसनके ल्थि ये काय किये। आज 
हजारो वर्षसे यहाँ क्पि-कार्य हो रहा है, इसलिये उस समयके कष्ट 
की हम कल्पना भी नहीं कर सकते जब लोगोको क्रपि-रक्षाक 
लिये या आत्म-रक्षाके लिये इस प्रकार हिसाके विधान करना पडे। 
आज यह हिसा-विधान कई हजार वर्षेसि अनावश्यक हे, इसलिये 
वर्तमानकालकी इृश्सि हम हक हैं कि हम उसे अनुचित कहें; और 
अनुचित और पापमे तो सिर्फ शब्द-मात्रका अन्तर है। 

इस तरह यह हिसाविधायक घर्म भी एक समयके लिए आवश्यक 
था । किन्तु हमारा सबसे बड़ा पाप तो यह है कि एक समयके लिए 
जो आवश्यक था वह सत्र समयके लिए आवश्यक मान लेते हैं । 
जिस समय क्ृषि-कार्य अच्छी तरहसे चलने लगा, जेगली पशु भी 
पालत्‌ पशु हो गये, यहाँ तक कि हम उनका दूध तक पीने छगे, 
इस तरह वे हमारे सहयोगी होकर नागरिक बन गये, उस समय- 

पर उन मित्रोकी हत्या करना क्‍या उचित था ? जब हम उनकी 
हिंसा किये विना जीवित रह सकते थे, तब क्‍या हमे उनकी रक्षा 
न करना चाहिये थी ? क्‍या यह तामसिकता हमारे अधःपतनका - 
कारण न थी ? यही सोचकर महात्मा महावीर और महात्मा बुद्धने 
हिंसाके विरुद्ध क्रान्ति की। एक समय जो उचित था या क्षन्तव्य , 
था, दूसरे समयमे वही अनुचित था, पाप था, इसलिये उसके दूर 
करनेके लिए जो क्रान्ति हुई वह धर्म कहलाई | 

हिंसा-अहिंसाके प्रश्नके साथ गो-बभके ग्रश्नकों के लीजिये | 
निःसन्देह किसी भी निरपराध प्राणीकी हत्या करना बड़ा भारी पाप ' 
है और हिन्दुस्थानमे गोबध करना तो बड़ेसे बड़ा पाप है। 
परन्तु मुसठमान धर्म जब और जहाँ पैदा हुआ वहाँकी दइृष्टिसे 
हमे विचार करना चाहिए । महात्मा मुहम्मदके जमानेम अरबकी बड़ी 
दुर्दशा थी । मूर्तियोके नामपर वहाँ मनुष्य-बध तक होता था। इसको 
दूर करनेके लिए उनने मृतियोको हटा दिया। “न रहेगा बाँस, न 
बजेगी बॉसुरी /-न मूर्तियाँ होगी, न उनके नामपर बलि होगा। 
परन्तु इतनी विशाल क्रान्ति, लोग सह नहीं सकते थे। पात्रताके 
अनुसार ही सुधार होता है | इसलिए मनुष्य-बलि बन्द हुई और 
गो-बध आया हिन्दुस्तानमे गो-बंशा क्ृषिका एक मात्र सहायक होनेसे 
यहाँ उसका मूल्य आधिक है । इसीलिए गों-माता सरीखे शब्दकी 
उत्पत्ति यहाँ हुई है। परन्तु अरबमे क्ृपिके लिए गो-बंशकी आवश्य- 
कता नहीं है--वहाँ ऊँटोसे बेती होती है । यदि बलि आदिको 
रोकनेके लिए मुहम्मद साहबने मूत्तियाँ हटा दीं, मनुष्य-बध रोकनेके 
लिए गो-बधका विधान किया, तो “ सबेनाश उपस्थित होनेपर आधिका 

त्याग कर देना चाहिये इस नीतिके अनुसार उस कालको देखते 
हुए यह अनुचित कहा नहीं जा सकता । जैनशाब्रोमे एक कथा 
प्रचलित हैं कि मुनिके उपदेश देनेपर भी जब एक भील किसी 
तरहका मांस छोडनेको राजी न हुआ, तो उन्होने उससे काक-मांसका 
ही त्याग कराया | इसका यह अर्थ नहीं है कि अन्य 
मासोका विधान कराया गया; सिफ्० शक्यानुष्टानकी इश्टिसि यह 
बात भी उचित समझी गई । इस इृश्टिसि मुहम्मद साहबके समयमे 
अरबकी स्थितिपर विचार करके इस्छठामकी आलोचना करना 
।॒ चाहिये । परन्तु, भूलछ है उनकी, जो मुहम्मद साहबके अनुयायी 
होकरके भी मुहम्मद साहबकी दइृष्टिपर विचार नहीं करना चाहते । 
शोधा हुआ सखिया असाधारण बीमारीमे दवाईका काम करता है; 
परन्तु बीमारीकी परिस्थिति हट जानेपर उसे कोई अपना भोजन 
बना ले, तो बीमार हो जायगा | ऐसी द्वाढतमे हम उस बेश्वको 
बुरा न कहेगे जिसने बीमारीके अवसरपर सबमिया खिलाया; बुरा 
कहेगे हम उन्हे, जिनने बीमारीके हट जानेपर भी सखियाकों सदाके लिए 
भोजन बना लिया। मुहम्मद साहबके अनुयायी, जो कि मारतबर्पमे रहते 
है, अगर मुहम्मद साहबकी इृश्टिसि काम ले तो वे कभी गो-बधका 
विधान न करे। मनुष्य-वधके युगमे पश्चु-त्रथका विधान क्षन्तव्य 
कहा जा सकता है; परन्तु जिस देशमरे वनस्पातिके स्पशमे भी घोर 
हिंसा माननेवाले हो उस देशमे पशु-बधके विधानकी क्या आव- 
स्यकता है ? वहाँ तो यह पाप है | अगर हम इस बातकों समझे, 








# सर्वनाशे समुत्पत्रे अर्घ त्यज़ति पंडितः | 

तो इस्छामियोके वर्तमान कार्योकों अनुचित समझते हुए भी इस्छामकों 
सहन कर सकेगे । 
अब मै वेदिक धर्मकी एक बात लेता हूँ । वैदिक वर्मकी वर्णाश्रम- 

व्यवस्था जैनघर्मको मान्य नहीं है । परन्तु यह कहना ठीक नही कि | 
वेदिकधर्मका पक्ष असत्य है या जैनघर्मका पक्ष असत्य है। वेदिक- 
धर्मकी वर्णाश्रम-व्यवस्थाकों समझनेके लिये हमे अपनी दाष्टि कई 
हजार वर्ष पहले ले जाना चाहिये | हम देखते है कि उस समय 
आर्योको कृषि और सेवाके ।लिये आदमी नहीं मिलते---सभी आदमी 
अयोग्य रहते हुए भी पडिताई या सैनिक जीवन बिताना चाहते है । 
आवश्यक क्षेत्रमे आदमी नहीं मिलते; अनावश्यक श्षेत्रमे इतने 
आदमी भर गये है कि बेकारी फैल गई है | हरण्क आदमी महीनेमे 
तीस बार अपनी आजॉविका बदलता है | वह किसी भी कामम 
अनुभव प्राप्त नहीं कर पाता । ऐसी हाछतमे वर्ण-व्यवस्थाकी 
योजना होती है । इससे अनुचित प्रतियोगिता बन्द होकर आजीविका- 
के क्षेत्रका यथायोग्य विभाग होता है | परन्तु इसके बाद महात्मा 
महावीरके जमानेमे हम देखते है कि वर्णोने जातियोका रूप 
पकड़ लिया है | पशुओमे जैसे हाथी घोड्ा आदि जातियाँ होती है, 
उसी प्रकार आजीविकाकी सुविधाके लिये किया गया यह सुप्रबन्ध, 
मनुष्य-जातिके टुकड़े टुकड़े कर रहा है ! पारस्परिक सहयोगके लिए 
की गई वर्णव्यवस्था परस्परमे असहयोग और घृणाका प्रचार कर 
रही है ! सिर्फ आजीविकाके क्षेत्रके लिये किया गया यह विभाग 
रोठी-बेटी-न्यवहारमे भी आड़े आ रहा है ! इसके कारण दूरा- 
चारी ब्राह्मण सदाचारी शझूद्धकी पूजा नही करना चाहता, किन्तु 

उसे पददलित करना चाहता है ! तब वर्ण-व्यवस्थाका विरोध करना 
परम धर्म हो जाता है, क्योकि यह व्यवस्था अब दुःखदायी हो जाती 
है | यही बात आत्रम-व्यवस्था की है | जब जीवनकी जिम्मेदारियो- 
से मुँह छुपानेबाले अपने माता-पिताको रोते छोड़कर भागने छगे, 
समाज अनुत्तरदायी युवा-साधुओसे भर गया, तब आश्रम-व्यवस्थाकी 
आवश्यकता हुई । यह नियम बनाया गया कि हरएक आदमीको 
पितृ-छण चुकाना चाहिये, अर्थात्‌, माता-पिताकी सेवा करना 
चाहिये और जिस प्रकार माता-पिताने उसे पालन किया है, उसी 
प्रकार उसे अपनी संतानका पाठन करना चाहिये, पीछे वान:प्रस्थ 
रखकर सनन्‍्यासका अभ्यास करना चाहिये; फिर सन्‍्यास लेना 
चाहिये | अब आप देखे कि यह व्यवस्था संसारकी भाईके लिये 
कितना अच्छी है ! परन्तु यदि राजकुमार सिद्धार्थ इसी व्यवस्थासे 
चिपटे रहते, तो वे महात्मा बुद्ध न बन पाते । उस समय जो महात्मा 
बुद्धके द्ारा समाज और घर्मका संशोधन हुआ वह न हो पाता। 
इसलिये महात्मा बुद्धने युवावस्थाम ही गह-त्याग किया। यह भी 
संसारके कल्याणके लिये बहुत अच्छा हुआ । परन्तु यदि अपवादोकों 
राज-मार्ग बना दिया जाय, तो इसी कल्याणके कारण अकल्याण भी 
हो सकता है । जब महात्मा बुद्धने अपने पुत्र राहुलको भी छोटी 
उमरमे दीक्षित कर लिया, तब उनके पिता महाराज शुद्धोदनने 
आकर कहा--- 

४ भगवानके प्रत्रजित होनेपर मुझे बहुत दुःख हुआ था, बसे 
ही नन्दके प्रत्रजित होनेपर भी । राहुलके प्रत्रजित होनेपर अत्यधिक। 
भन्ते | पुत्र-प्रेम मेरी छाल छेद रहा है, छाल छेदकर चमड़ेको छेद 

रहा है, चमड़ेको छेदकर मांसको छेद रहा है, मांसको छेदकर 
नसको छेद रहा है, नसको छेदकर हड्डीको छेद रहा हैं, हड्डीको 
छेदकर घायल कर दिया है | अच्छा हो भन्‍्ते | आर्य, मातापिताकी 
अनुज्ञाके बिना किसीको दीक्षित न करें। 

इसके बाद महात्मा बुद्धने भिक्षुओको एकत्रित किया और नियम 
बनाते हए कहा---- 

४ भिक्षुओ, माता-पिताकी अनुज्ञाके बिना पुत्रकों दीक्षित न 
करना चाहिए; जो करे उसे दृक्‍कट (दुष्कृत ) का दोप है। 

आप देखे कि दीक्षाके मागमे यह रुकाबट कितनी अच्छी थी ! 
महात्मा महाबीरने तो यह रुकावट शुरूसे ही रक्खी | इतना ही 
नहीं, अपने जीवनमे ही उनने इसका पालन किया । माता-पिताकी 
अनुज्ञाके बिना वे कई वर्ष रुके रहे । आश्रम-व्यवस्था, महात्मा 
बुद्धका अपवाद तथा इस बविपयमे महात्मा महाबीरका प्रारम्मसे और 
महात्मा वुद्धका राहुलको दीक्षित करनेके बादका मध्य-मार्ग, ये तीनो 
अपने अपने देश-कालके लिए उपयोगी रहे है । इसलिए इन तीनोमे 
कुछ विरोध नहीं कहा जा सकता । 

अब थोडसा विचार द्वैत और अद्वैतपर भी कीजिए | अद्देतवादी 
कहता है कि सब जगतका मूल तत्व एक है, ढैेत भावना करना 
संसारका कारण है। इस ग्रकारका विचार करनेवाछा मनुष्य, यह 
मेरा स्वार्थ, वह दूसरेका स्वार्थ, यह विचार ही नहीं छा सकता । 
वह तो जगतके हितमे अपना हित समझेगा। जिस वैयक्तिक 
स्वार्थक पीछे छोग नाना पाप करते है, वह वैयक्तिक स्वार्थ उसकी 
इप्टिमे न रहेगा । वह निष्पाप बनेगा। द्वैतवादी कहेगा--मूल तत्त्व दो 

है, में आत्मा हूँ और मेरे साथ छगा रहनेवाला पर-तक्त पुद्ठल जुदा 
है। मै इस “पर के बन्धनमे पडकर परावीन हूँ, दुःखी हूँ, मुझे 
इस बन्चनकों तोडना चाहिए । यह समझकर वह शरीरकी अपेक्षा 
आत्माको मुख्यता देता है, गरीरके लिए कोई पाप नहीं करता | इस 
तरह द्वेत-भावना उस निरविकार बननेको प्रोत्साहित करती है । 

इस तरहके बहुतसे उदाहरण दिये जा सकते है । उन परसे हमे 
माद्म होगा कि धर्मको प्राप्त करनेके लिए जो सम्प्रदाय बने है, वे 
जब बने थे तब उस द्रव्य-क्षेत्रकाल-मावके अनुसार किसी उप- 
योगी---कल्याणकारी--तत््वको लेकर बने थे | तमी थे गवडे हो सके। 
इसलिए में इस बातको कहनेका साहस करता हैँ कि सम्प्रदायोके 
मौलिक ( असली ) रूपोंका पर्मके साथ--कल्याणके साथ--को३ 
विरोध नही है । 

हो, हर एक सम्प्रदायके सिद्धान्तोका पीछेसे दुरुपयोग होता है । 
परन्तु इसस हम उन सम्प्रदायोको बुगा नहीं कह सकते | दुरुपयोग 
तो अच्छेसे अच्छे तत्वका होता है । अहिसा सरखि श्रेष्ठ तत्वका 
दुरुपयोग होकर कायरताका प्रचार हुआ है। दीक्षाके नामपर 
बालक-विक्रय या बालक-चोरी भी होती हैं, दतके नामपर स्वार्थका 
ही पोषण हो सकता है, अद्वेतके नामपर सब स्रियोम अद्वैत मावना 
रखकर व्यभिचारका पोपण हो सकता है। इसलिए दुरुपयोगकों 
हटाकर हमे हरणक सम्प्रदायके मौल्कि रूपपर विचार करना चाहिए 
और उसी इष्टिसे उसकी आलोचना करना चाहिए | तब हमे सब 
सम्प्रदाय अपने अपने द्वव्य-क्षेत्रकाल-भावके अनुसार अविरुद्ध और 
अभिन्न माछ्म होगे, और अपनी योग्यतानुसार हम उन सभीसे छाभ 
उठा सकेगे। 

यहाँ यह प्रश्न किया जा सकता है कि अगर इस प्रकार सब 
धर्मोको अच्छा साबित करनेकी कोशिश की जायगी, तो 
अच्छे और वुरेका विवेक ही नष्ट हो जायगा, सब लोग वैनयिक 
मिथ्यादष्टि हो जायेंगे । परन्तु भेरे उपयुक्त वक्तव्यमे इस ग्रश्नका 
उत्तर है। मेरे उपयुक्त वक्तब्यमे सर्ब-धर्म-समभावका जो विवे- 
चन किया गया है, उसमे सब पर्मोको सब-द्व्य-क्षेत्र-काछ-भावके 
लिये अच्छा नही बताया है, किन्तु यह कहा गया है कि सब धर्मोका 
अपने अपने द्रब्य-क्षेत्रकाल-मावमे उपयोगी स्थान है । किस द्वव्य- 
क्षेत्रकाल-भावमे किस धर्मका कितना उपयोगी स्थान है, इसका 
निर्णय तो विबेकसे होता ढ; जब कि बनयिक मिथ्यादश/्टिके पास 
विवेक नामकी कोई चीज ही नहीं हॉती | 

यह हो सकता है कि एक थम अधिक समयक्रे लिये और 
अधिक ग्राणियोके लिये उपयोगी हो और दूसरा कम हो, परन्तु 
इससे कोई भी निरुपयोगी नहीं कहा जा सकता । सबका अपना 
अपना स्थान है । सुईकी अपेक्षा तल्वारकी कीमत ज्यादः हो सकती 
8६, परन्तु सुईका काम तलवार नहीं कर सकती; अपने अपने स्थानपर 
दोनों ही ठीक है | दानोको अपने अपने समयपर उपयोगी समझना 
एक बात ह ओर खरूपमे अविव्रेक रखना दूसरी बात है | वनयिक' 
मिध्यादण्टि किसी धर्मकी उपयोगिता नहीं समझता, वह तो अविवेकसे 
सबको एक समझता है | इसलिये वेनयिक मिध्यादश्टिमे और सर्व-बर्म- 
समभावीमे जमीन आसमानसे भी आधिक अन्तर है। 

यहाँ दूसरा प्रश्न यह उठता है कि अहिंसा आदि धर्मोका तत्त्व 
न्यूनाधिक रूपमे सब धर्मोमे पाया जाता है, परन्तु विश्वकी समस्याको 


१४ धमं-मीमांसा 


सुलझानेके लिये सभी धर्म एक दूसरेसे इतना अधिक विरुद्ध कथन 
करते है कि उन सबका समन्वय करना मुश्किल है। कोई द्वेत मानता 
है, कोई अद्वैत मानता है; कोई ईश्वर मानता है, कोई नहीं मानता | 
भला इन सब बातोका कोई मेल कैसे कर सकता है ? और जब 
इनमेसे किसी एक धर्मकी बात युक्ति आदिसे बिरुद्ध सिद्ध होती हो, 
तब उस धर्मको असत्य समझते हुए भी सत्यके समान उसका आदर 
केसे किया जा सकता है ! 
निःसन्देह यह एक आवश्यक प्रश्न है; परन्तु इसका कारण है 
धर्मकी मर्यादाका भूल जाना | हमे यह समझ लेना चाहिये कि धर्म, 
धर्म है, वह दर्शन नहीं हे, भौतिक विज्ञान नहीं 6, गणित नहीं 
है, ज्योतिप नहीं है, इतिहास नहीं है, भूगोल नहीं है । धर्मशासत्र 
इन सबका उपयोग करता है, परन्तु ये सब धर्मशास्र नहीं है । 
अर्थशाखत्रम गणितका उपयोग होता है, परन्तु गणित अर्थशान्र नहीं 
कहलाता | काब्यमे व्याकरणका उपयोग होता है, परन्तु व्याकरण 
काव्य नही कहलाता । व्याख्यानके छिये व्याख्यान-मवनका उपयोग 
होता है, परन्तु व्याख्यान-भवन व्याख्यान नही कहराता | इसी प्रकार 
धर्मके लिये दशनका उपयोग होता है, परन्तु दर्शन, घर्म नहीं कहला 
सकता | धर्म आर दर्शन ये जुदे जुदे शात्र है। धर्मशात्रका काम 
| है कि ग्राणियोकों खुखी बननेका मार्ग बतछाये; जब कि दर्शनका काम 
है कि विश्वके रहत््यको प्रकट करे । ये सब शात््र धर्मशात्रके सहायक 
हैं | पर्तु आज तो हर एक विषय धर्मशासत्रमे हूँस दिया गया है, 
इसीलिये जेन-म्योतिष, जैन-मूगो 5, जैन-गणित, जैन-ब्याकरण, आदि 

शब्दोकी रचना हुई है। कोई जैन-भूगोलका खंडन करके यह अभिमान 
करे कि मैने जैनधर्मका खंडन कर दिया, तो वह भूलता है। किसी भी 
धर्मका खंडन तब कहा जा सकता है जब कि उस धर्मके द्वारा बत- 
लाया हुआ आचरर्णाय मार्ग प्राणि-समाजको दुःखदायक साबित कर दिया 
जाय । दर्शन आदिका काम बस्तुके विषयमे विचार करना या निर्णय 
करना है, परन्तु धर्मशाख्रका काम उस निर्णयकों खुखोपयोगी बना' 
देना है | धर्मका सुखसे साक्षात्‌ सम्बन्ध है, जब कि दर्शन, ज्योतिष 
आदिका परम्परासम्बन्ध है | यही कारण है कि किसी अन्य शाख्रके 
प्रवर्तककी अपेक्षा धर्मप्रवर्तकका स्थान ऊँचा है । इसलिये दर्शनोमे 
परस्पर विरोध होनेसे हमे धर्ममे विरोध न समझना चाहिये । 

यहाँ एक तीसरी इका पदा होती ह कि दर्शनककों अगर हम 
धर्मशाखसे जुदा भी कर दे, तो भी धर्मोमे परस्पर मिन्नता रह जाती है 
और अगर हम उनमे सम-भाव रखने लगे, तो हमारे लिये यह निर्णय 
करना कठिन हो जायगा कि हम किस धर्मका पालन करे। 

इसके उत्तरमे सक्षेपमे मे कहना यही है. कि आप किसी भी 
धर्मका पालन करे, परन्तु इन दो बातोका खयाल रक्खे--- 

प्रथम तो यह कि जब कोई घर्म पैदा होता है या नये रूपमे 
दुनियोंके सामने आता है तब उसके सामने उस समयकी परिस्थिति 
रहती है, इसलिये उसका रूप उस परिस्थितिके अनुकूल होता है । 
कालान्तरमे वह परिस्थिति बदल सकती है | सम्भव है आज भी वह 
परिस्थिति बदली हुई हो । इसलिये परिस्थितिके प्रतिकूल तत्ततोको 
अलग करके हमे अपने घर्मको अर्थात्‌ सम्प्रदायको सच्चा धर्म बना 
लेना चाहिये । 


१६ धर्म-मीमांसा 


दूसरी बात यह है कि अपने धर्मका चाहे पुराना रूप हो, चाहे 
नया अर्थात्‌ सुधरा हुआ रूप हो; वह अमुक परिस्थितिमे अमुक 


'श्रेणीके लिये ही है । अपने धर्मको हमे सम्पूर्ण धर्म नहीं, परन्तु धर्म- 


की एक अवस्था या धर्मका एक अश कहना चाहिए। जैनशाख्रोकी 
परिभाषामे अगर मै धर्मको “ प्रमाण ” कहूँ तो जुदे जुदे नामोसे प्रचलित 
धर्मोको अर्थात्‌ सम्प्रदायोको नय कहूँगा | “ नय ” प्रमाणका अश हैं 
न कि पूरा प्रमाण; सम्प्रदाय धर्मका अश है, न ।के पूरा धर्म । 
किसी धर्मको सच्चा कहना या मिथ्या कहना, यह उसके स्वरूप- 
पर नहीं किन्तु अपेक्षापर निर्मर है । नय, सच्चा नय तभी कहलाता 


हू जब कि वह दूसरे नयका विरोध नहीं करता | दूसरे नयका विरोध 


करनेवाछा नय मिथ्या नय या दुर्णय कहा जाता ह। 

इसी प्रकार सम्प्रदाय मी वही धर्म कहा जा सकता है, जो दूसरे 
सम्प्रदायका विरोध नहीं करता । अगर कोई सम्प्रदाय दूसरे सम्प्रदाय- 
का विरोध करता है, उसकी इश्को गोौण ही नहीं करता किन 
नष्ट भी करता है, तो वह सम्प्रदाय मिथ्यात्र है, पाखण्ड हैं | ये सब 
जुदे जुदे, एक दूसरेके शत्रु बनकर खड़े होगे, तो पाखण्ड कहढायेंगे 
ओर मिल करके खड़े होगे, तो सत्य कहलायेंगे, घर्म कहलायेंगे । 

धमोकी विविधताका रहस्य समझनेके लिये निम्नलिखित सूत्रोका 
स्मरण रखना उपयोगी होगा--- 

१---घधर्म एक ही है ओर वह सुख-मार्ग हे । 

२--ब्य-क्षेत्रकाल-मावके अनुसार उसके स्वरूप अनेक 


निरपेक्षा: नयाः मिथ्या सापेक्षाः वस्तु तेडथक्नत्‌ | 
---समन्‍्तभद्र 

पु चध्व्च्किव्स्विच्त कवच तन २८ तल अल्‍चल्‍सललल्‍वडिल चलता 55 या 


३---धर्मके अश होनेसे वे स्वरूप भी धर्म कहलाते है । 
9-प्रत्येक सम्प्रदाय अगर दूसरे सम्प्रदायको सिर्फ अविवक्षित 
करता है, उसका विरोध नहीं करता तो वह धर्म है, अन्य- 
था अधर्म है | 
७--दर्शन, इतिहास, भूगोल आदि धर्मशाख्र नही है | 
६--जिस प्रकार अंशसे अंशीका ज्ञान किया जाता है उसी- 
प्रकार हम प्रत्येक सम्प्रदाय रूप अंशसे धर्मरूप अंशीका 
ज्ञान कर सकते है | शर्त यह है कि उसमे अनेकान्त- 
स्पाद्माद-अर्थात्‌ सर्व-धर्म-सम-भावका तत्त्व होना चाहिये । 
घमंका उद्देहय 
साधारण छोगोकी मान्यता यह है कि धर्म परलोकके छिए है । 
यह बात मानी जा सकती है कि घर्मसे परछोक सुधरता है, 
परन्तु धर्मोकी उत्पात्ति लौकिक आवश्यकताका ही फल है । 
पारछोकिक फछ तो उनका आनुषज्ञिक फल हैं। जैनशाख्रके अनुसार 
जिस समय यहाँ भोगभूमि थी अर्थात्‌ युगलियोका युग था, उस 
समय यहाँपर कोई भी घर्म नहीं था, जेनघर्म भी नहीं था। 
इसका कारण यही है कि उस समय मनुष्यको कोई लौकिक कष्ट 
नहीं था। उस समय साम्यवाद इतने व्यापक रूपमे था कि 
प्राकृतिक इृष्टिसे भी छोगोमे कोई विषमता नहीं थी। जैन-शाम्र 
कहते हैं कि उस समय ख्री-पुरुषोके शरीरकी दृढ़तामे भी विषमता 
नहीं थी; उस समय कोई राजा या अफसर नहीं था, वेयक्तिक 
सम्पत्ति नही थी, अत्याचार अनाचार आदि नहीं था; स्वामी-सेवकका 
भेद न था, अकाहुमृत्यु और बीमारी नही थी। जैन-शाख्र उस 
२ 


१्८ घम्म-मीमांसा 
कालको पहिला आरा या सबसे अच्छा काठ कहते है आर कहते है 
कि उस समय कोई धरम नहीं था । जैनशाब्रोके इस वर्णनका 
ऐतिहासिक मूल्य भले ही कुछ न हो; परन्तु उससे इतना तो 
माद्म होता है कि जैनधर्मके संस्थापक ग्रवर्तक और सच्नालक जिसे 
सबसे अच्छा काल कहते है, वह काल पधर्मरहित था | जैनधर्मके 
अनुसार जब यह काल नष्ट हो गया, कष्ट बढ़े उसके बाद अनेक 
धर्म पैदा हुए । इससे यह बात सिद्ध होती है कि जब तक समाजमे 
विषमता पैदा नहीं होती, समाज दु'खी नहीं होता, तब तक कोई 
धर्म पैदा नहीं होता | धर्मकी उत्पत्ति दुःखको दूर करनेके लिये ही 
हुई है । गीताके शब्दोमे भी दुःखको दूर करनेके लिए ईश्वरका या 
धर्मका अवतार होता है । महात्मा बुद्धने संसारको दुःखस छुड़ानेके 
लिए एक धर्मसस्थाकों जन्म दिया। महात्मा ईसा, महात्मा मुहम्मद 
आदि संसारके सभी धर्म-संस्थापकोने दुःखी समाजके दुःखको दूर 
करनेके लिए धर्म-संस्थापना की है और अपना जीवन अर्पण किया है। 
धर्म सुखके लिए है, इस सर्वसम्मत बातको सिद्ध करनेके लिए अधिक 
प्रमाण देनेकी जरूरत ही नही है। 

धर्मकी आवश्यकता क्यो हुईं, जब हमे यह बात माहछ्म हो गई, 
तब धर्म क्‍या है, इसके समझनेमे विशेष कठिनाई नही रह जाती | 
उस समय धर्मका यह सीधा सादा लक्षण हमारे ध्यानम आ जाता है 
कि जिस नीति या मार्गसे दुःख दूर हो सकता है उसे घम कहते 
है | इसलिये अगर हम घर्मको समझना चाहते हो, तो हमे जगतके 
दुःखो और दुःखोके दूर करनेके उपायको जान लेना चाहिये | इसके 
बाद धर्मकी मीमांसा करना कठिन नहीं है। 


तजिविध दुश्ख श्र 


अिविध दुःख । 

प्रत्येक प्राणी संसारके विविध दुःखोसे घबराया हुआ है। उसे 
सुखकी अपेक्षा दुःख कई गुणा भोगना पड़ता है । इस दुःखको हम 
तीन अशोम विभक्त कर सकते है--- 

( १ ) बाह्य प्रकृति और हमारे शरीरकी रचना ही कुछ ऐसी है 
कि वह द 'खके कारण जुठाती रहती है | 

( २ ) सामग्री कम है, भोगनेवाले ज्याद: है; और तृष्णा और 
भी ज्यादः है, इसलिये ग्राणियोमे परस्पर संघर्ष होता है जिससे अनेक 
तरहके अन्याय और अत्याचार होते है | इससे दुःख बढ़ जाते है । 

( ६ ) मनुष्यको सुखी रहनेकी कलाका ज्ञान नहीं है, इसलिये 
उसे दु'गबका अनुभव जितना होना चाहिये उससे अधिक होता है | 
ईर्ष्या आदिस वह अनावश्यक दुःखोकी सृष्टि करता है । 

इन तीनो प्रकारके दुखोकों हम कऋमसे प्राकृतिक, परप्राणिक्ृत 
और स्वकृत कह सकते है। 

प्राणियोका शरीर घ्णित है, बहुत ही जल्दी इसमे रोग होते है, 
भोगोसे यह कमजोर हो जाता है, अपने आप भी शिथिल हो जाता 
है और अन्तमे इच्छा न रहते हुए भी नष्ट हो जाता है | इधर प्रकृति 
भी हमारी इच्छाके अनुसार काम नहीं करती | हम चाहते है कि 
हवा चछे, परन्तु हवा नही चलती | हम चाहते है कि ठण्डी हवा 
चले, तो गरम चलती है | इस प्रकार न तो प्रकृति हमारी इच्छा- 
ओकी या हमारे शरीरकी आवश्यकताओकी गुलाम है, न शरीर 
हमारी इच्छाओके अनुसार काम करता है। इन दुःखोसे बचनेके लिये 
परस्पर सहयोगसे एक दूसरेके दुःखोकों दूर करना तथा सहनशील 

बनना सिखाया जाता है । सहनशीलता और परस्पर प्रेम या सह- 
योगसे हम दुःखोसे बहुत कुछ सुरक्षित रह सकते है| कुछ तो 
दुःखके निमित्त कारण दूर हों जाते है और जो कुछ रहते है, वे 
हमारे ऊपर प्रभाव नही डाल पाते-अर्थात्‌ हमे दुःखी नही बना पाते | 
प्राकृतिक दुःखोका दूर करनेका इससे बढ़कर कोई उपाय नहीं है । 
परप्राणिकृत दुःखोको कम करनेके लिये भी धर्मकी आवश्यकता 
है । जितनी सामग्री है और जितने भोगनेवाले है, उनकी योग्य 
व्यवस्था करनेसे परप्राणिकृत दुख कम किये जा सकते है। “* जिस- 
की लाठी उसकी भैस ” के सिद्धान्तके अनुसार बलवान्‌ अगर 
निर्बोकों पीड़ा देते रहे, तो कोई भी मनुष्य सुखी न हो सकेगा। 
छीना-झपटीसे भोग-सामग्रीमे वृद्धि तो हो नहीं सकती, बल्कि कुछ 
हानि ही होगी, और कोई भी प्राणी निराकुलतासे उसका भोग न 
कर सकेगा। अगर कोई किसीको न सतबे, न धोखा दे, न उसकी 
चोरी करे, तो सभी लोग न्याय-प्राप्त सामग्रीका निराकुछतासे भोग कर 
सकेगे । इसलिये सबको संयमसे काम लेनेकी आवश्यकता है। 
सयमके दो भद किये जाते है--इच्द्रिय-सयम आर ग्राणि-सेयम | 
इन्द्रियोंकों वशमे करनेको इन्द्रिय-सयम कहते है। इच्द्रिय-सेयमी मनुष्य 
अपने जीवन-निर्वाहके लिये कमसे कम सामग्रीका उपभोग करता है, 
वह बची हुई सामग्री दूसरोके काम आती है, इससे संघर्ष कम होता 
है ओर सुख बढ़ता है। अगर एक मनुष्य अधिक सामग्रीका उपभोग 
करेगा तो दूसरेको कमी पडेगी, इससे दूसरा मनुष्य दुखी होगा और 
संघर्षसे दोनों दुखी होगे। एक अच्छे राज्यमे जो कार्य कानूनके बलपर 
कराया जाता है, धर्म वही कार्य आत्म-शुद्धिके मार्गले कराना चाहता है | 

ययपि कानूनके मार्गसे धर्म समता-प्रचारका विरोधी नहीं है, फिर 
भी उसका जोर आत्म-शुद्धिपर है। क्योकि कानूनके बलपर जिस 
समताका प्रचार किया जाता हैं वह अस्थिर होती है और सिर्फ 
बहिज्वालाओको दूर कर पाती है। लोगोकी तृष्णा शान्त नही होती; 
अवसर मिलनेपर वे मनमाना भोग करते है | उनमे वह उदार दृष्टि 
नहीं रहती, जिससे मनुष्य त्यागमे सुखका अनुभव करता है। हाँ, 
“कुछ न होनेसे कुछ अच्छा ” इस उाक्तिके अनुसार जहाँ आत्म-शुद्धिके 
सयमका यथायोग्य प्रचार न हो सकता हो, वहाँ कानूनसे काम ढछिया 
जाय; परन्तु यह कानूनी संयम जब आत्मिक सयमके रूपमे परिणत 
हो जाय तभी सच्चा सुख प्राप्त होगा। क्योकि इसमे वे छोग भी सुखी 
होगे, जो प्राप्त हुई अधिक सामग्रीका त्याग करेगे, अथवा अधिक 
सामग्रीको प्राप्त करनेकी शक्ति रहते हुए भी अधिक सामग्रीकों प्राप्त 
करनेकी चेष्टा न करेगे। इससे संघर्ष और अशान्ति रुकेगी। 


दूसरा संयम प्राणिसयम हू | इसमे दूसरे ग्राणियोको दुःख 
देनेका निपेत्र किया गया हैं। यह संयम तो बिलकुछः स्पष्ट रूपमे 
दुःख निरोधक है। आजतककी अधिकाश सरकारोने इसी संयमके 
एक बहुत स्थूछ और सकुचित भागकों पाछन करानेका काम किया 
है। पशु-पक्षियोके विपयमे इस सेयमका पालन बहुत कम हुआ है 
और इन्द्रिय-सेयमकी तरफ तो सरकारोका ध्यान नहींके बराबर 
गया है। परन्तु आज छोगोको इन्धिय-सयमकी उपयोगिता समझमे 
आने छगी है । क्योकि यह बात स्पष्ट हो गई है कि जबतक समर्थ 
लोग इबद्दिय-सयमका पाछठन न करेगे या उनसे पाछन न कराया 
जायगा, तब तक निर्बोको पेटभर भोजन मिलना और प्रकृति-प्रदत्त 

स्वाभाविक जीवन बिताना भी काठिन है| भले ही यह कानूनी संयम 
आत्मिक संयमकी बराबरी न कर सके; परन्तु इससे इतनी बात सिद्ध 
होती है कि संसारकी सुख-द्द्धि या दुःख-हानिके लिये संयम अनिवार्य 
है। सरकार रूपी इमारते इसी सयमकी नीवपर खडी होती है। हवा- 
पानीके समान सयम भी जीवनके लिये आवश्यक है। 

इस संयमकी पूर्णता तो पूर्ण आत्म-बिकासमे ही हो सकती हैं, 
परन्तु व्यावहारिक इश्रिसि इस सयमकी पूर्णता-अपूर्णताका विचार 
करना है । जीवन-निर्वाहके लिये अपने उचित हिस्सेसे अधिक 
सामग्रीका उपयोग न करना पूर्ण इन्द्रिय-सयम है | जो इससे 
अधिक सामग्रीका उपभोग करे किन्तु मर्यादा रकखे, वह अपूर्ण 
संयमी है । जो मर्यादा न रकवे, बह अब्रिरत या असयमी है। 
इसी प्रकार जो मनुप्य जीवनको रखनेके लिये अनिवार्य हिसासे अधिक 
हिंसा नहीं करता वह प्राणि-सयमकी इप्टिसि पूण सयमी हैं। जसे 
श्वास लेनेमे, चलने-फिरनेमे, शीचादिमे हिसा अनिवार्य है | यद्यपि इन 
कार्योमे यत्नाचार करना आवश्यक है, फिर भी कुछ न कुछ द्रव्य-हिसा 
अबश्य होगी। यह अनिवार्य है। इस अनिवार्य हिंसासे जो अधिक हिंसा 
करे, किन्तु मर्यादा रकबे वह अपूर्णलयमी है | जो अमयीद हिसा करे, 
वह असयमी है । इसी प्रकारके आर भी उदाहरण दिये जा सकते है । 

इस चचसे यह बात सिद्ध हो जाती ह कि घर्ममे बताये हुए 
ये दोनो सेयम, शरीर शोपक, जीवन-नाशक, और परलोकम ही 
फछ देनेवाले नहीं है, किन्तु इनसे जीवन और शरीरकी रक्षा है 
और परलोकके सुखकी अपेक्षा ऐहिक सुखके लिए इनकी आवश्यकता 
अधिक है । इसलिये सयमका ध्येय दुख नही, सुख है । 


पर-खुखमें निज-छुख श्इे 
पर-सुखमें निज-सुख * 

यद्यपि संयम, सुखके लिये आवश्यक है यह बात सिद्ध हो जाती 
है, फिर भी सामाजिक सुखकी बृद्धिका हिसाब कैसे छगाना चाहिये 
और उसके लिये कौनसी नाति निश्चित करना चाहिये, इस 
बातपर विचार करना आवश्यक है । यहाँ मै सुखके विषयमे कुछ नहीं 
कहता, क्योकि वह स्वानुमवगम्य है | प्रश्न यह हे कि किसका सुख 
यहाँ लिया जाय । साधारण इश्सि तो यही कहना चाहिये कि 
प्रत्येक प्राणी अपने सुखके डिये प्रयत्न करता है। दूमरोके 
सुखके लिए जो वह प्रयत्न करता है, वह इसीलिये कि 
दूसरोका सुख अपने सुखको बढ़ानेमे या सुरक्षित रखनेमे सहायक है । 
माँ-बाप भी भविष्यकी आशासे संतानसे प्रेम करते हैं | परन्तु अगर 
इस प्रकारका हिसाब रक़्खा जाय कि जिससे हमे सुखकी आशा 
हो उसे ही हम सुखी करनेकी चेष्टा करे, तो हमे दूस- 
रोसे बहुत कम सुख मिलेगा और दूसरोको हमसे बहुत 
कम सुख मिलेगा । हम रास्तेमे जाते जाते किसी गड़ढेमे गिर 
गये, उस समय हमे मनुष्य-मात्रसे सुखक्षी आशा करनी पड़ती है। 
प्रय्येक मनुष्यके जीवनमे ऐसे सैकड़ो प्रसंग आते है, जब उसे हरएक 
मनुष्यसे सहायताकी आवश्यकता होती है । अगर मनुष्य बिलकुछ 
स्वार्थी हो जाय या ऐसे मनुष्योके ही हितका विचार करे जिससे उसे 
प्रद्युपकारकी आशा है, तो मनुष्य-जाति शीघ्र ही नष्ट हो जायगी। 
अनुभवने यह बतलाया है कि केवल त्यागके नामपर ही नहीं बल्कि 
सुखके लिये मनुष्यकोी परोपकार करना चाहिये, इसामे मनुष्यकी 

स्वार्थसिद्धि है । इसके लिए एक कछपना कीजिये कि दो मनुष्य ऐसे 
है जो एक दूसरेको सहायता नहीं पहुँचाते । प्रत्येक आदमी सालमे 
एक मास बीमार रहता है, इसलिये उनके ग्यारह महीने सुखमे ओर 
एक महीना दुःखमे बीतता है। परन्तु दुःख मनुष्यको इतना असह्य 
है कि ग्यारह महीनेका सुख एक महीनेके दुःखके आगे कम मात्ठम 
होता है | अगर हम ग्यारह महीनेके नीरोगता / सुख ) के अंश 
( डिग्री ) ग्यारह सी कल्पित कर लें, तो एक महीनेके दुःखके ( ऐसी 
बीमारीके कि जिसमे कोई पानी देनेवाला भी नहीं है ) अंश हमे 
२२०० मानना पड़ेगे | इस तरह इनमेसे प्रत्येक मनुष्यके हिस्सेमे 
११०० डिग्री सुख और २२०० डिग्री दुख पड़ेगा। इस तरह 
हिसाब करनेपर प्रत्येकके हिस्सेम ११०० डिग्री दुःख ही रह जायगा। 
परन्तु दो ऐसे मनुष्य है जो एक दूसरेको पूण सहायता पहुँचाते है । 
इस लिये जब उनमे कोई बीमार पड़ता है तब उसे सिर्फ रोगका ही 
कष्ट होता है | इन दोनों रोगियोकी तुलना कीजिये | एक ऐसा है 
कि उसे न तो कोई पानी देनेवाढा है, न औषध देनेवाला है, न उसे 
कोई खाने देता है | पेशाब आदि मल-्याग बह बिस्तरमे या आस- 
पास कर छेता है । एक महीनेतक सफाई भी कोई नहीं करता । 
इस रोगीमे ओर उस रोगीमे जिसको इन सब कष्टोका 
सामना नहीं करना पड़ता, आकाश-पाताछका अत्तर है । 
उसका दुःख अगर २२०० डिग्री है, तो इसका सिफ २००। इस 
तरह इनमेसे प्रत्येकके हिस्सेमे ११०० डिग्री सुख और २०० डिग्री 
दुःख पड़ा । अगर अपने साथीकी परिचर्या करनेका कष्ट १०० 
अंश और जोड़ लिया जाय, तो इनका कष्ट ३००७ डिग्री होगा । 

इस तरह इन्हे ८०० डिग्री सुखरूपी मुनाफा हुआ जब कि पहिलेको 
११०० डिग्री दुःखरूपी नुकसान है । कहनेका तात्पर्य यह है कि 
परोपकार करनेमे हमे जितना कष्ट उठाना पड़ता है, उससे असंख्य- 
गुणा कष्ट उसका कम हो जाता हे जिसके साथ परोपकार किया 
जाता है। बच्चेको मॉन्बाप पाछते है इससे मॉ-ब्रापफो कष्ट होता 
है जरूर, परन्तु बच्चेका कष्ट जितना कम होता है उससे दसवाँ 
हिस्सा भी माँ-त्रापका कष्ट नहीं बढ़ता । ये उदाहरण छोटे क्षेत्रमें 
है परन्तु विश्वमरके लिये इस नीतिसे काम लेनेमे संसारका सुख कई 
गुणा बढ़ जाता है । अपने अपने ख्वार्थकी दृष्टि रखनेसे ससारमे 
जितनी सुख-सृष्टि हो सकती है, परोपकाररूप सहयोगसे वह सुख- 
सृष्टि वर्गधाराके समान बढ़ती जाती हैं | एक मनुष्य अगर एक डिग्री 
सुख पैदा कर सकता है, तो दो मनुष्य २०८२-७४ डिग्री सुख पैदा 
कर सकते है | इसी प्रकार तीन मनुष्य ३१८३-५९, चार मनुष्य 
४००४-१६, पॉच मनुष्य ७५)८५-२७ डिग्री सुख पेदा कर सकते है । 
इसी नियमपर “एकसे आधे दो से चार ' की छोकोक्ति प्रचलित है। 
अगर स्वारधियोका समाज और परोपकारियोका समाज, ऐसे दो समाज 
कल्पित किये जायें, तो दोनो समाजके व्याक्ति सुखके लिये समान 
प्रयत्न करनेपर भी पहिलेकी अपेक्षा दूसरे समाजके मनुष्य असर्य- 
गुणे सुखी होगे । कहनेका/ह[ कक है. कि यद्यपि मनुष्य अपने 
ही सुखके लिये प्रयत्न करता है परन्तु ६4 क्लारी हुए बिना संसारमे 
इतना सुख ही तैयार नहीं! हो सकक्ष 


और अधिक स्थायी भाग है? वर अक | इसलिये 
02.2! 02, ..>ब्द# 
उच्चतम ध्वार्थ---सालिक चाहिये । परोपकारका क्षेत्र 

विरस्तार्ण होगा, सुखका क्षेत्र भी विस्तीर्ण होगा, परप्राणिकृत दुःखको 
दूर करनेमे यह एक ऐसा उपाय है कि जिसमे किसी कल्पनाकी 
आवश्यकता नहीं है | 

कतेब्याकर्तव्यका निर्णय करनेके लिए वेदान्तने इसी उपायको 
स्वीकार किया है | वेदान्तके अनुसार मूछमे सारा जगत्‌ एक है। 
जिसे इस एकत्वका दर्शन हो जाता है, उसकी दृष्टिमे स्वाथ और 
परार्थका भेद ही नहीं रह जाता हे | इसमें आपत्ति है तो इतनी 
ही है कि प्राणियोंके अनुभव जुदे जुदे होनेसे, तथा जड़ और 
चेतनमे सत्ता-सामान्यकी दश्टिमे समता है, परन्तु वे दोनो एक ही 
तत्व नही हो सकते, इसलिए, संसार अनेक द्रव्यात्मक है | अनेकको। 
“एक माननेकी यह कल्पना बुद्धि-सगत नहीं है, इसलिए एकत्वके 
ऊपर विश्वास नहीं होता, तब उसको आधार बनाकर कर्तव्याकत॑व्यका 
निर्णय करना कैसे वन सकता है ः अगर हम यह समझ जायें कि 
हमारा स्वार्थ परोपकारके बिना ठिक ही नहीं सकता, तो भछे ही 
दूसरे जीवोमे और पदार्थेमि हमसे व्यक्तिगत विभिन्नता हो, परन्तु 
हमे परोपकारकों धर्म बनाना पड़ेगा और उसे स्वार्थका अंग मानबा 
पढ़ेगा। तात्पथ यह है कि चाहे सब जड़-चेतन-संसारको एक 
मानो या जड़ और जीवको प्रथक्‌ प्रथक्‌, परन्तु खुखी होनेके लिए 
परोपकारको स्वाथंके समान, परात्माओकों स्वात्माके समान महत्त्व 
देना पड़ेगा, परोपकारको हमे एक स्वभाव बना छेना पढ़ेगा। 
परोपकारके क्षेत्रमे सिर्फ मनुष्योंका ही नहीं, किन्तु पश्ु-पक्षी, कीट- 
पतंग तथा « स्थावरोका भी समावेश होगा | जिसने परोपकारको 


पर-खुखमें निज-खुख २७ 


स्वार्थ समझा, समस्त प्राणि-जगत्‌ जिसने परोपकारका क्षेत्र बनाया, 
वही निष्पाप और सुखी है। 

यहाँ यह प्रश्न हो सकता है कि मनुष्योक्े और पश्चु-पक्षियोके उप- 
कारको हम अपना कर्तव्य या स्वार्थ समझे, यह ठीक है; परन्तु कीट- 
पतड्रोका विचार क्यो करे ” उनसे हमे क्‍या छाभ हो सकता है ? 
हम उनका कितना ही उपकार क्यो न करे, वे उसका बदला हमे 
कभी नहीं दे सकते। इस प्रइनके उत्तरम तीन बाते कही जा सकती है--. 

( के ) कीट-पतझ्नोमे मनुष्यो या पशु-पक्षियोके समान बुद्धि भले 
ही न हो, फिर भी उनमे इतना ज्ञान होता है कि वे सतानेबाले- 
को सतानेकी चेष्टा करे | बिच्छू वगैरह सतानेसे डक मारते है। 
विशेष बुद्धि न होनेसे उपकार-अनुपकारके कार्य वे अच्छी तरह न कर 
सके, यह दूसरी बात है; परन्तु उनमे भी ये भावनाएँ होती है और 
यथाशक्ति वे इन्हें काये रूपमे परिणत करनेकी चेष्टा भी करते है, 
यहाँ तक कि वृक्ष भी संतुष्ट और असतुष्ट होते है। 

( खव ) अगर हम प्रद्युपकारकी निराञासे उनका खयाल न 
रक्‍ख, तो हमारी आत्मा धीरे धीरे इतनी स्वार्थी हो जायगी कि हमारे 
उपकारका क्षेत्र अत्यन्त सकुचित हो जायगा, और कालान्तरमे 
यह संकुचितता हमारे स्वार्थ्री भी बाधक हो जायगी। 

( ग ) आत्मा अमर है, इसलिये अगर आज हम मनुष्य है तो 
सदा मनुष्य ही न बने रहेगे। कभी हमे कीट-पतंग पश्चु-पक्षी- 
वृक्ष आदि भी होना पड़ेगा । अगर आज हम प्रत्युपकारकी निराशा- 
से इन्हे सताते है, तो जब हमे कीट-पतंग वृक्ष आदि होना 88, हे 
तो दूसरे लोग भी हमे सतायेगे | अगर हम इनपर दया रख्खेंगे, | 


२८ घमे-मीरमांसा 


तो हमे भी उस दयाका परिणाम कीट-पतंगके भवमे मिलेगा । मतलब 
यह है कि हर एक प्राणीकों हर जगह जन्म लेना पड़ता है, 
इसलिये जितनी अधिक जगहमे सुखका विस्तार किया जाय, 
सुखी जीवन बितानेके लिये उतना ही अविक क्षेत्र ससारमे तेयार 
होता है । इसलिये हमे अपने वर्तमान स्वार्थका ही विचार न 
करना चाहिये, बल्कि त्रकालिक स्वार्थका विचार करना चाहिये। 
मान छो कि एक नगरमे सभी लोगोकी यह आदत हैं कि वे 
खिड़कीमे बैठकर सड़कपर थूका करते है । इससे पथिकोकों 
कष्ट होता है। इसपर खिड़कीमे बेठनेवाले यह सोचें कि इसमे 
हमारा क्‍या जाता है, तो यह ठीक नहीं | क्योकि जो अभी 
मकानके ऊपर बैठा है वह सदा वही न बंठा रहेगा, उसे भी 
कभी पथिक बनना पड़ेगा | उस समय दूसरेका थूक उसके ऊपर 
गिरेगा । इस दु.खसे बचनेके लिये सबके ऊपर थूकनेकी आदत 
छोड़नी पड़ेगी । इसलिये विश्वके समस्त जीत्रोके विषयमे हमे 
इसी प्रकारका व्यवहार करना चाहिये । शक्तिशाढी अगर निरबंझोको 
सताना छोड दे, तो जब शक्तिवाढी निर्बड होगा, तब उसको 
इस नीतिका छाम मिलेगा | इसलिये शक्तिशालीका परोपकार भी 
कालान्तरमे अपने स्वार्थके लिये हो जायगा । 

यहाँ एक प्रश्न हो सकता है कि साधारण ग्राणियोका पतन 
होता है, इसलिए वे परोपकारके झझटमे पड़े; परन्तु जो योगी है 
जीवन्मुक्त है, वे परोपकार क्यो करे ? इस ग्रइनके उत्तरमे तीन बाते 
कहना है--- 

(१) जीवनन्मुक्त भी एक दिन साधारण व्यक्ति होते है। 

उनके ऊपर भी समाजके द्वारा किये गये उपकारोका थोड़ा बहुत बोझ 
रहता है | उसके बदलेमे वे समाजोद्भधार करते है। यदि ऐसे छोम 
समाजोद्भार न करे, तो आगेके लिए उस सस्थाका मार्ग रुद्ध हो 
जायगा, जिससे छोग जीबन्मुक्त होते है । मतरूब यह कि कृतप्नताके 
परिहारके लिए जीवन्मुक्तोकों भी समाज-सेवा करनी चाहिये । 

(२) जीवन्मुक्त हो जानेपर भी मनुष्य, समाजाश्रयका त्याग 
नहीं करता, इसलिए वह अपनी वर्तमान आवश्यकता-यूर्तिका बदला 
भी समाज-सेवाके द्वारा चुकाता है। 


(३ ) जीवन्मुक्तमे राग-देप आदि विकार नहीं रहते, परन्तु उनके 
मन-बचन-काय कुछ न कुछ कार्य करते है | इधर जीवन्मुक्तको किसी 
स्तार्थ-सिद्धिकी आवश्यकता नहीं है, इसलिए उसके मन-बचन-काय 
परोपकारके सित्राय और क्‍या कर सकते है ! 

इस प्रकार चाहे जौीवन्मुक्त हो, चाहे संसारी, सबको सुख- 
बृद्धिके लिए प्रयमनन करना चाहिये | और यह खयाल रखना चाहिये 
कि अगर हम दूसरेकों खुखी बनानेका प्रयत्न न करेगे, तो हम 
सुखी नहीं हो सकते। परप्राणिक्ृत दुःखोकों दूर करनेके लिए हमे इसी 
उदार नीतिसे काम छेना आवश्यक है | 

जगत्कल्याणकी कसौटी 

यहाँ तक यह बात सिद्ध हो चुकी है कि जगतके कल्याणमे हमारा 
कल्याण है । परन्तु जगतके कल्याणका निर्णय कैसे किया जाय, यह्‌ 
एक महान प्रश्न है । यह बात तो सभी लोग समझते है कि अहिंसा 
आदिसे जगतका कल्याण है, दान आदि जझ्ुभ कार्य है, परन्तु कभी 

कभी युद्ध करना ( हिंसा ) भी आवश्यक होता है | दानकी अधिक 
प्रवृत्तिसे बेकारोकी सख्या बढ़ने लगती है | कभी कभी दो पघर्मोका 
पालन अशक्य होता है | अगर सत्य बोलते है तो हिंसा होती है, 
अगर हिसाको बचाते है तो झूठ बोलना पड़ता है। इस अवसरपर 
क्या किया जाय ? कर्त्तव्याकत्तव्यका निर्णय कैसे किया जाय ? 

बहुतसे लोग ककत्तैव्याकर्त्तव्यके निर्णयके लिये सदसद्विवरेकबुद्धि 
या अन्तर्नांदके अनुसार कार्य करनेकी बात कहते है। परन्तु यह 
आवाज ठीक ठीक रूपमे महापुरुषोको ही सुनाई देती है। परन्तु 
ऐसे मनुष्य इने-गिने होते है और कर्त्तव्याकर्तव्यके निर्णय करनेकी 
जरूरत तो सभीको होती है । दूसरी बात यह है कि अन्‍्तर्नौदके 
नामपर दभकी सेवा होती है । पापीसे पापी-किन्तु बाते बनानेमे चतुर- 
व्यक्ति भी अन्तर्नादकी दुहाई देकर घोर दुष्कृत्य करते है, इसीलिये 
ऐसी कसौटी बनाना चाहिये जो तर्कपर कसी जा सके | 

दूसरी बात यह है कि अन्तर्नीद आकस्मिक नहीं है। कर्त्तव्या- 
कर्त्तव्यके निर्णयके लिये हम जिन सिद्धान्तोको जीवनमे उतारते है, 
आत्मामे जिनका अनुभव होता रहता है उन्हींके अनुसार हमे अन्त- 
नांद सुनाई पडता है | जब उसका तात्कालिक कारण समझमे नहीं 
आता, तब वह अन्तर्नाद कहलाता हैं | सच पूछा जाय तो अनन्‍्तर्नाद 
एक ऐसा भीतरी तर्क है, जिसे हम शब्दोमे उतारकर दूसरोको नहीं 
समझा पाते । इसलिये अन्तनींद सुननेके लिये हमे उस सिद्धान्त- 
को जाननेकी आवश्यकता है जिसके अनुसार चलनेपर हमें अन्त- 
नाँंद सुनाई दे सके | इस सिद्धान्तके निर्णय किये बिना हम सदसहि- 
वेक-बुद्धिसि भी काम नही ले सकते। 

* बेन्थाम, मिल आदि पश्चिमात्य विद्वानोने कर्त्तव्याकर्ततव्यका निर्णय 
करनेके लिये “ अधिकांश छोगोका अधिकतम सुखऋ”” का नियम 
निश्चित किया है ! कर्ततव्याकरत्तव्य-निर्णयको व्यावहारिक रूप देनेमे 
इससे अच्छी युक्ति दिखाई नहीं देती । भारतवर्षके प्रत्येक धर्ममे 
इस नीतिको स्वीकार किया गया है। परन्तु इस नीतिका जो साधारण 
अर्थ किया जाता है, उसमे कुछ त्रुटि रद जाती है । इस न्रुटिको 
लोकमान्य तिलकने इन शब्दोमें रक्‍्खा है--- 

४ इस आधिभातिक नीति-तत्त्मे जो बहुत बड़ा दोप है वह यही 
है कि इसमे कताके मनके हेतु या भावका कुछ भी विचार 
नही किया जाता और यदि अन्‍्तस्थ हेतुपर ध्यान दे, तो इस प्रतिज्ञासे 
विरोध खड़ा हो जाता है कि अधिकाश लोगोका अधिक सुख ही 
नीतिमत्ताकी कसौटी है ). केवल बाह्य परिणामोका विचार करनेके 
लिये उससे बढ़कर दूसरा तत्त कहीं नहीं मिलेगा | परन्तु हमारा यह 
कथन है कि जब नीतिकी इश्टिसे किसी बातको न्याब्य अथवा अन्याय्य 
कहना हो, तब केवछ बाह्य परिणामोको देखनेसे काम नहीं चल 
सकता ।. ..पाडबोकी सात अक्षौहिणियोँ थी और कौरवोकी ग्यारह, 
इसलिये यदि पाडवोकी हार हुई होती, तो कौखोको अधिक खुख 
हुआ होता । क्या उसी युक्तिवादसे पॉडवोका पक्ष अन्याय्य कहा जा 
सकता है ?....व्यवहारमे सभी छोग यह समझते है कि छाखो दुर्ज- 
नोको सुख होनेकी अपेक्षा एक ही सजनको जिससे सुख हो, वही 
सच्चा सत्कार्य है | 

भावकी प्रधानता सभी धर्मशात्रोमे बहुत अधिक परिमाणमे पाई 

जाती है | हिंसा हो जानेपर भी अगर हमारी भावना हिंसा करनेकी 
न हो, तो हमे हिंसाका दोप नहीं लगता और भाव होने पर हिंसा न 
होनेपर भी हिंसाका दोप छगता है। यह बात अहिंसाके बिवेचनमे 
स्पष्ट की जायगी | 

अधिकांश छोगोके अधिकतम सुखवाली नीति व्यवहारमें अत्यन्त 
उपयोगी है, इसलिये हम उसका त्याग नहीं कर सकते | और भाव- 
विश्वुद्धिके बिना आत्म-विश्वास नहीं हो सकता, न ठीक ठीक निर्णय 
ही हो सकता है; इसालिये हम भावकों गोण स्थान भी नहीं दे 
सकते। इस समस्याके सुलझानेके लिये अधिकांश ग्राणियोके अधिक- 
तम सुखवाली नीतिमे कुछ सशोधन आवश्यक है, उसके लिये हमे 
निम्नलिखित सूत्रोको स्वीकार करना चाहिये--- 

( क ) अधिकतम छोगोका अधिकतम खुखमे “ छोग ” शब्दका 
अर्थ प्राणी है । धर्मके सामने त्रिकाल त्रिलोककी समस्‍्याएँ है, इस लिये 
इतना व्यापक अर्थ करना उचित है। 

(ख ) सभी जीवोका सुख समान नहीं होता। चेतन्यकी मात्रा 
बढ़नेसे सुखदुःखानुभवकी मात्रा बढ़ती है। द्वींद्रियादि जीबोमे बन- 
स्पतिकी अपेक्षा कई गुणा चैतन्य है| इनसे अधिक पशु-पक्षियोमे 
और इनसे अधिक मनुष्योमे। इनमे भी परस्पर तारतम्य देखना 
चाहिये। इस नीतिमे केवछ सख्याका विचार नहीं करना है, सुखकी 
मात्राका भी विचार करना है। | 

( ग ) नीतिका निर्णय सार्वत्रिक्ष और सार्वकालिक इृश्टिसि करना 
चाहिये | दस चोर एक आदमीको छट के, इससे दस चोरोको सुख 

और एक ही आदमीको कष्ट होगा; परन्तु इस नीतिको हम अच्छा नहीं 
कह सकते । क्योकि चोरी करनेकी नौतिसे एक समय और एक जगह 
भले ही अधिक सुख हो परन्तु अन्य समयमे और अन्य क्षेत्रोमे दुःखकी 
वृद्धि बहुत अधिक होगी। जो सर्वत्र ओर सर्वकाठमे अधिकतम 
प्राणियोकों अधिकतम सुखकारक हो वही नीति ठाक है। 

(घ) जो परोपकार परोपकार-बुद्धिसि न किया गया हो वंह 
बहत ही कम सुखवर्द्धध है। उसका श्रेय कर्त्तको बहुत कम 
मिलता है । 

एक आदमी यशके लिये पराोपकार करता है। यह इस छिये ठौक 
नहीं है कि जब उसे यशकी आशा न होंगी या यशकी चाह न 
होगी तव वह परोपकार न करेगा | यह सुख-युद्धिमे बडा भारी बावक 
हूं | उसका ध्येय यश हैं | इस लिये अगर यशके ढिये कभी उसे 
अनुचित कार्य करनेकी आयस्यकता होगी तो वह अनुचित कार्य 
भी करेंगा। इस प्रकार परोपकारका मूल्य तभी हो सकता है जब वह 
भावपू्बक किया गया हो । 

(ड ) अशुभ भावसे कोई कार्य किया जाय, और उसका फल 
शुभ हो जाय, तो वह अज्युभम ही कहलायगा, इसी तरह शुभ भावसे 
कोई काय किया जाय किन्तु उसका फल अशुभ हो जाय तो वह 
शुभ ही कहलायगा। क्योकि भावना अच्छी होनेपर भी बुरा कार्य 
होना कादाचित्क है । सामान्य नियम यही है कि उससे शुभ कार्य 
हो, इस लिये शुभ भावना सुखबर्द्धक हैं। दूसरी बात यह है कि 
भावनाके अनुसार अगर अच्छे-बुरेका निणेय न किया जाय, तो] 
अच्छा काम करना अशक्यप्राय हो जायगा। अच्छी भावनासे डॉक्टर '+ 

ऑपरेशन करे और रोगी मर जाय, इसपर डाक्टरको खूनीके समान 
मृत्यु-दण्ड दिया जाय, तो कितने डॉक्टर ऑपरेशन करनेको तयार 
होगे ! इसलिए अधिकतम सुखके लिए भावनाको प्रधानता देना 
आवश्यक है । 

इस सबका सार यह है कि सार्वत्रिक और सार्वकालिक अधिक- 
तम प्राणियोके अधिकतम सुखकी भावनासे जो कार्य किया जाय 
वह कर्तव्य है आर बाकी अकर्तव्य | इस तरह आधिभीतिक और 
आध्यात्मिकके सम्मिश्रणसे हमे कर्तव्याकर्तव्यके निर्णयकी कसौंटी मिल 
जाती है; और अनेक तरहकी शकाओका समाधान हो जाता है । जैसे 
कि-रावणने सीताको चुराया, रामने युद्ध करके रावणके तरंशका नाश 
कर दिया | अगर राम युद्ध न करते, तो राक्षस-बंशके व्शखो मनुष्य 
मरनेसे बच जाते, सिर्फ राम और सीता इन दो व्यक्तियोको दुख 
होता और छाखोको सुख । 

यद्यपि वर्तमानकी इश्सि यह घटना विपरीत नीतिकी सूचक है, 
परन्तु सावेत्रिक विचारसे इसका निर्णय हो जाता है। इस घटनाकों 
लक्ष्य करके अगर यह नियम बना [दिया जाय कि अगर कोई 
किसीकी पत्नीको चुरा के जाय तो उसे उसकी रक्षाके लिये विशेष 
ग्रयत्न न करना चाहिये, तो इसका फल यह होगा कि प्रतिदिन 
हजारो छाखो त्रियोका सतीत्व नष्ट होने लगेगा | यह दुःख एक बार 
युद्धमे मर जानेवाले सैनिकोके दु.खकी अपेक्षा बहुत अधिक होगा। 
मतलब यह कि अन्यायका प्रतिकार करना एक बार भछे ही अधिक 
ग्राणियोको दुःखद हो, परन्तु सदाके लिये वह सुखद है। समाजके 
भय तथा चिन्ताकों रोकनेके कारण उसकी सुखदता ओर बढ़ जाती है | 

सुखी बननेकी कला 

इस नातिको अगर हम पूर्णरूपसे काममे छा सके, तो बहुतसे 
दु'वोका अन्त आ सकता है; परन्तु पूर्णरूपसे इस नीतिका कार्यानवित * 
होना अशक्य है तथा अगर इस विषयमे हमे सफलता मिल भी जाय 
तो भी अन्य प्राकृतिक दुःख तो बने ही रहेगे। इन सब दु.खोको 
हम थोड़ा बहुत कम कर सकेगे, परन्तु बहु भाग बचा ही रहेगा | 
इसलिये हमे सुखी बननेकी कला सौखना चाहिये । अनेक मनुष्य ऐसे 
देखे जाते है कि जिनके पास अन्य मनुष्योकी अपेक्षा सुख-सामग्री 
अधिक होती है; फिर मी ईर्ष्या असतोप आदिके कारण वे दु खी रहते 
है और अनेक मनुष्य जरा-सी विपत्तिमें घबरा जाते है, रोते है, जब कि 
अनेक महापुरुष हँसते हँसते मरते है | इससे यह बात सिद्ध होती है 
कि जो छोग सुखी रहनेकी कला जानते है, वे हर हालतमे खुखी 
रहते है और जो इस कछाको नहीं जानते, वे हर हालुतमें दुखी 
रहते है | धर्म हम इसी कलाका शिक्षण देता है| इस शिक्षणकी 
कुछ बाते ये है--- 

जिस प्रकार हम किसी मकानमे भाड़से रहते हो और वहॉपर 
हमे कोई विशेष कष्ट दे, हमारा अपमान करे, हमारी सम्पत्तिका 
अपहरण करे, तो हम उस मकानको छोड देते है, हम उस मकानकी 
पर्बाह् नही करते। इसी प्रकार अगर हम शरीरकी भी पर्वाह न करे, 
शारीरिक जीवनसे आत्म-जीवनको महान्‌ समझे, शरीरके लिये आत्माका 
नही किन्तु आत्माके लिये शरीरका बलिदान करना सीखे, मृत्युको 
गृहपरिविर्तन या वस्रपखित॑नके समान समझे, तो दुःखपूर्ण घटनाएँ 
हमे दुःखी न कर सकेगी या नाममात्रकों दुखी कर सकेगी । 

हमे यह निश्चित समझ लेना चाहिये कि हमारा किसीके ऊपर 
कुछ अधिकार नहीं है| जो जितनी सहायता करे वह उसकी सजज- 
नता है; अगर न करे तो हमे बुरा माननेकी कोई आवश्यकता 
नहीं है । 

संसारका दुःख और सुख कुछ स्थिर नहीं हैं | वर्तमान विपत्ति 
आग्िर नष्ट होगी ही | अगर यह इस जीवन-भर स्थिर भी रहे, तो 
भी अनन्त कालके सामने यह जीवन इतना छोटा हैं कि इसकी 
तुलना समुद्रके सामने एक कणसे भी नहीं की जा सकती । 

नाठकके पात्रोकी महत्ता उनके पढपर स्थिर नहीं है, अर्थात्‌ 
राजा बनने वाढा उत्तम पात्र हो आर रझ्ट बननेवाला जघन्य पात्र हो यह 
बात नही है किन्तु, जिसका जो काम सौपा गया हे, वह काम 
जो अच्छी तरहसे कछाके साथ कर सकता है वही अच्छा पात्र 
है । इसी प्रकार ससारम अपने कर्त्तव्यको पृर्णरूपसे करनेबाढा ही 
उत्तम है। घन, प्रभाव, यश आदिसे किसीकी उत्तमताका अनु- 
मान लगाना ठीक नही है | 

जिस प्रकार कॉंटोसे बचनके छिये समस्त पृथ्वीतपर चमड़ा 
नहीं बिछाया जा सकता, किन्तु पैरोके चारा तर्न चमडा ठपेटा जाता 
है, अर्थात्‌ जूत पहने जाते है, उसी प्रकार दुःखसे बचनेके लिये 
हम संसारकी अनिष्ट वस्तुओका नाग नहीं कर सकते, न उन्हे वश 
कर सकते है; किन्तु समताकी भावनासे अपनेको तदनुकूछ कर 
सकते है । 

इसलियि अगर हम दुखी न होनेका दृढ़ निश्चय कर छे, तो हमे 
कोई दु.खी नही कर सकता | ये सब तथा इसी तरहकी अन्यान्य 

शिक्षाएँ दुख-सुखको हमारे अधीन कर सकती है । इस विपयमे 
रोगाके समान हमे दो बातोपर विचार करना चाहिये--- 
रोगी मनुष्यके दो कर्त्तव्य होते है । एक रोगकी यथाशक्ति 
चिकित्सा करना और दूसरे सहनशक्तिसे काम लेना | ये ही दो कार्य 
दु'ख-रोगियोके लिये है--( १ ) संसारमे सुखकी बृद्धि करना । 
(२) सुखी माननेका दढ़ निश्चय करना, अर्थात्‌ सुखकी कछा सीखना । 
शैका--मनुष्यको अगर इस प्रकार सुखी रहनेकी का सिखाई 
जायगी, तो मनुष्य आलसी और कायर हो जायेंगे । उनका संतोष 
उनकी पराधीनता या गुलामीका कारण हो जायगा जो कि परम्परासे 
धामिक, सामाजिक आदि हर तरहके पतनका कारण होगा । 
समाधान-- सुखी रहनकी कछा आर उसके साधन संतोप, 
उदासीनता, क्षमा, त्याग आदि गुणोसे कायरता आदि दुर्गुणोमे बहुत 
अन्तर है | हर एक गुणके पीछे गरुणाभास लगा रहता है। जैसे 
अहिंसाके पीछे निर्बछता, क्षमाके पीछे कायरता, विनयके पीछे 
दीनता, आदि । उन गुणोसे इन गुणामासोमे आकाश-पाताछका 
अन्तर होता ह । गुण जितने उपादेय है, गुणाभास उतने ही हेय 
है। ये गुण गणामास न बन जायें, इसके लिये संसारमे सुखबृद्धि 
करनेकी पह्ििली वात हमे भूल न जाना चाहिये | और यह भी याद 
रखना चाहिये कि मन-बचन-कायकी क्रिया ( योग ) सदा होती 
ही रहती है | जब तक मृत्युका पल प्राप्त न हो जाय तब तक मन, 
वचन और काय कुछ न कुछ काम करते ही रहते है । जब काम होना 
अनिवार्य है तब सुख वृद्धि या दुःख-हानिका काम होना चाहिये । 
इसलिये अपनी अपनी नीति और योग्यताके अनुसार प्रत्येक व्यक्तिको 

सुखके साधनोकों जुटाना और दु.खके साधनोको नष्ट करनेका कार्य 
करना आवश्यक है । सुखी रहनेकी कलाका यह मतरूब नहीं है कि 
हम दुःखको दूर करनेका उपाय ही न करे; परन्तु हम एक दु.खको 
दूर करनेके लिए अन्य अनेक दुःखोकों मो न ले छे, इसके लिये 
सुखी रहनेकी कला सीखना चाहिए । बीमार होनेपर चिकित्सा 
करना आवश्यक है, परन्तु अगर कोई बीमारीके नामसे घबरा जाय, 
तो उसकी बीमारी कई गुर्णी दुखद हो जायगी और साथ ही बह 
चिकित्सा भी न कर सकेगा | इसलिये हर हालतमे समभावको स्थिर 
रखना, यही सुखी रहनेकी क्य है । दुःखके आने पर हमे उसका 
सामना करना चाहिए | सामना करनेके लिये दो बाते आवश्यक 
है । एक तो दुःखको नष्ट करना और उसकी चोटोकों सहन करना | 
जो आदमी शत्रुकी चोटोकों नहीं सह सकता, वह शरत्रुका नाश भी 
नहीं कर सकता । उसी प्रकार जो आदमी दुःखकी चोटोको नहीं 
सह सकता, अर्थात्‌ दु.ख आनेपर सम-भावपर स्थिर नही रह सकता, 
वह दुःखको नहीं जीत सकता | 

लडाईमे कभी कभी ऐसा होता है कि जहाँ भत्र॒का प्रवेण अधिक 
मात्राम होता है वहेंसि अपना मोर्चा हटा छेना पडता है, जिससे 
शत्रुके गोले खाठी जगहमे पडकर नष्ट हो जायें। इसी प्रकार कभी 
कभी ऐसे दु.ख आते है जिन्हे दूर करनेमे हम अपने विनाशका, 
अर्थात्‌ सम-भावके विनाशका खतरा रहता है | तब उन चोटोको हम 
शरीरपर पड़ने देते हे, और शरीरका त्याग कर देते हैं, अथांत्‌ उससे 
ममत्व हटा लेते ह. । सुख दशरीरका धर्म नही है, किन्तु आत्माका 
धरम है, इसलिए शरौरके दु.खसे आत्मा दु'खी नहीं होता | 

जो छाग सुखी रहनेकी कछाके नामपर, आध्यात्मिक जीवनके 
नामपर, सन्‍्तोप आदि गुणोके नामपर, स्वयं गुलामी स्वीकार करते है 
और संसारम दुःखकी बृद्धि होने देते है, वे इन सब गुणोसे कोसो 
दूर है | 

जैसा कि म॑ पहिले कह चुका हूँ दुःखको जांतनेके लिए दो बाते 
है। या तो उसकी चोटको सहते हुए ( समभाव रखकर इृढ़तासे 
आगे बढ़ते हुए ) उसे नष्ट कर दो अथवा दुःखकी चोटोके स्थानको 
छोड दो । जिन छोगोमे समताभाव होता है, और जो शरीरमे 
भी निःसंग होते है, उनमे कायरता हो नहीं सकती, न 
वे गुठाम हो सकते है और न किसीकों गुलाम होते देख 
सकते है | सुखी रहनेकी कला इसलिए नहीं हैं कि मनुष्य 
पश्ुकी तरह दुदशाम पड़ा रहे या अपनी सर्वतोमुखी दुर्दशा होने दे | 
इस कलासे मतलव है उस समभावका, जो धघोरसे घोर विपत्तिमे भी - 
निराशा आर घबराहट नही होने देता; इस कलासे मतलब है उस 
वीर-रसका, जिससे मनुष्य विपत्तियोको उसी तरह देखे जिस तरह 
शिकारी शिकारको देखता है । विपत्तियोके सामने आत्मसमर्पण कर 
देना और गुल्यमी स्वीकार लेना इस कलाकी हत्या करना है । 

साधारण अवस्थामे मनुष्य अगर स्वतन्त्रताके लिये या अन्य सुखके 
लिये प्रयत्न करता है किन्तु बीचमे उसे असफलता मादछम होती है 
या पराजय हो जाता है, तो घत्ररा जाता है, साहस छोड देता है, 
परन्तु जिसने सुखी रहनेकी कलाको जाना है वह हार करके भी 
नहीं हारेगा, नि'सह्ाय हो करके भी निराश न होगा | पराजय, 
निराशा आदि दब्द उसके कीपसे निकल जायँगे। समभाव आदि 
गुण, अकर्मण्यताके लिये नही किन्तु, अनन्तकर्मण्यताके लिये है । 

दंका--यदि ऐसा ह तो धर्म निदृत्ति या गृह-त्यागका ही मुख्य 
उपदेश क्यो देता है ! 


समाधान---इसके उत्तरमे तीन बाते कही जा सकती है--- 

( क ) जगत्कल्याणके लिये और आत्मकल्याणके लिये निवृत्ति 
आवश्यक है । जो मनुष्य परिमित स्वार्थोकों लिये बैठा रहता है, वह 
जगत्कल्याणके लिये पूरी शक्ति नहीं छगा सकता | क्योकि जहाँ 
सपरिग्रहता है, वहाँ व्यक्तिगत कार्योका बड़ा भारी बोझ है। निर्ष्परि- 
ग्रहके लिए यह बोझ नहीं है । वह घरमे रहे या बनमे रहे, परन्तु 

-- निष्परिग्रह होना चाहिए | निष्परिग्रहताका रूप सदा सर्वत्र एकसा 
नही होता । तथा निबृत्तिका अर्थ अकर्मण्यता नहीं है, किन्तु बैय- 
क्तिक स्वार्थोके बन्धनोसे छूट जाना है । 


( ख ) बहुतसे मनुष्य ऐसे है कि जो अनेक तरहकी तकलीफे 
बडी प्रसन्नतासे सह सकते है । परन्तु उन तकलीफोसे वे दूसरोकी 
नजरोमे गिर जायेंगे, इसलिए उनसे बचनेके लिए निरन्तर आकुढित 
रहते है । मान छो में प्रसनतासे रूखा-सखा भोजन खा सकता हूँ। 
परन्तु इससे में कंजूस कहलाऊँगा, अथवा मेरे पास अच्छा भोजन 
करने छायक सम्पत्ति न होगी तो कंगारू कहलारऊेगा---इस अपमा- 
नसे बचनेके लिए आवश्यक न होनेपर भी मे बहुपरिग्रही बनता हूँ । 
इसके लिए दूसरेकों मिलनेवार्ली सम्पत्ति में हडप जाता हूँ | इस तरह 
मेरा मानसिक कष्ट बढ़ता है आर दूसरोके साम्पत्तिक कष्मे सहायक 
होता हूँ । परत्तु एक निष्परिप्रही साथु रूखा भोजन करनेसे अपमा- 
नित नही होता, इसालिये बह दूसरेके भागकी सम्पत्ति नहीं छेता। 

इस तरह वह स्वयं सुखी होता है और पर-कल्याण भी करता है । 
परिग्रहीकी अपेक्षा सच्चा निष्परिग्रही बहुत सुखी 

( ग ) पिछछे जमानेमे आजकल सरीखे ज्ञान-प्रचारके साधन नही 
थे इससे, तथा पुस्तको वगैरहसे उपदेश तो मिलता है परन्तु उसमे 
सजीवता नहीं होती इससे, उस समय साधु-संस्थाकों ब्िशाल बनानेकी 
आवश्यकता थी | इसके अतिरिक्त उस समय अन्न इतना अधिक 
था के विशाल साधु-सस्था भी छोगोको कोई कष्ट दिये बना निभ 
सकती थी | फिर इस बातका पूरा खयाल रक्‍्खा जाता था कि कोई 
मनुष्य कुटुम्बियोकी इच्छाके विरुद्ध, उत्तरदायत्र छोड़गर, तो नहीं 
भाग रहा है | 

शेका--धर्मका उद्देश्य अगर स्व-पर-कल्याण है, तो वह अनावश्यक 
कष्ठोको निमन्त्रण देनका विधान क्‍यों बताता है बहुत दिनोतक 
भूखे रहना, ठण्ड गर्मीके कष्ट सहना, आदिसे न तो दूसरोको सुख 
मिलता है, न अपनेको सुस्ब मिलू सकता हैं । 

समाधान--धर्मने ऐसे तपोकों अन्तरंग तप नही किन्तु बाद्य 
तप कहा है । आर इन बाह्य तपोका मूल्य तभी स्वीकार किया हैं, 
जब ये प्रसन्नतासे आर निराकुछतास किये जावे । सुख जितना ही 
स्वाधीन होगा उतना ही पूर्ण होगा | इसलिये पराश्रितताका त्याग 
करनेके छिये ओर सहनशक्तिकों बढ़ानेके लिये इन तपोकी आवश्य- 
कता है । हममे सहन-शक्ति जितनी अधिक होगी, दुःखके साथ 
हम उतना ही अधिक लड सकेगे । यदि सहन-शक्ति आवश्यक है, 
तो उसका ऊँचासे ऊँचा रिकार्ड किस किस दिशामे कितना हो 
सकता है, इसका प्रयत्न करना भी आवश्यक है | एक मनुष्य प्रति 

घण्टे २०० मीलकी चालसे मोटरकार दाोड़ाता है । यदि व्यवहारमे 
इतनी चाल्से मोटरे दौड़ाई जाने छगे, तो ग्रातिदिन हजारो मनुष्योको 
प्राण देना पड़े | फिर भी ऐसे रिकार्ड छानेवालोकी प्रशंसा होती है, 
क्योकि इससे मोटरकारकी गतिको उत्तेजना मिलती है। जिस दिशामे 
हमे जाना है उस दिशाम कितना आगे बढ़ा जा सकता है, इसका 
सक्रिय पाठ दुनियाकों पढ़ाना बड़ा भारी काम है | दूसरी बात यह 
है कि ठण्ड, गर्मी, भूख, प्यास आदिके कष्ट मनुष्यको कभी न कर्भी 
सहना पड़ते है। उस समय हम अपनेको शान्त रख सके इसके 
लिये भी ये तप आवश्यक है | जो लोग पूजा करानेके लिये ऐसे तप 
करते है वे तपका फल नहीं पाते; तथा जो छोग यह नहीं समझते 
कि इन तपस्थाओसे सुखकी स्थिरता बढ़ती है तथा ग्रकृतिके विरुद्ध 
लड़नेकी शक्ति आती है, वे लोग भी तपका फल नहीं पाते । इन 
तपोको संयम समझनेवाले भी भूलम है | ये तो सिर्फ संयमका अभ्यास 
करनेके लिये कसरतके समान है। 

इससे भी अच्छा तप आत्मशुद्धि ओर सेवा है, जिसे कि अतरंग 
तप कहा है । धर्मके किसी एक ही अगपर जोर देना, उस द्रब्य- 
क्षेत्रकाल-भावका फल है । इसका यह मतलब नहीं है कि जिस 
अगपर बहुत दिनोतक जोर दिया गया है, या जो रूप बहुत 
काल तक बना रहा है वही सब कुछ है । दूसरे अग और दूसरे 
रूप भी है। उनका समयपर उपयोग करना भी आवश्यक है | 
यदि ऐसा न हो तो धर्म एकान्तधर्म और मिथ्याघर्म हो जाय, वह 
धर्म ही न रहे । 

सार यह ह कि धर्म सुखके लिये है | जो सुख बाह्य साधनोपर 
ही अवलम्बित है, वह पूर्ण सुख नहीं है | स्वार्थपूर्ण दृष्टि बनानेसे वह 
मिल नहीं सकता । अपने हिस्सेका बाह्य सुख-भोगका हमे अधिकार 
है । पूर्ण सुखी बननेके लिये सुखी बननेकी कछा जानना चाहिए । 
गुणभासोसे बचना चाहिए | 

घमे-सीमांसाका उपाय 

धर्मका उद्दश्य और उसकी विविधताका रहस्य समझ लेनेके बाद 
धर्मकी मीमासाका काये बहुत सरल हो जाता है। धरम सुखका 
कारण होनेपर भी दु'खका कारण क्यो हो जाता है, कल्ह-बद्रेक 
क्यो हो जाता है, आदि बातोको समझनेकी कुजी हाथमे आ जाती है । 
जगत्कल्याणकी जो कसौटी बताई गई है, उसको ध्यानम न 
रखनेसे, धर्मके नामपर अहकारकी पूजा करनेसे, कल्याणकारी धर्म 
अकन्याणकारी बन जाता है | इसलिए धर्मते छाभ उठानेके लिए हमे 
निम्नलिखित उपायोकी योजना करना चाहिये-- 

१--हम सर्व-बर्म-समभावी बने । अगर हमारा किसी धर्म-सस्थासे 
ज्यादा सपर्क है, तो हम भले ही उस सस्थाका अधिक उपयोग करे 
और आत्मीयता प्रकट करे; परन्तु दूसरी धर्म-संस्थाआको अपनी 
धर्म-सस्थाके समान पवित्र माने । उनसे छाम उठानेका मौका 
मिलनेपर उनसे छाम भी उठावे। ये सभी धर्म-संस्थाएँ मनुष्य- 
समाजका उन्नत बनानेके लिए थीं। उनकी राति-नीतिम अगर 
अन्तर माद्म होता है, तो उस अन्तरसे उन्हे भला-बुरा न समझे; 
किन्तु उसको देश-काछका असर समझे | करीब सवा हजार वर्ष 
पहिले अरखबके छोगोकी उन्नातिके लिए इस्लामने जो नियम बनाये, 

यदि वे आज किसी देशके लिए निरुप्योगी है, तो इसीसे इस्लछामको 
बुरा न समझे | हम इतना ही कहे कि यह नियम आजके लिए 
उपयोगी नहीं है, इसलिए दूर कर देना चाहिये; परन्तु अपने 
समयके लिए अच्छा था। इसी उदारतासे हमे वैदिक, जैन, बौद्ध, 
ईसाई, पारसी, आदि धर्मोपर विचार करना चाहिये। हम उनकी 
आलेचना करे; परन्तु पूर्ण निष्पक्षतासे आलोचना करे । उनमेसे 
, वैज्ञानिक सत्यको खोज ले, बाकीको वर्तमान कालकी दृश्सि निरुपयोगी 
' कहकर छोड़ दे। परन्तु इससे उस धर्मका निरादर न करे। 
जिस सम्प्रदायको हमने अपना सम्प्रदाय बना रक्खा हें, उसकी 
आलोचना करते समय हमारे हृदयमे जितनी भक्ति रहती है, वही 
भक्ति हम दूसरे सम्प्रदायोकी आलोचना करते समय रक्‍्खे । अपने 
सम्प्रदायके दोपोपर तो हम नजर ही न डाले, और दूमरे सम्प्रदायके 
ढोप ही दोष देखे, यह बड़ीसे बडी भूल हैं। इससे हम किसी भी 
धर्मके अनुयायी नहीं कहछा सकते--घर्मका छाम हमे नहीं 
मिल सकता | 

२---जो कार्य सार्वत्रिक्ष और सार्वकालिक इश्सि अधिकतम 
प्राणियोके अधिकतम सुखका कारण है, उसे ही धर्म समझे । इसके 
विरुद्ध कोई भी कार्य क्यो न हो,--भले ही बड़ेसे बड़ा महापुरुष या 
बड़ेसे बड़ा आगम ग्रथ उसका समर्थन करता हो, परन्तु उसे हम 
धार्मिक न समझे | हमारे प्रत्येक कार्यमे यह उद्देश्य जरूर रहे | इस 
सिद्धान्तकों हम अपने जीवनम उतारनेकी कोशिश करे । 

३--उप्युक्त सिद्धान्तके अनुसार सभी सम्प्रदायोमे कुछ न कुछ 
हितकर तत्तत रहते है| हम उन्‍्हीको मुख्यता देनेकी कोशिश करे, 

जिससे सब सम्प्रदायोमे तथा उनके अनुयायिवर्गोमे आदर ओर 
प्रेम बढ़े और सबके जुदे जुदे संगठनके बदले सबका एक संगठन 
बने | हिन्दूधर्मका कर्मयोग, जनथर्मकी अहिंसा और तप, बौद्धवर्मकी 
दया, ईसाईधर्मकी सेवा, इस्लामका श्रातृत्व, ये सत्र चीजे सभीके 
लिये उपयोगी है । अन्य सम्प्रदायोमे भी अनेक भछाइया मिलेगी | 
इन्हीको मुख्यता देकर अगर हम विचार करे, तो सब घधर्मेसि हम 
प्रेम भी होगा, आपसका द्वेप भी नष्ट होगा, तथा सबका एक सगठन भी 
बन सकेगा । इसके लिये हम जहॉतक बन सके सभी सम्प्रदायोके 
धर्मस्थानोका उपयोग करना चाहिये । अपने सम्प्रदायोके मद्रिमे भी 
अन्य सम्प्रदायाके महात्माओंके स्मारक रखना चाहिये । सभी 


सम्प्रदायोक महात्माओक स्मारक जहा बराबरीसे रह सके, ऐसे स्थान 


बनाना चाहिये । इस प्रकार सबे-बर्म-समभावको व्यावहारिक रूप देने 
आर उसे जीवनम उतारनकी पूरी कोशिश करना चाहिये । 
४--बहुत-सी ऐसी बाते ह जो एक समय अच्छी थी, उपयोगी 
थी, क्षन्तव्य थी, इसलिये शाखत्रोमे या रूढ़िमे स्थान पा गई है, परन्तु 
आज बे उपयोगी नहीं हैं, इसलिये उन्हे हटा देना चाहिये । सिर्फ इसी 
बातको छेकर कि वे हमारे शाज्राम लिखी ह, या पुरानी है, उन्हें 
चाद्ू रखना अन्याय ह। जो सर्वब-धर्म-सममावी है, वह किसी एक 
धर्मशाखकी दुह्ाई देकर किसी अनुचित बातका समर्थन क्यो करेगा? 
एक सम्प्रदायके शाल्रम किसी बातका विधान हो सकता है ओर दृसरे 
सम्प्दायके शासत्रमे उसका निपध हो सकता है, तब सर्त-बर्म-सम- 
भावीके सामने एक जटिल प्रश्न खद्य हो जाता ह कि वह किसकी 
बात माने ? ऐसी हालतम उसे यही देखना चाहिये कि कल्याण 


जा 

किसमे है ? अगर कोई बात सभी शाखत्रोमे एकसी मिलती है अथचा 
उनमे जितने मत हो वे सभी वर्तमानमे हितकारी न हो, तो उन 
सबको छोड़कर उसे कल्याणकारी बात पकड़ना चाहिये | जैसे 
वर्तमानमे संकुचित जातीयता, ख्रिय्गेके पुनर्विवाहका निषेघ, पर्दाकी 
अधिकता, छूताछूतका अनुचित विचार, भूत-पिशाच आदिकी मान्यता, 
अविश्वसनीय अतिशय, आदि बहुतसे अहितकर तत्त्व आगये है, जो 
कि प्रगतिके नाशक तथा ईर्ष्या और दुराभिमानको बढ़ानेत्राले है| इन 
सब कुतत्वोको हटाकर विवेकी बनना चाहिये | एक जैन कहे कि 
महावीरके जन्म समय इन्द्रादि देवता पूजा करने आये थे, बाद्ध कहे कि 
बुद्धके जन्म समय ब्रह्मा-विष्णु-महेश मौजूद थे, वैष्णव कहे कि रामके 
जन्मसमय शिव इन्द्र आदि अयोध्याकी गालियोके चक्कर काटते थे, तो 
ये सब बाते अन्ध-विश्वास और मूहताके चिह्न है। इनसे विज्ञानकी 
हत्या होती है, समभाव नष्ट होता है, ईर्ष्या और दूरभिमान बढ़ता है। 
हमे घर्मको अधिकसे अधिक विज्ञानसंगत बनाना चाहिये और 
इसी बुनियादपर धर्म तथा समाजका नव-निर्माण या जीर्णोद्धार 
करना चाहिये। 

७-आज मानव-समाज कई तरहके भेदोमे बैँटा हुआ है। 
साम्प्रदायिक भेद तो है ही, साथ ही और भी अनेक तरहके वर्ग बना 
लिये गये है और इस प्रकार वर्गयुद्ध चाद्द्‌ हो गया है । मनुष्य अपना 
पेट भरके सन्तुष्ट हो जाता तो गनीमत थी; परन्तु वह इतनेमे सन्तुष्ट 
नही होता, वह यह कोशिश करता है कि हमारी जातिके सब 
मनुष्योका पेट भरे और हम सब संगठित होकर दूसरोको छूटे। 
इसीलिये एक राष्ट्‌ दूसरे राष्ट्रको पीस डालना चाहता है | छाखो- 

करोड़ो मनुष्य दूसरे देशपर शासक बनकर मौज करना चाहते है । 
दूसरे जातिके अच्छेसे अच्छे सदाचारी त्यागी गुणी विश्वसनीय ब्यक्तिसे 
उतनी आत्मीयता प्रकट नहीं करना चाहते जितनी कि अपने 
बर्गकें पतितसे पतित व्यक्तिके साथ करना चाहते है। इस राष्ट्रीय 
जाति-भेदसे आज दुनियाकी राजनीति-अर्थनीति भयंकर ताडव 
कर रही है और उससे मनुष्य-जाति त्राहि त्राहि पुकार रही है | 
जरूरत इस बातकी है कि मनुष्य-जाति एक ही मान ली जाय 
जेसी कि वह है । शासनकी सुविध्राके लिये राष्ट्रीय भेद रहे, 
परन्तु एक गष्ट्‌ दूसरे राष्ट्र पशु-बल्से तथा और किसी ढंगसे 
आक्रमण न करे । अगर किसी देशमे मनुष्य-संख्या ज्यादः है, 
तो कम संख्यावाले देशमे जाकर वे इस शर्तपर बस जायें कि 
अपनेको हर तरह उसी देशका बना छेगे, वहॉकी भाषा आदिको 
अपना छेंगे। उन देशोपर आक्रमण करके, उन्हे दालित करके 
अपने वर्गका पोपण करना मनुष्यताका नाश करना है । इससे 
संसारम शान्ति नहीं हो सकती । इस नीतिसे कोई चेनसे नहीं 
बैठ सकेगा और बारी बारीसे सबको पिसना पड़ेगा । इसके 
अतिरिक्त एक राष्ट्क्रे भीतर भी अनेक तरहके वर्ग बने हुए है। 
जैसे भारतवर्षमे हिन्दू-मुसछमानोमे जाति-भेद और सम्प्रदाय-भेदसे 
घोर संग्राम छिड़ा रहता है। इसके अतिरिक्त हिन्दू समाजमे ही 
करीब चार हजार जातियोँ है, जिनमे परस्पर रोटी-बेटी व्यवहार 
नहीं, इससे पारस्परिक सहयोगका छाभ नहीं मिल पाता है । 
पड़ोसमे रहते हुए भी न रहनेके बराबर कष्ट उठाना पड़ता है। 
ये बरग-भेद भी ईष्या और दुरभिमानके बढ़ानेवाे है| इन सब 

भेदोकों तोड़ देनेकी जरूरत है । हों, जीवनमे मित्र-बर्ग या सम्बन्धी- 
वर्ग बनानेकी जरूरत होती है, सो जहा चाहेसे वनाना चाहिये । 
अमुक वर्गमसे ही चुनाव कर सके, यह भेद न होना चाहिये। 
इस प्रकार जब हममे सर्ब-जाति-सममभाव आ जायगा, तो हममेसे 
बग-युद्धमे तथा ईर्ष्या और दुरभिमानके बहुतसे कारण नष्ट 
हो जायेंगे, तथा हमे प्रगतिके लिये तथा सुतरिवापूर्वक्क जीवन 
बितानक लिये बहुतसे साधन मिल जायेंगे । इसलिये हमे अपने 
दिरमेसे जाति-उपजातिका मोह निकाल देना चाहिये, जातीय 
आर साम्प्रदायिक विशेपावरिकाराकी मॉग छोड़ देना चाहिये, जातिके 
नामपर रोटी-बेटी-व्यवहारका विरोध न करना चाहिये। इस प्रकार 
सर्ब-धर्म-सममावीके समान स-जाति-समभावी भी बनना चाहिये | 
६--सबे-जाति-समभावकी तरह नर-नारी-समभाव भी अत्याव- 
इ्यक हैं । यह सर्व-जाति-समभावका एक अग है। नर-नारीकी 
शासीरिक विषमता हे, परन्तु वह विपमता ऐसी है जेसी कि एक शरीरके 
दो अगोम होती है । नर-नारोी एक दूसरेके लिये पूरक हैं | इस- 
लिये एक दृसरेकी उन्नतिम एक दूसरेकों बाथक नहीं होना चाहिये 
और जहां तक बन सके अधिकारोमे समानता होना चाहिये | अनेक 
स्थानोपर खीकी अवस्था गुलाम सखी है । उसके आर्थिक अधबि- 
कार पूरी तरह छिने हुए है । फटी कौड़ीपर भी उसका स्वामित्व 
नही है | यह दुःपरिस्थिति जाना चाहिये | जहाँ तक बन सके, खरी- 
पुरुषोमे आर्थिक समताका प्रचार होना चाहिये | अगर विपमता रहे 
भी, तो वह कमसे कम हो । सामाजिक अविकारोमें मी विषमता न 
होना चाहिये। त्री सिफ इसीलिये किसी कार्यसे वाश्चित न हो सके 

कि वह खत्री है। धार्मिक अधिकारोमे तो विपमताका कोई मतलब 

हर | फिर भी पुरुपने थामिक क्रिया-कांडोम नारीके अधिकार 
छीने है । उससे पुरुषको कोई लाभ भी नहीं हुआ। इसलिये यह 
विपमता भी दूर करनी चाहिये। इस प्रकार सर्वजाति-समभावके समान 
नर-नारी-समभावकी भी जरूरत हैं । 


इस प्रकार यदि हम सर्ब-धर्म-सममाव, सर्व-जाति-समभाव॑, विवेक 
या समाज-सुवारकता, निःस्वाथता आदि गुणोकों छेकर धर्मकी 
मीमांसा करेगे, तो सच्च धर्मको प्राप्त कर सकेगे। उस धर्मको जीवनमे 
उतारनेस हमारा भी कल्याण होगा और जगतका भी कल्याण होगा । 


धमं और सत्यसमाज 


अभीतक धर्मके विषयमे जो कुछ कहा गया है वह केवछ विचार- 
के लिये ही नहीं ह किन्तु आचारके लिय है | उस वर्मको जीवनमे 
उतारनेके लिये अनेक कठिनाइयों है | उनमे सत्रसे जबरदस्त कठि- 
नाई है समाजका कोप | ज्यो ही आपने अपने वर्ग या समाजके बाहर 
रोटी-बेटी-व्यवहार किया कि समाजने आपके सिरपर बहिष्कारका 
दड बरसाया | अगर आप आर्थिक दृष्टिसे स्वतत्र भी है तो भी समाजकी 
आवश्यकता आपको है ही । मनुष्य एक सामाजिक प्राणी है । 
सामाजिकता उसके स्वभावमे ही नहीं है किन्तु उसके जीवनकी वह 
आवश्यकता भी है | और नहीं तो अपनी सनन्‍्तानके विवाहके लिये 
तो उसे समाजकी आवश्यकता है ही । एक बार आपने जहाँ समाजके 
बाहर पेर बढ़ाया कि समाजने आपका बहिष्कार किया | इसी प्रकार 
जहाँ आपने दूसरे धर्मेके मन्दिरोमे जाना शुरू किया, दूसरोकी 

है. | 


७० धर्म-मीमांसा 


थोड़ी प्रशसा की आर अपने सम्प्रदायका कोई वास्तविक दोप भी 
बतलाया कि समाजने बहिष्कार, निन्दा आदि शख्रोका प्रयाग किया। 
मतलब यह कि समाज-छसुधार आर घर्म-सुधारको जीवनमे उतारनेके 
लिये वर्तमान समाजोसे हमे आशा नहीं है आर बिना समाजके हम 
यह कार्य कर नहीं सकते । इसलिय यह उचित मातम होता हैं 
कि एक ऐसे समाजकी स्थापना की जाय, जिसमे ये सत्र विचार 
कार्यान्वित किये जा सके | जिसमे सामाजिक भय तो हो ही नहीं, 
किन्तु इन कार्योके छिये उत्तेजनाके साधन हो; बस इसी पूर्तिके लिये 
यह सत्यसमाज है । इस विपयमे अनक प्रश्न उठ सकते है, परल्तु 
उनका समाधान करनेके पहले यह उचित माव्म होता है कि 
सत्यसमाजका रूप बतलछा दिया जाय, पीछे उस विपयमे उठने 
बाले प्रश्नोका उत्तर दिया जाय । 


सत्यसमाज-संघटना 
उद्देश्य 

१-( के ) किसी भी सम्प्रदायकी निन्‍्दरा न करते हुए निष्पक्ष 
इश्टिसे उसकी आछोचना करके वैज्ञानिक सत्यकी खोज करना | 

( ख ) सार्वत्रिक और सार्बकालिक इप्टिसि अधिकतम प्राणियोके 
अधिकतम सुखके लिये सत्यकी खोज करके उसे जीवनमे उतारना। 

( ग ) सम्प्रदायोके सत्य और हितकर तत्त्वोकों मुख्यता देकर सब्र 
सम्प्रदायोमे परस्पर प्रेम आर आदर बढ़ाना तथा उनका समन्वय करके 
सबका एक संगठन करना । 

( घ ) शालत्र, रूढ़ि और संकुचिततासे समाजमे जो अहितकर 


शाखाएँ "१ 


तत्त आ गये है उनको नष्ट करके न्‍्यायोचित ओर व्यबहार्य नियमोके 
आगरपर समाजका नव-निर्माण या जीर्णाद्वार करना । 

( ड ) मनुष्य-मात्रमे यथासम्भव समताका प्रचार करते हुए, 
हानिकारक भेदोकों तोड़कर मनुष्योको कल्याणके मार्गमे आगे बढ़ाना। 
शाग्वाएँ 

२- स॒त्यसमाजके सठस्य दो तरहके होगे; नेष्रिक और पाक्षिक | 

( के ) जो छोग अपने सम्प्रदाय या समाजमे रहना नहीं चाहते, 
या किसी कारणसे रह नहीं सकंत, वे लोग वहोँसि सम्बन्ध तोड़कर 
इस समाजके नेष्रिक सदस्य कहल्वॉयगें । उनकी जाति होगी “ सत्य- 
समाज * आर धरम होगा ९ सत्यसमाज / | इस श्रेणीमे किसी भी 
देश, किसी भी जाति आर किसी भी धर्मका व्यक्ति समानताका दर्जा 
प्राप्त कर सकेगा। 

( व ) जो छोग अपने सम्प्रदायका व्याग नहीं करना चाहेंगे 
किन्तु सत्यसमाजके उद्देश्य और नियमोका पालन करेंगे, वे पाक्षिक 
सदस्य कहल्ययेंगे | सत्यसमाजद्वारा प्रदर्शित सत्यको वे अपने साम्प्र- 
दायिक राब्दोमे समझगे ओर उसे जीवनमे उतारेगे । 

( ग ) जो छोग नेष्टिक या पाक्षिक न बन सकेगे किन्तु सत्य- 
समाजके समर्थक और सहायक होगे, वे अनुमोदक कहलायेंगे । 

३-पाक्षिक श्रणीके सदस्य वेदिक, जन, बौद्ध, ईसाई, मुसलमान 
आदि शाखाओमे विभक्त रहेंगे; परन्तु निष्पक्षता और सत्यसेवकता 
सबमे एक-सी होगी | एक शाखावारा दूसरी शाखावालेका विरोध 
न करेगा । एक दूसरेको धर्मबन्धु भी समझेगा। आवश्यकता होनेपर 


एक दूसरेके धर्म-स्थानोमे भी जायगा | ० 

-सत्यसमाजी यद्यपि सभी घर्म-स्थानोकों पवित्रता तथा आदरकी 
दृष्टिसे देखगा, फिर भी सत्यसमाजके आदर्शको बतछानेवाले स्वतंत्र 
मंदिर भी होगे । नेष्टिक मंदिर्मे भगवान्‌ 'सत्य/ और भगवती “अहिं- 
सा'की रूपकमय मूति या चित्र होगा | उसके आसपास यथायोग्य 
स्थानपर राम, कृष्ण, महावीर, बुद्ध, ईसा आदिकी मूर्तियाँ या 
चित्र होगे । 

पाक्षिक सत्यसमाजके मंदिर्मे, जिस शाखाका वह मंदिर होगा, 
उसके मान्य व्यक्तिकी मूर्ति या चित्र मूलनायक ( मुख्य मूर्ति ) के 
स्थानपर होगा, अन्य महापुरुषोकी मूर्तियोँ या चित्र आसपासमे 
यथास्थान होगे। 

७-सत्यसमाजकी नौति जातीय आर साम्प्रदायिक विशेषाधि- 
कारोके विरोत्रमे होगी | 

शिक्षा-नियम 

६-जिसके हृदयमे जाति उपजातिका मोह न रह गया हो तथा 
जिसमे सर्वधर्म-सममावकी भावना हो, वही भाई या बहिन सत्यसमाजका 
नेष्ठिक या पाक्षिक सदस्य बने | 

[ निष्पक्ष आलोचनाओसे सर्वधर्म-समभावकी हानि न समझी 
जायगी, इसी प्रकार न्यायकी रक्षाके लिये जातीय प्रश्नोमे हाथ डालना 
जाति-उपजातिका मोह न समझा जायगा | ) 

७-घधर्म-शाखोकी दुह्ाई देकर कल्याणकारी तत्त्वका या वैज्ञानिक 
सत्यका विरोध न करना चाहिये। 

८-सत्यसमाजीको वेषका पूजक न होना चाहिये | कोई मनुष्य 
गृहस्थ-बेपमे हो या किसी भी प्रकारके साधु-त्रेपमे हो उसका, गुण 


शिक्षा-नियम ३ 


और समाज-्सेवाके अनुसार ही आदर करना चाहिये । वेषको देखकर 
ही किसीको साधु, पूज्य आदि न मान लेना चाहिये। और साधु- 
वेपके अभावसे ही उसका कम आदर न करना चाहिये । वेष तो 
सिर्फ किसी धर्म-संस्थाके सदस्य होनेकी निशानी है, पूज्यापृज्यताका 
उससे कोई सम्बन्ध नहीं है । 

९,-नैप्रिक सदस्थको चाहिये कि वह सत्यसमाजके अन्य किसी 
भी नेष्टिक सदस्यके साथ सिर्फ जाति-भेदकी दुहाई देकर रोटी-बेटी- 
व्यवहारका विरोध न करे | पाक्षिक सदस्य भी कमसे कम अपनी 
शाखाके पाक्षिक सदस्यके साथ इसी उदार नीतिसे काम ले। 

१०-नैष्टिक सदस्य पाक्षिक सदस्योके साथ, तथा पाक्षिक सदस्य 
अपनी शाखासे भिनत्र शाखाके सदस्योके साथ, यथासम्मव उपयुक्त 
(९ वे नियमकी ) उदार नीतिसे काम ले | स्रथ अन्तर्जीतीय- 
विवाहको कार्यरूपमे परिणत करे तथा इस प्रकारके विवाहामे बाधा 
कदापि न डाले । 

११-सत्यसमाजीको जाति-पॉतिके नामपर सहभोजका विरोध कही 5 
भी न करना चाहिये। ( भोजनकी अत्यधिक विपमतासे सहभोज न 
करे, तो बात दूसरी है | ) 

१२-दोनो ग्रकारके सदस्य त्री और पुरुषोके अधिकारोमे समा- 
नताके तत््वको माने । अपनी अपनी योग्यता, प्रकृति और सुविधाके 
अनुसार काय-स्षेत्रका विभाग करनेमे कोई आपत्ति नही है। धर्मकार्यो 
और पघर्मस्थानोमे मी त्रीका स्थान छोटा न माना जाय । दायभाग 
आदिके मामलोमे पाक्षिक सदस्य अपनी परिस्थितिके अनुसार यथा- 
शक्ति समानताका परिचय दे । नैष्टिक सदस्य सत्यसमाजद्वारा निश्चित -« 
नियमोका पालन करे | 

१३-सदस्य बन जानेके बाद सदस्योचित कर्तव्य करनेमे कु 
म्बियोकी दुह्ांई देकर बहाना न बनाना चाहिये। जब तक ऐसी बाघा 
दूर न हो जाय तबतक सत्यसमाजका अनुमोदक ही बनना चाहिये । 

व्यवस्थापक नियम 

१४-कमसे कम १८ वर्षकी उम्रवाला कोई भी व्यक्ति सत्यस- 
माजका सदस्य बन सकेगा । 

१७-ख्री और पुरुष दोनो ही अलग अलग सदस्य बन सकेगे, 
अर्थात्‌ दोनोका व्यक्ति अलग अलग समझा जायगा | 

१६-जहॉपर पाक्षिक और नैप्रिक--दोनो मिलाकर पॉच सदस्य 
होगे, वहाँ एक ग्राम-शाखा खोली जायगी । 

१७-जिस ग्रान्तमे १० ग्राम-शाखाएं हो जायेंगी, वहाँ प्रान्तिक 
शाखा खोली जायगी। 

१८- जहाँ ग्राम-शाखा न होगी, वहोँके सदस्य प्रकीणक सद॒त्त 
कहलायेंगे | 

दांका-समाधान 

अब में यहाँ सत्यसमाजके वििपयमे पदा हुई शकाओका समाधान 
कर देना उचित समझता हूँ जिससे सत्यसमाजका ठीक ठीक रूप 
ध्यानमे आजाय | 

शंका--( १ )-सन्यसमाजको आवश्यकता ही क्या है ? सिर्फ 
विचारोमे क्रान्ति करनेका काम ही क्यो न किया जाय £ 

समाधान--विचार-क्रान्ति आवश्यक अवश्य है, परन्तु विचार- 
क्रान्ति साध्य नही, साधन है । विचार-क्रान्ति अगर कार्य रूपमे परि- 
णत न हो पावे, तो उसका होना न होना बरावर है । आज 


शका-समाधान हि 


हमारे यहाँ समाजमे हजारों नहीं छाखोकी संख्यामे ऐसे छोग है 
जिनके विचार अध्छी तरह बदल गये है, परन्तु एक-फीसदी व्यक्ति 
भी कार्य-क्षेत्रमे आगे नहीं आ पाते; क्‍योंकि मनुष्य एक सामाजिक 
प्राणी है, इसलिये उसे समाजकी आवश्यकता तो है ही । अब अगर 
कोई सुधारके कार्यमे आगे बढ़ता है तो पचायते या समाजे उसे 
अलग कर देती है | वह अपनी समाजका त्याग तो कर सकता है 
परन्तु समाजर्रहिेत होकर नहीं रह सकता; उसे कोई न कोई 
समाज अवश्य चाहिये | आज सभी समाजे सकुचित है । जो लोग 
सर्वधर्म-समभाव रखना चाहते है तथा भिन्न मिन्न तरहके समाज- 
सुधारके काये करना चाहते है, उनका वर्तमान समाजमे रहना 
कठिन है, अथवा वे किसी तरह रह भी सके तो उनको सदा भय 
लगा रहता है । इसलिये एक ऐसी समाजकी आवश्यकता है जहाँ 
कोई भी सर्वधर्म-समभावी समाज-सुधारक निराकुछतासे रह सके, 
अथवा अपनी अपनी समाजमे रहते हुण भी वह इस स्वतन्त्र समाजकी 
आशासे निराकुछ रह सके । अगर इस समाजकी स्थापना न की जाय, 
तो ऐसे छोग या तो अपने सकुचिन क्षेत्रमे पड़े-पड़े जीवन बिता देगे 
या बहिष्कृत होकर कष्टमय आर पश्चात्तापमय जीवन बिताते रहेगे । 
ऐसी हालतमे दूसराकी हिम्मत आगे बढनेकी नहीं होगी । इसके 
अतिरिक्त बहुतसे सुधार-कार्स ऐसे है जो स्वतन्त्र वायुमण्डलमे ही 
शीघ्रतासे हो सकते है | एक हिन्दू श्री लाख शिक्षा देनेपर भी अपनी 
वेष-भूषा, भाषा, स्वच्छता आदिमे परिवर्तन नहीं कर पाती, किन्तु 
ईसाई होते ही बिना किसी सकोचके वह सेकडो परिवर्तन कर डाछती 
है | समाज-परिवर्तनसे उसका पुनर्जन्म सा हो जाता है। इसलिये 

ऐसे छोग जो कि अपनी समाजमे रहते हुए छोटी बड़ी क्रान्तियाँ नही 
कर सकते, वे सत्यसमाजके स्व॒तन्त्र वातावरणमे आते ही बड़ी सरलतासे 
कर सकेगे । इधर उन्हे सत्यसमाजके अन्य सदस्योका पीठ-बल मिलेगा, 
उधर पुराने समाजवाले छेड़छाडइ करना भी छोड़ देगे | हो, जो लोग 
अपनी समाजमे रहते हुए मी सर्वधर्म-समभाव आदिका परिचय दे 
सकते है, वे वही रहकर काम करे । परन्तु जिनके लिये समाजमे 
जगह नही है अथवा जो समाजसे घृणा करने लगे है, उनके लिये 
तो कोई स्वतन्त्र स्थान देना ही होगा। वह स्थान सत्यसमाजका होगा। 
शंका--( २ )-जिस प्रकार वर्तमानके समाज है, क्‍या उसी 
प्रकार सत्यसमाज भी न हो जायगा £ क्‍या इसमे भी कद्वरता न आ 
जायगी ? आयेसमाज वगैरह आखिर कट्टर सम्प्रदाय ही तो बन गये ! 
समाधान--आयेसमाज स्वतन्त्र सम्प्रदाय भरे ही बन गया हो, 
परन्तु जिस उद्देश्यको लेकर आर्यसमाज खड़ा हुआ था उसकी छाप 
उसने समस्त हिंदू समाजपर मार दी है और अमुक अंशमे उसने 
नव-जीवनका सश्चार कर दिया है । इसलिये आथसमाज नामक सम्प्र- 
दाय बननेसे जितनी हानि हुई है, उससे अधिक लाभ उससे होने- 
वाली जागूतिसे हुआ है। इस प्रकारका भय अगर रक्‍्खा जाय तब 
तो को३ सुधार नहीं किया जा सकता; क्यो विजातीय-विवाहसे भी 
कालान्तरमे एक नयी जाती पैदा होनेकी सम्भावना है, इसी प्रकार 
, विधवा-विवाहसे भी । छोटे छोटे सुधारोसे भी दल्बन्दियोँ हो जाती 
है और वे स्थायीरूप भी पकड़ लेती है, इसलिये अगर सम्प्रदाय बन- 
नेकी सम्भावना भी हो, तो भी हम सिफ इसी बातका खयाऊ रखना 
' चाहिये कि उससे छाभ अधिक है या हानि | सत्यसमाजकी स्थाप- 

नामे आर्यसमाजके समान कट्रताका बीज भी नहीं है। आरयंसमाजको 
परिस्थितिसे विवश होकर सब सम्प्रदायोका उम्ररूपमे खण्डन करना 
पड़ा था, परन्तु सत्यसमाज प्रारम्भसे ही सभीके समनन्‍्वयपर जोर देता 
है, और विचार-स्वातन्त्रयका पोपक हैं। इसलिये एक आस्तिक भी 
सत्यसमाजी हो सकता है और एक नास्तिक भी सत्यसमाजी हो 
सकता है | सत्यसमाजमे समानाधिकार रखनेवाली पाक्षिक श्रेणी भी 
है, जिसमे हरएक धर्मके व्यक्ति होगे | उनका अस्तित्व भी सत्यसमा- 
जको कट्र बननेसे रोकेगा | इतनी सतर्कता रखनेपर भी अगर कभी 
सत्यसमाज विक्ृत होकर कट्वर बनेगा भी, तो उसपर किसीका कया 
वश है * अन्तमे इस प्रकारकी विकृति तो किसी भी सुधार या 
क्रान्तिमे होती है | तब उसमे क्रान्ति करनेके लिये नये सुधारककी 
आवश्यकता होती है । इस प्रकार क्राति-चक्र अनन्त है | हमारा काम 
है कि हम आअधिकसे अधिक सतर्कता रक्खे | सत्यसमाजम जितनी 
उदारता रबी गई है, उतनी उदारता दूसरी जगह न मिलेगी । 
अगर वह कभी विकृत भी होगी, तो विकृत होनेक पहिले समाजकी 
इतनी सेवा कर जायगी जिसके साम्हने विक्रतिका दोप किसी गिन- 
तीमे न होगा | हमे अपनी वर्तमान समस्या हल करना चाहिये, 
भविष्यकी समस्या भविष्यके सुधघारक हल करेगे | 

इंका---( ३ )-सत्यसमाज अगर एक अलग सस्था बन जायगी, तो 
उसमे आनेके लिये या उससे छाभ उठानेके लिये अपनी जाति और 
सम्प्रदायसे सबंध तोड़ना पड़ेगा, परन्तु यह बहुत कठिन है । बहुतसे 
सुधारक सुधार करना चाहते हे परतु अपने समाजसे सम्बन्ध- 
विच्छेद नही करना चाहते | आप उनको खो देगे और इने-गिने 
लोग ही आपका साथ दे सकेगे। 

समाधान--शत्यसमाजमे पाक्षिक श्रेणी इमीलिये है कि किसीको 
अपने समाजसे सम्बन्ध-विच्छेद न करना पडे; यहॉ तक कि जो लोग 
सत्यसमाजके सिद्धान्तोको कार्यरूपमे जरा भी परिणत नहीं कर सकते, 
किन्तु सत्यसमाजके विचारोकों पसन्द करते है, अनुमोदक रूपमे वे भी 
सत्यसमाजमे शामिल हो सकते है| या तो छोटासे छोटा सुधार भी कुछ 
त्याग और साहस मॉगता है | विजञातीय-विवाह करनेमे जितने त्याग 
और साहसकी जरूरत है, उससे अधिक त्याग सत्यसमाजकी संद- 
स्‍्थता नही मॉगती; और अनुमोदक बननेके लिये तो इतने त्यागकी 
भी आवश्यकता नहीं है | जो छोग सर्वधर्म-समभावका समर्थन कर 
सकते है और विजातीय-विवाह, विधवा-विवाहके आन्दोलनम भाग 
के सकते है, जो अछूतोद्धारके पश्षपाती है, वे तो अगर सत्यममाजके 
नेष्टिक सदस्य भी बन, तो भी उन्हे कुछ अधिक त्याग न करना 
पड़ेगा, न अधिक सकट झलना पड़ेगा | अगर पाक्षिक सदम्य बने, 
तब तो उन्हे ओर भी अधिक सुभीता है। अगर आपके लिये 
सम्यसमाजका सदस्य बननेपर भी अपनी समाजमे स्थान है तो आप 
पाक्षिक सदस्य बनिये, अगर अपनी समाजमे स्थान नहीं ह तो 
नेष्टिक सदस्य बनिये। में पाठकोंसे पूछना चाहता हूँ कि विजञातीय 
विवाह, विधवा-त्रिवाह, अलूतोद्भधार, अन्धश्रद्धाके विषयोसे रहित सर्ब- 
बर्म-समभावरूप विचार केवल विचारके लिये है कि कार्यरूपम परिणत 
करनेके लिये ? बोलनेके लिये बोलना और विचार करनके लिये 
करना, तो सुधारकता नहीं है | इस तरह तो हम अनन्तकाल तक 
वास्तविक सुधार न कर सकेगे और विश्वमात्रकी या मनुष्यमात्रकी 
सेवा करनेकी बात तो दूर, परन्तु अपने देशकी भी सेबा न कर 

पायेंगे | यदिं आपका बोलना सिर्फ बोलनेके लिये और विचार सिर्फ 
विचारके लिये नहीं है, यदि आप उनको थोड़ी- बहुत मात्रामे कार्यमे 
परिणत भी करना चाहते है, तो बतलाइये किस तरह करेगे ? इसके 
लिये आपको आज नहीं तो कल, सहयोगियोकी आवश्यकता तो अवश्य 
होगी, परन्तु उन सहयोगियोको प्राप्त करनेका आपके पास उपाय क्‍या 
ह * उन सहयोगियाकों एक जगह एकत्रित किये ब्रिना केसे समझेगे 
कि हमे ऐसे सहयोगी मिल गये हे जो मोकेपर काम आयेंगे ? जब 
तक आपके पास इस प्रकारके मूर्तिमंत सहयोगी न होगे, तब तक 
दूसरोंकोी किस बल्पर भरोसा दे सकेगे ” आज नहीं तो कल 
इसके लिये आपको एक न एक दल आवश्यक होगा ही, फिर उसे 
आप सत्यसमाजके नामसे पुकारिये या और किसी नामसे । आपके 
सामने दोनो रास्ते खुल द। आप अपनी समाजम रहकर भी काम- 
कर सकते है आर अल्ग होकर भी । अपनी रुचि और परिणष्थितिके 
अनुसार आपको जो मार्ग पसन्द हो, उसीसे आप कार्यक्षेत्रम आइये। 
प्रास्म्ममे इनेगिने छोग ही साथ देंगे, परन्तु अभी तो वे इनागने ही 
कहां है * अभी तो हमारे पास एक भी नहीं है जिसपर सहयोगका 
भरोसा रखकर हम कुछ भी कार्य कर सके | बात बनानेवाले सेक- 
डोकी अपेक्षा कार्यरूपमे सहायता देनेवाले इने-गिने भी बहुत अच्छे 
है । अर्भा तक जितने आन्दोलन किये गये, सबमे प्रारम्भमे इन-गिने 
ही मिल है| सत्यसमाजमे अगर उससे भी कम आंब, तो भी कार्य- 
कार्री होनेसे हम व्यभम ही रहेगे । अगर हम इने-गिने ही हिम्मतसे 
काम ले, तो यह निश्चित है कि थोड़े ही दिनोमे काफी सम्यामे हम 
हो जायेंगे। बडीसे बड़ी नादियोके स्रोत उद्बभमस्थानपर गॉबकी 
नालीके बराबर भी नहीं होते | उनको देखकर महानदीकी कल्पना 

करना भी कठिन होता है । थोड़ी देरको मान छो कि हम इनोगिने 
ही र8, तो भी आजकी अपेक्षा टोटेमे न रहेगे | इस मुद्दीभर कार्यसे 
पहाड़ बराबर विचार-क्रान्ति होगी । इसके लिये अगर हमारा बलिदान 
ही हुआ तो भी वह व्यर्थ न जायगा, वह भविष्यकी सनन्‍्तानके लिये 
पश्प्रदर्कक और सहायक होगा | हम एक कदम आगे ओर बढ़े 
कि समाज भी-अगर हमारा साथ न भी दे तो भी वर्तमान अब- 
स्थासे एक कदम आगे अवश्य बढ़ेगी | यही क्‍या कम है? इस 
विषयमे बुरासे बुरी सम्भावना जो की जा सकती है, उसको देखते 
हुए भी हम नुकसानमे नहीं रहेगे । परन्तु मुझे तो आशा है कि 
अगर हम थोड़ीसी भी हिम्मत दिखलाएँगे, तो ये बुरी सम्मावनाएँ 
पास न फटकने पावेगी। 

शका--( 9 ) सत्यसमाजका क्षेत्र मारतीय धर्मोतक ही सीमित 
रहे तो ठीक है | 

समाधान--जिस उदार इश्टिसि हम भारतमे पेदा होनेवाले 
धर्मोका समन्वय करेगे, वह उदार दृष्टि अभारतीय धर्मोका भी अवश्य 
समन्वय करेगी, अन्यथा वह नष्ट हो जायगी | वेष्णब, शव, थाक्त या 
जन, बौद्ध आदि भारतीय संग्रदायोका समन्वय करनेमे ऐसी क्‍या बात 
रह जायगी जिससे हम क्रिश्चियानिटी और इसछामका समन्वय न॑ कर 
सके ? सत्यसमाजका उद्देश कट्टर जातीयता, कद्वर राष्ट्रीयता, और 
क्र साम्प्रदायिकताको नष्ट करके सबमे उदारताका सचार करके 
मनुष्यको एक जातीय बनाना है। “भारतीय ' की शर्त छगानेसे हम 
सत्यसे वंचित तो होते ही है, साथ ही कब्वरताकों भी फेलाते है या 
कायम रखते है | जिस प्रकार समाज-हितके लिये भारतीय घर्म 

पैदा हुए है, उसी प्रकार भारतके बाहरके धर्म भी पैदा हुए है। जिस 
प्रकार भारतके घरमोमे भाइयों है, उसी प्रकार बाहरके घर्मामे भी 
है। जिस प्रकार भारतके धर्मोमे विकार आ गये है, उसी प्रकार 
बाहरके धर्मोमे भी विकार आ गये है। दोनोके ही विकार दूर किये जा 
सकते है और उनमेसे सत्य ढूँढ़ा जा सकता है। इस लिये सेद्धान्तिक 
इश्सि तो सीमाका सकोच नहीं किया जा सकता | अब रही व्याव- 
हारिक बात | व्यवहारमे शायद यही कठिनाई कही जा सकेगी कि 

होनेसे हिन्दू भी चौककर किनाराकसी करेगे। नियम बनाते समय 
ही यह कठिनाई मेरे ध्यानमे आई थी। परन्तु यह कठिनाई होनेपर 
भी हमे इसको जीतनेका प्रयत्न करना ही होगा। भारताोय दृश्सि 
भी अगर विचार किया जाय, तो भी हमे इसी दिशामे चलना होगा। 
हम सकड़ो वर्ष तक हिन्दू-सगठन करते रहे, तो भी हम भारतमे 
एक जातीयता पढा नहीं कर सकते। न हिन्दू मुसठमानोको पचा 
सकते है, न मुसलमान सब हिन्दुओको । सगठनसे हम इस इन्द्रको 
बढ़ा सकते है और इसका छाम तीसरेको पहुँचा सकते है। इस लिये 
हमे उसी नीतिसे काम लेना चाहिये जो कई हजार वर्ष पहिले 
कामम छाई गई थी और जिसमे आशातीत सफलता मिली है। विष्णु 
शिव, आदि आर्य-अनार्य देवी-देवताओका समन्वय करके हिन्दू धर्मके 
नामपर जब एक उदार धर्म बन गया तब कही थोड़ी बहुत शान्ति 
हुई। इसी प्रकार अब भी हमे इनके साथ महावीर, बुद्ध, ईसा, 


मुहम्मद आदिको मिलाकर एक ऐसा उदार धर्म बनाना पड़ेगा जिसमें' 


सब समा सके। तभी भारतके हिन्दू मुसलमानोकी समस्या हल 


हल हक 


। 


द्द२ घर्म-मीमांसा 


गी, तथा दुनियाको बन्वुत्वका पाठ पढ़ाया जा सकेगा। इस प्रकार 

व्यावहारिक दृश्टिसे भी इस उदारताकी आवश्यकता है | सत्यसमाजका 
प्रचार होनेपर दूसरे लोग भी इससे लाभ उठावेंगे । 

एक जनबन्धुने एक यह शंका की है--- 

शंका ( ५ )--आज विविध सम्प्रदायोकी आवश्यकता नहीं ह, 
इसलिए सब सम्प्रदायोका जेनमे समन्वय क्यों न किया जाय और 
जनधथर्मको सर्वोर्परि धर्म मानकर उसीके अन्तर्गत सब धर्मोको क्या न 
शामिल कर दिया जाय एक और नया सम्प्रदाय बनाकर फूटकी बृद्धि 
करनेसे क्या फायदा ” इससे सफलता भी न मिलेगी । जन शब्दमे 
साम्प्रदायिकता भी नहीं है । 

समाधान--में मानता हूँ कि कि जैन धर्मके अन्तगत अन्य 
धर्म हो सकते है, परन्तु यह भी मानता हूँ कि अन्य किसी भी धर्मके 
अन्तर्गत अन्यधर्म हो सकते है। क्योकि धर्मका सार भाग सबमे है | 
इसीलिए तो सत्य-समाजका कहना है कि अपने अपने घधर्मका 
पालन करते हुए मनुष्य पृण आत्मविकास कर सकता है । इसलिये 
जिनको जेनपर्ममे रहना है वे जेनधर्मके सहारे ही आत्मविकास करे 
और दुनियाके अन्य धर्मोको जेनवर्म समझे । दूसरे छोग जेनधर्मको 
इसी तरह अपनॉयगे | यहाँ तक कोई हानि नही है | परन्तु अगर 
हम साम्प्रदायिक मोहमे पड़कर सब घर्मोंके सिरपर अपना धर्म 
छादना चाहेगे, तो यह निरथंक तथा समभावका विधातक होगा । 

अगर हम यह बतलाना चाहते है कि हममे साम्प्रदायिक मोह 
नहीं है और दूसरोसे भी हम ऐसी आशा रक्‍्खे, उनसे ऐसा अनुरोध 
भी करे, तब हमे किसी ऐसे नामकी दुह्ाई न देना चाहिये जो किसी 


शका-समाधान दे 


सम्प्रदायसे सम्बन्ध रखता हो | जिन ' या “जैन ' शब्दका व्युक्‍त्त्यर्थ 
कुछ भी हो परन्तु आज तो वह एक साम्प्रदायिक सस्थाका ब्ोतक बना 
हुआ है | यो तो दूसरे नाम भी जिन या जैन सरीखे अच्छे अर्थवाले 
ही है--बुद्धका अर्थ ज्ञानी है, वेद भी ज्ञानार्थक है, इस्छामका अथ - 
आप्तवाक्‍्यका पालन है | परन्तु क्‍या जैन, इस्लामके, वेदके या बुद्धके 
नीच मिल जानेको तयार है ? यदि नहीं, तो हम यह कैसे आशा 
कर कि दूसरे लोग जनक नीचे आनेको तयार हो जायेंगे ? सत्र 
सम्प्रदायाको मिलनेके छिय किसी एक सम्प्रदायके नामकों अपनाना 
हाध्यास्पद प्रयत्न है | जब हम जनधमंको सर्वोर्परे मानकर उसके 
नीच सब धर्माकों ठाना चाहते है तब यह प्रयत्न साम्प्रदायिक कट्र- 
ताको दूर करनेके लिये नहीं, किन्तु एक नया इन्द्र खड़ा करनेके 
लिये हो जाता है । इसके लिये तो हमे एक ऐसे नामको ही अपनाना 
पड़ेगा जिससे छोगोका द्वेप न हो, सभी सम्प्रदायोगे जो सनन्‍्मानित हो 
ओर जिसके प्रयागस किसीका अपने सम्प्रदायके जय या पराजयका 
अनुमव॒ न हो। सत्य शब्द इसके लिये सर्वोत्तम है | यदि सत्य 
नामका कोई सम्प्रदाय होता, तो मुझे इस नामका भी त्याग 
करना पड़ता । 

स॒त्यसमाज भी भविष्यमे त्रिकृत हो जायगा, परन्तु इसीसे वह 
अनावश्यक नहीं है । जो मनुष्य पदा हो रहा है वह एक दिन 
बीमार होगा और मरेगा, इसीलिये उसका पंदा होना बन्द नहीं 
किया जा सकता । जो मकान बन रहा है वह एक दिन जीर्ण होगा 
और गिरेगा, इसीलिये उसका बनाना बन्द नहीं किया जा सकता | 
आज जैसे हम जीर्ण मकानके स्थानपर नया मकान बना रहे है, 


६ धर्म-मीमांसा 


कल जब यह जीर्ण होगा तब दूसरा कोई इसके स्थानपर नया 
मकान बनायगा । इस प्रकार सुधारको और क्रान्तिकारकोकी पर- 
म्परा तो चारछू ही रहेगी | कल फिर भूख लगेगी, इसीलिये आजका 
खाना बन्द नहीं किया जा सकता । 

आपका यह वाक्य बड़ा ही सुन्दर है कि “ आज विविध 
सम्प्रदायोंकी आवश्यकता ही नही है । सभीको किसी रूपमे एक 
हो जाना चाहिये |” परन्तु जिस किसी रूपमे एक बनेगे, वह रूप 
इन सम्प्रदायोके रूपसे व्यापक्त और कुछ भिन्न तो अवश्य होगा। 
तब उस नये रूपका नया नाम भी होगा । जहाँ नया रूप है वहाँ 
नया नाम भी है | अगर आपने उसे कुछ भी नाम नहीं दिया, तो भी 
नया रूप, उदार धर्म, आदि किसी शब्दसे प्रगट तो करेगे । तब 
नया रूप ! यह भी एक नाम होगा । उदार धर्म ” यह भी एक 
नाम होगा । इस प्रकार जो चीज किसी न किसी रूपमे गले पड़ने- 
वाली है, उसको हम सेंभालकर विवेकपूर्वक्त ही स्वीकार क्यो 
न करे ! 

सत्यसमाज नया सम्प्रदाय बन रहा है कि नहीं, अथवा फूटकी 
वृद्धि कर रहा है कि नहीं, यह तो भविष्य बतलायगा । परन्तु 
अपने सामने एक महान सफलता मौजूद है जिससे हम बहुत 
कुछ शिक्षा ले सकते है | वह सफलता है हिन्दूधर्मकी । आज 
हिन्दूधम एक धर्मके समान बना हुआ है, परन्तु मूलमे यह बात 
नहीं थी । वैष्णब, हौब और शाक्त ये मूलमे उतने ही जुदे जुदे धर्म है 
जितने कि आज वेदिक और इस्लाम है । परन्तु धीरे धीरे इन सबका 
इतना अच्छा समन्वय कर दिया गया कि वैष्णव-दीवका भेद रहनेपर भी 


शंका-खलमाधान द््५ 


आज एक वैष्णव शिव-मन्दिरपर आक्रमण नहीं करता, न शैब विष्णु- 
मन्दिरपर आक्रमण करता है। बल्कि एक दूसरेके ढिये पर्याप्त 
सम्मान भी है | यहाँ तक कि पश्चु-बलिको महान्‌ पाप समझनेवाले 
बेष्णव भी कालीकी निन्दा न करेगे | इस उदारताने इस अन्तःकल- 
हको नामशेष कर दिया है। अन्यथा एक दिन ये हिन्दू भी मुस- 
लमानोकी तरह लड़ते थे । निःसन्देह हिन्दुओकी मुसलमानों, ईसाइयो, ' 
बंद्वो और जैनोके साथ प्रतिद्वन्द्रिता है; परन्तु जितनेके समन्वय 
करनेका उन्होंने प्रययन किया उतनेका समन्वय तो हुआ । उनका 
विरोध समनन्‍्वयकी सीमाके बाहर हुआ । इसी प्रकार सत्यसमाज कुछ 
कदम आगे बढ़कर जन, बौद्ध, इस्छाम, ईसाई आदि धर्मेके साथ। 
हिन्दूधर्मको मिलाकर एक व्यापक रूप देना चाहता है। तब हिन्दूघ- 
मंके समान इसको भी सफलता मिले, तो यह कोई अनहोनी बात नही 
है । यह माना कि इतना बड़ा विशाल कार्य मुझ्त सरीखे तुच्छ 
व्यक्ति न कर सकेंगे, परन्तु यह काम भी तो मुझ अकेलेका नहीं 
है | में तो इस कामके लिए छोगोको निमन्त्रण देता फिरता हूँ। 
सब मिलकर इस कामको करेगे। सम्भव है इसके लिये, भविष्यमे 
कोई महात्मा आवे तो उसके मार्गके असंख्य पत्थरोमेसे अगर हमने 
थोड़े बहुत साफ कर दिये, मार्ग-सूचनके कुछ निशान बना दिये, तो 
क्या बुरा है ? जो कार्य अच्छा है उसके लिये हमे यथाशक्ति प्रयत्न 
अवश्य करना चाहिये | 

इस प्रकार जो काम हिन्दू धर्मने विविध धमीको मिलाकर किया, वही - 
. कार्य सत्यसमाजकों सब धर्मोको मिलाकर करना है। जिस प्रकार 
हिन्दू समाजने शक हुण आदिको पचाया है, उसी तरहकी , 
है प्‌ 


है 

पांचनशक्ति सब धर्मीोमे पेदा करके जातीय तथा प्रान्तीय आदि 
दीवालोको तोड़कर मनुष्यताकी पूजा करनी है। हम अपने सम्प्रदा- 
यमे दुनियाके सम्प्रदायोकों मिछखाकर और अपनी जातिमे दुनियाकी 
जातियोको प्रिलाकर एकता करना चाहे, तो यह नही हो सकता। 
अगर हम अपनी आँखोंमे घूल न झोकना चाहे तो हमे यह जान ठेना 
चाहिये कि इस विचारमे एकता, उदारता, समताकी मनोद्वात्ति नहीं 
किन्तु दिग्विजयकी क्रूर मनोदृत्ति छुपी हुई है । अपने अपने जातीय 
और साम्प्रदायिक झंडेके नौचे दुनियाको बुलाने और खींच लानेका 
प्रयत्न तो सदासे होता आ रहा है | यह उदारता नहीं किन्तु वह 
रोग है जिसे हम दूर करना चाहते है| यदि मुद्गभर जैनी अपने 
झंडेके नीचे सबको पकड़ छानेकी मनोभावना रखते है, यद्यपि आज 
उनकी पाचन-शक्ति अत्यन्त क्षीण हो गई है, तो करोड़ो मुसलमानोका 
यही दावा क्यो न हो ? कमसे कम वे सबको अपनेमे पचा तो 
सकते है | बस, यही तो झगड़ेकी जड़ है। यहीसे तू तू मै मे 
शुरू होती है | हम समताकी दुहाई देते रणचंडीकी पूजा करने 
लगते है | ईश्वरका नाम लेकर शैतानको अर्ध चढ़ाते है और उसके 
इशारेपर नाचते है। 
सत्यसमाज ऐसी जातीय और साम्प्रदायिक वासनाओको कुचल 
देना चाहता है | वह सभी सम्प्रदायोका आदर करते हुए भी किसी 
एक सम्प्रदायकी वकालत नहीं करना चाहता, न किसी एक सम्प- 
दायको दूसरेके सिरपर बिठछाना चाहता है । वह सूक्ष्मस सूक्ष्म 
। मोहपर अपनी कठोर द्वष्टि रखना चाहता है। यहीं इसकी उपयो- 


गिता है । 

शंका-समाधान ६७ 
शड्ृग ( ६ )--नेष्ठिक सदस्यकी व्याख्या करते हुए यह दिग्दर्शित 
किया गया है कि “जो लोग अपने सम्प्रदाय या समाजमे रहना 
नही चाहते या किसी कारणसे रह नहीं सकते, वे छोग वहाँसे सम्बन्ध 
तोड़कर इस समाजके नेष्टिक सदस्य कहलायँगे। ”” समाजके त्यागका 
क्या अर्थ है ? क्‍या ओसवारू ओसवार न रहेगा ? खण्डेलवाल 
खण्डेल्वाल न रहेगा १ हॉ, वह जाति-पॉतिका पक्षपाती न होगा, न 
उसमे उसे आनन्द प्राप्त होगा, न एक ही जातिको-जिसमे उसका 
जन्म हुआ है-उसे महत्व देगा | लेकिन उस जातिमे तो उसकी 
गणना होगी न १ 
समाधान--अगर किसीको ओसवाल आदिका पक्षपात नहीं 
है, उसमे आनन्द नहीं हे, उसको वह महत्त भी नहीं देता, 
और दूसरी किसी भी जातिके साथ बेटी-ब्यवहार करनेको तैयार है, 
तब उसका ओसवाल कहलाना विशेष महत्त्व नहीं रखता। एक 
मनुष्य साधु बन जानेपर ओसवाल कहलाता है, परन्तु वह स्वयं 
ओसवाल कहलानेकी कोशिश नहीं करता । दूसरे छोग उसे 
ओसवाल भले ही समझा करे | इस बातको में अपने ऊपर ही घटा- 
कर स्पर्शकरण कर देता हूँ । 
कई लोग परवार समझकर मेरी प्रशंसा करते है, परन्तु मै तुरन्त 
कह देता हूँ कि मे अब अपनेको परवार-समाजका सदस्य नहीं 
समझता । अगर मुझे परवार-सभा एक सदस्यकी हौतियतसे ।िमन्त्रण 
दे, तो मै उसे स्वीकार न करूँ | हाँ, किसी सलाहकारकी हैसियतसे 
या और किसी सेवाके लिये बुछाबे, तो एक सेवकके रूपमे जाना 
आपत्तिजनक नहीं है। क्योकि में ऐसी सेवकता किसी दूसरी जातिकी 

भी स्वीकार कर सकता हूँ। अगर परवार-सभाका कोई आदमी 
मर्दुमशुमारी करने आबे, तो मे उससे पूछूँगा कि तुम परवार जातिम 
पैदा होनेबालोके नाम लिख रहे हो या परवार जातिके सदस्योके ! 
पहिली होसियतसे तुम मेरा नाम लिख सकते हो; दूसरीसे नही । अगर कोई 
ऐसी संस्था हो जिसमे परवार-जातिके सिवाय दूसरी जातिका आदमी मेम्बर 
न बन सकता हो, तो मे उसमे अपना नाम न जोईूँगा | अभी एक 
भाईका मुझे पत्र मिला जो कि मेरी स्तुतिसे रँगा हुआ था। इस 
तरहके कई पत्र मिलनेपर मुझे माद्म हुआ कि में परवार हूँ इसलिये 
यह आकर्षण है; तब मैने उसे लिखा कि तुम यह आकर्षण बन्द 
कर दो | अगर तुम मुझे सत्यभक्त या समाज-सेवक समझकर चाहते 
हो तो ठोक, नहीं तो आकर्षण वापिस छे लेना चाहिये। नैष्टिक 
सदस्य किस तरह अपनी जातीयताका त्याग करे, इसके ये थोड़ेसे 
नमूने है | 

परन्तु इस सड़कुचित जातीयताका त्याग करनेपर भी कौटुम्बिक 
सम्बन्ध और नातेदारीसे सम्बन्ध नही ट्ूटता | नैष्ठिक सदस्य हो 
जानेपर भी उसके भाई-भतीजे, बहिन-बहिनोई, साले-ससुर आदि ज्यो- 
के त्यो बने रहेगे | हाँ, वे लोग अगर इस तरहका सम्बन्ध न रखना 
चांहे तो बात दूसरी है। मेरा ध्येय इतना है कि कुटुम्ब और 
मनुष्यताके बीचमे जाति-पाँतिका जो निरथक पचड्ा पड़ा हुआ है 
, वह नष्ट हो जाना चाहिये । 

कोई पूछ सकता है कि जब हम ओसवाल ही न रहे, तब उसके 
सदस्योके साथ हमारा सम्बन्ध केसे रहेगा ? बस, इसी श्रमको नष्ट 
करनेकी जरूरत है । हमें इन भेदोको बिलकुल नाजायज ठहरा 

देना है और कहना है कि हमारी तुम्हारी नातेदारी ओसवाल परवार 
आदिकी हेसियतसे नही किन्तु एक मनुष्यकी हेसियतसे है । 

एक हिन्दू जब मुसलमान हो जाता है, उस समय वह अपनी 
हिन्दू जातिकी टुकड़ीको भूल जाता है। उसी तरह सत्यसमाजी 
( नेष्रिक ) को भी मूल जाना चाहिये | हाँ, भूतपूर्व प्रज्ापन नयकी 
अपेक्षासे आवश्यकता होनेपर वह अपनी ओसवालुताका जिकर कर 
सकता है | परन्तु मुसलमान होकर भूछनेमे और सत्यसमाजी होकर 
भूलनेमे थोड़ा अन्तर है । वह यही कि उसमें कौटुम्बिक सम्बन्ध भी 
विच्छिन्न कर देना पड़ता है; जब कि यहाँ नहीं होता । पुरानी 
समाजसे उसे द्वेष हो जाता है; जत्र कि यहाँ प्रेम और उचित सह- 
योग बना रहता है। 

हॉ, मान लो कि ओसवार जातिने यह नियम बना लिया फि 
वह किसी भी जातिके साथ सम्बन्ध करनेको तैयार है और निर्वि- 
रोध ऐसे सम्बन्ध होते भी है, तो ऐसी अवस्थामे ओसबाल आदि 
* सरनेम ' की तरह अपनाये जा सकते है । जेसे आगरकर, 
पुणेकर, नांदूरकर, बेलनकर आदि सरनेम है, उसी तरह ओसवाल 
भी बने | वास्तबमे ओसवारू यह “सरनेम ' ही है। मराठीमे जिस 
अर्थमे “कर ' लगाया जाता है उसी अर्थमे हिन्दीमे * वाछा ? या 
“वार ”” लगाया जाता है। “ओसिया-बाछ ” जो कि पौछिसे 
* ओसवाल ' हो गंया, वास्तवमे " ओसियाकर ' की तरह सरनेम है | 
आज फिर उसको अपने उसी मूलरूपमें ले जाना चाहिये । 

एक प्रश्न यह भी होगा कि इन जातियोको सरनेम बनानेके लिये 
अपनेको उनका सदस्य क्यो न रक्‍्खा जाय £ बस, यहाँ पाक्षिक और 

: नैप्टिकका भेद स्पष्ट होता है। यह काम पाक्षिकका है, नेष्ठिकका 
नहीं । नेपष्टिक बाहर रहकर ऐसा शक्ति तैयार करता है जिससे उस 
( सड्डुचित जातीयताका थ्वंस हो जाय । पाश्षिक भीतर रहकर यही 
( काम करता है । जब तक ओसवाल आदि जातियाँ “सरनेम ' की 
तरह न मानी जाने छगे और उनका रूप भी ऐसा न बन जाय 
तब तक नेष्ठिक सदस्यको उनका सरनेमकी तरह भी उपयोग न 
करना चाहिये | 
शब्ाग (७)--नैप्टिक सभासदके लिये स्वसमाज तथा स्वसम्प्रदायके 
त्यागकी आवश्यकता क्यो प्रतीत होती है ? उसकी पूर्ण निष्ठा सत्य 
और अहिंसापर हुई कि काम बना | क्‍या अपनी जातिमे या अपने 
सम्प्रदायमे रहकर मनुष्य, सत्यसमाजके सब नियमोंका ( नैप्टिकशा- 
खाका ) यथोचित पालन न कर सकेगा 
समाधान--जब हम समझते है कि जातिके नामपर चलती हुई 
ये टुकड़ियाँ नाजायज है, तब भी जो उनका सूक्ष्म मोह भीतर बैठा 
है उसे पूर्ण नष्ट करनेके लिये नेष्टिक सदस्य आवश्यक है। और 
इसकी व्यावहारिक उपयोगिता तो और भी अधिक है। मान छो 
सत्यसमाजमे नैष्ठिक भेद नहीं है, सभी पाक्षिक सराखे है | अब एक 
आदमी ऐसा है जो जातिसे अलग कर दिया गया है| तब क्‍या वह 
ओसवाल पाक्षिक या परवार पाक्षिक बन सकता है ? फिर वह 
ओसवाल बने कि परवार, यह कठिनाई तो है ही | साथ ही अगर 
उसे इन टुकड़ियोमे शामिल होना पसन्द न हो और न ॒वह वैष्णव 
शैव आदि बनना चाहता हो तो वह कहाँ जाय £ मान लो कोई 
व्यभिचारजात हो--पंढरपुर सरीखे किसी आश्रममे जन्मा हुआ 

बालक हो, या किसी घूरेपर पड़ा हुआ मिला हो--परल्तु हिन्दू 
ऋषियोकी तरह ज्ञानी बन गया हो, बलवान्‌ हो गया हो और वह 
सत्यसमाजका सदश्य बने तो उसे, किस समाजकी शाखाके आगे नाक 
रगढ़ना चाहिये जिससे वे उसे अपनेमे मिला ले ? नैष्ठिक सदस्य न 
रहनेसे सत्य समाजका केन्द्र ही नष्ट हो जायगा। वहाँ सावारण स्थान 
ही न रह जायगा | जातिमदका बीज ज्योका त्यों सुरक्षित रह 
जायगा । इतना ही नहीं, बल्कि पाक्षिकोका बल टूट जायगा | अभी तो 
एक पाक्षिक सत्यसमाजके नियमोका पूर्ण पाछन करता है और उसे बल 
रहता है कि अगर मेरी जानिने और मेरे सम्प्रदायने मेरा बहिष्कार 
किया तो में नेष्टिक बन जाऊँगा। इस बल्से समाजमे निर्भय होकर 
काम कर सकता है। परन्तु नैप्ठिक शाखा न होनेसे उसे यह बल न 


मिलेगा । वेष्णवसे निकठकर शैव या जैन बनना, ओसवालसे निकल 


कर परवार या अग्रवाल बनना बहुत कठिन है तथा अनुचित भी है। 

यहाँ एक प्रश्न हो सकता है कि यादि ऐसा है तो जो छोग इस 
प्रकार बहिष्कृत है, व्यभिचारजात है, या अनारय आदि श्रेणियोंके 
है, वे सब्र मिलकर अपना एक सामान्य बगे बना ले, परन्तु जो ऐसे 
नहीं है वे नेष्टिक क्यो बने ! 

ऐसा करनेपर सत्यसमाजके दो भेद तो हो ही गये । सिर्फ नाममें 
स्वर व्यज्ञनका अन्तर हुआ। “ नेष्ठिक 'की जगह “ सामान्य वर्ग ? या 
ऐसा ही कोई नाम रक्‍्खा गया। परन्तु इससे ऐसी भयड्डर हानि होगी 
जो सत्यसमाजकी जड़मे कुठाराघात करेगी | वह सामान्यवर्ग बहिष्कृतो 
और पतिताका कहलाने छंगेगा, और जातिमदका नंगा नाच होने 
लगेगा । साथ ही, नेष्टिक सदस्य सत्यसमाजका पालन तो करेंगे 

पाक्षिकोसे अधिक ही, परन्तु उनका स्थान होगा नीचा। यह धोर 
अन्याय होगा । इसलिये नेष्ठिकोमे ऐसे छोगोको पहिले ही आगे 
आना चाहिये जो बहिष्कृत नही हैं, व्यमिचारजात नहीं है, अनार्य 
आदि श्रेणियोके नहीं है । उनके आनेसे नैप्ठटिक श्रेणी गौरवह्ीन न 
होने पावेगी | अगर हम मानते है की वर्तमानकी जातियोके द्वारा 
बहिष्कृत होनेका कुछ मूल्य नहीं है, व्यभिचार पाप है परन्तु व्यभि- 
चारजातता पाप नहीं है, दस्सा और विनेकया होना पाप नहीं है, 
किसी भी देश और किसी भी जातिमे जन्म लेना पाप नहीं है, धर्म 
और उच्चता, हाड़ और मासकी वस्तु नहीं है, तब हमे उन सब 
छोगोको छातीसे लगाना चाहिये; हमारे और उनके बीचमे जो दीवाल 
खड़ी है उसे गिरा देना चाहिये । सत्यसमाजके उद्देशोमेसे यह एक 
! महान्‌ उद्देश है | यदि हमारे हृदयमे अभी भी शझुद्धबश्ुद्धिका पुराना 
श्रम मौजूद है, तो हमारी मनोवृत्ति सत्यसमाजीकी मनोवृत्ति नहीं है। 
इसपर यह प्रश्न हो सकता है कि यदि ऐसा है तो पाक्षिक श्रेणी 
क्यो बनाई ? एक ही नेष्ठटिक श्रेणी रखनी थी। परन्तु पाक्षिक श्रेणी 
बनानेका पहिछा कारण तो यह है कि जिस प्रकार हमारे पास सम्प्र- 
दायातीतता तथा जात्यतीतताका आदर्श बतलानेके लिये नेश्टिक श्रेणी 
है, उसी प्रकार सब सम्प्रदायोसे तथा समाजोसे प्रेम बतछानेके लिये 
पाक्षिकश्रेणी है। यदि सभी नेष्ठिक हो जायेंगे तो सत्यसमाजी और 
दूसरे छोगोके बीचमे जो पुल है वह टूट जायगा | जाति और सम्प्र- 
दायोके भीतर रहकर सत्यसमाजके व्यावहारिक रूपको कार्यरूपमे 
परिणत करनेवाले मिट जायेगे । इसके अतिरिक्त एक कारण यह भी 
है कि पाक्षिक श्रेणी उन छोगोके लिये है, जिनकी परिस्थिति एकदम 

समाज छोड़नेकी नहीं है परन्तु समय आनेपर वे समाज छोड़ 
सकेगे | ध्येय यह है कि लोग पहिले पाक्षिक सदस्य बने किन्तु 
ज्यों ही उनकी झिझ्क निकल जाय, परिस्थिति अनुकूल हो जाय, 
मानका मोह निकल जाय त्यों ही नेष्टिक बन जायँ। जो छोग एकदम 


नैष्रिक बन सकते है वे और भी अच्छा करते है। जो छोग' 


पहिलेसे पाक्षिक भी नही बन सकते है, वे अनुमोदक बनकर सत्य- 
समाजसे सम्बन्ध रख सकते है। इस प्रकार ऋमसे आगे बढ़नेका एक 
मार्ग तेयार कर दिया गया है। पाक्षिक और नैष्टिकके अधिकारोमे 
कोई भेद नही रक्खा गया है। इसका मुख्य कारण यह है कि 
अनुचित अहंकारको स्थान न मिल जावे। दूसरी बात यह है कि 
आन्तरिकि विश्वास और कायक्षेत्रके मुख्य मुख्य भागोमे दोनो करीब 
एक सरीखे है । 

समाजको त्यागे बिना सत्यसमाजके सब नियमोका पालन हो सकता 
है, परन्तु उससे वह सत्यसमाजी कहलायगा | नेष्टिककी जो विशेषता 
है, वह उसमे नहीं आ सकती । 

शंका ( ८ )--पिछले कतिपय उदाहरणोसे देखनेमे आता है कि 
जिस समय समाजमे मूर्तिपूजाका प्रचार हुआ उस वक्त मूर्तिपूजा-योज- 
कोका यही हेतु था कि मूर्तियों सिर्फ़ रूपकमय रहे । लेकिन इस 
रूपकमय स्मारकमे कालके प्रभावसे परिवर्तन होकर अब मूत्तिपूजाने 
घर कर रक्‍्खा है। अथवा उसका मूलभूत उद्देश एक तरफ रह गया 
है, और दूसरे ही रूपमे उसका पूजन होने छगा है। उसको केबल 
आलम्बनरूप अब कितने मानते हे! इसी प्रकार अर्ढिंसा और 


दर 

सत्यकी आजकी रूपकमय मूर्तियाँ क्या कल वहीं रूप धारण न 
करेगी ? भावी प्रजा भगवान्‌ सत्य और भगवती अहिंसाकी--यदि 
उनकी रूपकमय मूर्तियाँ आज स्थापित कर दी गई--द्वव्य पूजा ही 
करेगी। जिस, उद्देशसे उनका प्रतिष्ठान आज होगा वह उद्देश क्‍या 
भावी कालमे भी रह सकेगा ? इसलिये यह ठीक होगा कि ऐसी 
रूपकमय मूर्त्तियों न रक्खी जायँ। मूत्तियोके अछावा उन सिद्धान्तोके 
पोषक विविध तत्त्वोसे पूरित बोधमय वचन उक्त मन्दिरोमे लगाये 
जायेँ तो कया मूत्तियोका हेतु उनसे सफल न होगा ? खर्चा भी न 
होगा, तथा आजकी अनेक हिन्दू जैनोकी मूर्ततियोमे इनकी और 
वृद्धि न होगी। 

समाधान--इस शह्लामें मूर्तिसि सम्बन्ध रखनेवाले कई प्रइन है । 
पहिला प्रश्न तो यही है कि मूत्ति रखना कि नहीं ? दूसरा प्रश्न यह 
है कि रखना तो सत्य, अहिसाकी रखना कि नहीं ? विशेष व्यक्ति- 
योके लिये मूर्तिकी अनावश्यकता स्व्रीकार करते हुए भी मुझे यह 
कहना पड़ता है कि साधारण जनताके लिये मूत्ति आवश्यक है । जहाँ 
पूजा, भक्ति, स्तुति आदि है, वहाँ मूत्ति भी होनी चाहिये । हृदयके 
लिये एक आल्म्बन चाहिये | जो छोग मूर्तिपूजक नहीं है वे भी 
आलम्बनके लिये मसजिद, प्रार्थनामन्दिर, स्थानक, आदि बनाते है । 
काबाका अमुक पत्थर, कब्र, ताजिया आदि मूर्तियाँ है। जो हमारा 
आदर्श तथा आराध्य है उसका स्मरण करानेवाली कोई वस्तु आद- 
रकी पात्र होती है, यह हृदयकी स्वाभाविक वृत्ति है और यही मूर्ति- 
पूजा है । मूर्त्तिपूजाका दुरुपयोग हुआ है, और उसके विरोधका भी 
दुरुपयोग हुआ है । अन्धभक्तिमे कोई कम नहीं रहा | बल्कि मूत्ति- 

पूजाके विरोधने मूर्तियोकों तोड़कर छोगोका हृदय तोड़नेकी चेश 
अधिक की है। खैर, यह विषय स्वतन्त्र है, इसके यहाँ कहनेकी जरू- 
रत नहीं है । परन्तु मूत्तिपूजाके विराधी और अविरोधी दोनोको यह 
बात ध्यानम रखना चाहिये कि मूत्तिपूजा मृत्तिकी पूजा नहीं है किन्तु 
मूर्तिके द्वारा पूजा है । मूत्ति तो सिफ उसका अबठम्बन है। 

द्रव्य-पूजा और भाव-पूजाका अन्तर भी ध्यानमे रखना चाहिये । 
किर्साके प्राते आदर बतलाना द्रव्य-पूजा है और उसका अनुकरण * 
करना भाव-पूजा है | यह मुख्य है, फिर भी दोनो आवश्यक है | 
कोरी द्रव्य-पूजा केवल मूतियोकी ही नहीं होती है परन्तु उन व्यक्ति- 
योकी तथा गुणोकी भी होती है । सत्यके गीत गाना किन्तु उसका 
पालन न करना सत्यकी द्वव्य-यूजा है । मतलब यह कि द्रब्य-पूजा 
पर्याप्त नहीं है, पर बुरी नही है; साथ ह वह मूर्तिके त्रिना भी उतनी 
ही हो सकती है जितनी कि मूतिसे। 

हाँ, अगर कोई सत्यसमाजी पाक्षिकका हृदय ऐसा हो कि वह मूर्तिका 
उपयोग न कर सकता हो, तो उसे इसके लिये विवश नही किया जा सकता। +- 
वह मूर्तिको रक्ष्यममे लेकर नहीं किन्तु अपने मनोमन्दिरके देवको लक्ष्यमे 
लेकर प्रार्थना कर सकता है | सत्यसमाज मन्दिरमे वह मूर्तिके सामने नहीं -.. - 
किन्तु बाजूमे खड़ा हो सकता है और मूतिको नहीं किन्तु किसी भी 
आसमानी या मानसिक अवलम्बनको--रूपका--प्रणाम कर सकता 
है । बह निराकार या साकार रूपमे जेसी कुछ कल्पना कर सके उसे 
प्रणाम कर सकता है | सत्यसमाज किसीके सिरपर मूर्तिपूजा नहीं 
लादना चाहता, किन्तु जिनको आवश्यकता है उनको सुविधा 
देना चाहता हैं, तथा सर्वधर्म-समभावका मूर्तिमंत रूप दुनियॉको 

बताना चाहता हैं । वह सर्वसाधारणकी चीज बनना चाहता है। 
बुद्धि और मनका समन्वय करना चाहता है | 


यह तो हुई सामान्य मूर्तिपूजाकी बात | अब दूसरा प्रश्न है 
रूपकमय मूर्तियोका । इसमे एक बड़ी भारी आपत्ति यह हो सकती 
है कि रूपकोको कालान्तरमे व्यक्तित्व मिल जाता है और वह भी 
झगडेकी चीज बन जाता है | यह ठीक है, परन्तु सत्यसमाजमे 
तो राम, कृष्ण, महावीर, बुद्ध आदि वास्तविक व्यक्तियों तकमे विरोध 
दूर किया गया है तब कल्पित व्यक्तित्के साथ विरोध तो और 
, भी कठिन है । अगर सत्य अहिंसाकी मूर्तियाँ न रक्‍्खी जॉयगी तो 
बाकी मूर्त्तियाँ महापुरुषोकी मूत्तियाँन रहकर भगवानोकी मूत्तियाँ 
बन जायँगी । परन्तु उपर्युक्त महापुरुषोमे देवत्वका आरोप नहीं करना 
/ है । सत्य और अर्हिसाके सेवकोमे वे आदर्श रूप थे, श्रेष्ठ थे, बस 
'इससे ऊँचा स्थान किसी भी वास्तविक व्यक्तिको नहीं देना है | सत्य 
और अछिंसाके अनुचर, दूत, आदि रूपमे ही उनकी पूजा करना है--.. 
इस भावकों हम भूल न जावे, इसके लिए सत्य ओर अहिंसाकी मूर्ति 
अत्यावश्यक है । 
गुणोको जो व्यक्तित्व ( ?९४०0४॥९४४0०४ ) दिया जा रहा है वह 
इसलिये कि उसके बिना कोई साकार रूप मनमे छाया नहीं जास- 
कता । भारत-माता नामकी कोई देवी न होनेपर भी हमे उसका 
चित्र आकर्षित करता है और एक कपड़ेको राष्ट्ध्वज कहकर हम 
मूर्ति-यूजक न हो करके भी सिर झुका देते है। यूनियन जैकके आगे 
मूत्तिपूजाका विरोधी प्रोटेस्टेन्ट अंग्रेज भी सिर झुका देता है । अमेरिका 

सरीखे प्रोटेस्टन्ट देशमे भी स्वतन्त्रता देवीकी मूर्ति बनाई जाती है। 
लक्ष्मी और सरस्॒तीकी नारीमूत्तियाँ या नारीचित्र बनते ही है । 
इस प्रकार इनको व्यक्तित्व दिया जाकरके भी वास्तविक व्यक्तित्व प्राप्त « 
नहीं होता | एक तो इनके नाम भी ऐसे प्रसिद्ध गणवाचक है कि 
इनको वास्तविक व्यक्तित्व प्राप्त न होगा । उनकी रूपकताका छोगोकों 
खयाल रहेगा । दूसरी बात यह है कि पहिले सरीखा जमाना आज 
नही है | पहिले जमानेमे शब्दोको स्थिर रखनेका कोई उपाय नहीं 
था। शाखत्र या उपदेश श्रृत्ि-स्थृति (सुनने और याद रखने ) के 
रूपमे रहते थे | इसलिये बहुत ही जल्दी विकृत हो जाते थे । बल्कि 
दो चार पीढ़ियोमे तो मूल शब्दोका कही पता ही नहीं लगता था। 
आज साधन बढ़ गये है | * अहिंसा और सत्य रूपक है, कोई व्यक्ति 
नही ' इस वक्तव्यका पहिलेके समान विकृत नही किया जा सकता | 
सत्यसमाजके साहित्यमे इन बातोका इतना अधिक और अनेक जगह 
स्पर्शकरण किया जायगा कि चिरकाल तक वह तथ्य ज्योका त्यो 
लोगोके सामने रहेगा | अगर कदाचित्‌ विकृत हुआ भी तो फिर 
कोई इस तथ्यका उद्धार करेगा। प्रागैतिहापत्िक काहमे जिन 
गुणोको व्यक्तित्व प्राप्त हो गया है, और जिसने उन्हे रूपक बनाया 
था, उसके स्पष्ट वचन उपलब्ध नहीं हो रहे है फिर भी उनका 
वास्तविक रूप आज खोजा जा सकता है और खोजा जा रहा है । 
फिर आजके युगमे शब्दोको स्थिर रखनेके अनेक प्रबल और अव्यर्थ 
साधनोकों रहते हुए पहिले तो तथ्यका लुप्त होनाही कठिन है; 
अगर हो भी जाय तो उसे ढूँढ़नेमे भविष्यके खोजियोकों जरा भी 
कठिनाई न हीगी । 

मूर्ति कुछ पत्थर और धातुकी ही नहीं होती, वह कागज और 
रंगकी, कपड़ेकी तथा अक्षरोकी भी होती है । जहाँ किसी आकारमें 
आकर्षण हुआ ॥के मूर्ति हो गई । इसलिये वाक्योकों लिखकर टॉगना 
भी मूर्ति होगी | इस प्रकार हम मूर्ति तो रख ही लेगे किन्तु आकर्षण 
कम कर लेगे | इसके लिये तारनपंथका उदाहरण काफी होगा। 
तारनपंथी लोग मूर्त्तिविरोधी है, किन्तु अक्षर-पूजक है | इसलिये वे 
बेदीपर पुस्तक विराजमान करते है, उसकी पालकी निकालते है, 
पूजा करते है, प्रसाद बॉटते है | वे मूर्तिको पत्थर कहकर ठुकरा 
देते है, परन्तु पोथीकों कागज कहकर नही ठुकराते। इसी प्रकार 
बोधमय वचनोंकी बात है | उनका लगाना अनुचित न होकरके भी 
वे मूर्सियोकी आवश्यकताको दूर नहीं करते। 

मूर्ति-वृद्धिकी चिन्ता न करनी चाहिये | चिन्ताका विषय है उनमे 
द्वेषबृद्धि | आज जगतम हजारों तरहकी मूर्त्तियाँ है और उनको लेकर 
मनुष्यमे जितनी द्वेषवृत्ति है उतनी उस समय भी हो सकती थी जब कि 
संसारमे हजारोंके बदले सिर्फ दो ही तरहकी मूर्त्तियाँ होती | द्वेष, 
मू्तियोकी विविधताके बहुत्वपर नहीं, किन्तु अनुदारता तथा मूढ़तापर 
निर्भर है । फिर ये मूत्तियाँ तो अन्य मूर्त्तियोमे समन्वय करनेवाली है, 
इसलिये औषधकी तरह उपादेय है । 

अब रह गया अधिक खर्चका प्रश्न, सो यह समस्या कठिन नहीं 
है । मूर्ति पत्थरकी न मिले तो मिश्टीकी सही, छकड़ीकी सही, अथवा 
चित्र ही काफी है। प्रचार हो जानेपर दो दो चार चार आनेमे 
अच्छेस अच्छे चित्र मिलने लगेगे । प्रारम्ममे जब तक इतने साधन 
नही है तब तक कागज पर * मगवान्‌ सत्य ” * भगवती अहिंसा * 

आदि लिखकर टाँगा जा सकता है । यह सब सुषिधा आजके लिये 
ही नहीं है, किन्तु सदाके लिये है। जिसकी जैसी रुचि हो, जैसे 
साधन हो, वैसा ही कर लेना चाहिये । 

शका--( ९ )-नेशिकोका एक मन्दिर, विविधपाक्षिकोके विविध 
मन्दिर ऐसे एक ही स्थानपर कितने मन्दिर हो जायेंगे ? इनका खर्च 
कैसे चलेगा ! और एक ही सत्यसमाजम इतने विविध मन्दिर हो, यह 
बात दिलकों ठीक नही लगती। 


समाधान--जब हमे विविध सम्प्रदायोका समन्वय ठीक छगता 
है, तब विविध मन्दिरोका समन्वय भी ठीक छगेगा। परन्तु विविध 
मन्दिरोका समन्वय करना है, रचना नहीं | रचना तो सिर्फ एक नोष्ठिक 
मन्दिरकी करना है। परन्तु आज भारतमे जो हजारोकी संख्यामे 
मन्दिर बने है, उनका समन्वय करनेका ध्येय अवश्य है। उनके 
वर्तमान रूपको रखना भी नहीं है और उन्हे नष्ट भी नहीं करना 
है| इसके लिये पाक्षिक मन्दिरकी कल्पना की गई है। जैसे एक 
हिन्दू मन्दिरमे विष्णु-मूति होनेपर विविध कोनो या स्थानोपर शिव, 
गणेश, हनुमान आदिकी मूत्तियोँ रहती है, बस इसी नीतिका कुछ 
व्यापक और व्यवस्थित रूप पाक्षिक मन्दिर है | जहाँ मन्दिरकी 
आवश्यकता हो, वहाँ प्रत्येक सत्यसमाजीको-चाहे वह पाक्षिक हो या 
नैप्टिकू-नेष्ठिक मन्दिर ही बनाना चाहिये | परन्तु अगर उसके हाथमें 
पहिलेसे ही कोई साम्प्रदायिक मन्दिर हो और उसका नैष्टिक मन्दिरमें 
परिवतिन करना कठिन हो तो उसे पाक्षिक मन्दिरका रूप दे देना 
चाहिये | अथवा अपनी सामाजिक या अन्य किसी परिस्थितिक 

अनुसार कभी अपने सम्प्रदायका ही मन्दिर बनवाना अनिवार्य हो तो 
उसको उसे अपने सम्प्रदायका पाक्षिक मन्दिर बनवाना चाहिये। 
मतलब यह कि पाक्षिक मन्दिरकी कल्पना तो वर्तमान मन्दिरोके 
सुधारनेके लिये तथा पक्षपातवाले मन्दिरोके रोकनेके लिये है। 

पाक्षिक मन्द्रोके खर्चका सवार तो आता ही नहीं है, क्योकि 
उनका खर्च जैसा पहिले चछता था वैसा चलता रहेगा। बल्कि 
सत्यसमाजकी छाप छगानेसे द्रव्यपूजाका खर्चीछा रूप शृन्यप्राय कर 
देनेकी प्रेरणा मिलेगी। नये पाक्षिक मन्दिर बनवानेकी तो जरूरत ही 
नहीं है, फिर भी कोई बनवाये तो उसका प्रबन्ध उसपर है, सत्य- 
समाजपर नहीं | नौष्ठिक मन्दिरका खर्च कुछ है ही नहीं, क्योकि 
उसमे फल फ़्रूल नेवेध चढ़ानेकी आवश्यकता नहीं है। सफाईका 
काम तो सदस्य अपने हाथसे कर लेगे। हॉ, सत्यसमाजके साहि- 
त्यकी छोटीसी एक लाइब्रेरी उसमे अवश्य होगी। इस प्रकार सत्य- 
समाजका मन्दिर मन्दिर भी है, ग्रार्थनालय भी है, स्वाध्यायशाला या 
बाचनालय भी है, व्याख्यान-भबन भी है, और सदस्योका मिलन-मन्दिर 
भी है। उसमे विशेष खर्चकी कोई आवश्यकता नहीं है । 

शंका ( १० )-- जन-गणनाका समय जब आवेगा तब उसमे 
धर्म सत्यसमाज, और जाति सत्यसमाज ऐसा लिखवाना चाहिये न ! 
लेकिन अधिकारी तो यही कहेगे कि हम सत्यसमाज नहीं जानते; 
हमे हिन्दू-आ्रह्मण-क्षत्रिय-वैश्य-शूद्ध आदि ऐसा कुछ कहो या जैन-बैंदिक 
मुसलमान क्रिश्चियन ऐसा कुछ कहो। तब क्या करना चाहिये £ 

समाधान---पाक्षिक तो उपर्युक्त ढंगसे भेद लिखवा ही सकता 
है.। सिर्फ धर्मके खानेमे उसे सत्यसमाजी विशेषण और छगवाना 

चाहिये। जैसे आज लोग श्रेताम्बर जैन, दिगम्बर जैन आदि कहते 
है उसी प्रकार सत्यसमाजी जैन, सत्यसमाजी बौद्ध आदि लिखवाना 
चाहिये । परंतु नौह्ठिकको तो दोनो ही खानोमे सत्यसमाजी ही लिखवाना 
चाहिये। आवश्यकता होनेपर इस नामकी रजिस्ट्री करा ली जायगी या 
और कोई उपाय किया जायगा। 

शंका ( ११ )-रामराम, जयगोपालछ, जर्यजिनेन्द्र, सलाम आदि 
जो धर्मसूचक नमस्कारवाचक रब्द है उनकी जगह सत्यसमाजका 
भी कुछ नमस्कार-बचन है ? या वन्देमातरम्‌ आदि या सबमेसे कोई 
भी ? क्योकि सत्यसमाजका सदस्य तो निःपक्ष रहेगा, उसके लिये 
तो सभी तत्त्वतः ग्राह्म है । 

समाधान---शिष्टाचारके जो शब्द सिर्फ हृदयकी भावनाकों बत- 
लाते है जैसे कि---प्रणाम, नमस्कार, सलाम, आशीर्वाद, वन्दना, 
आदि उनके विषयमे कोई विचार नहीं। उनका इच्छा और औचि- 
त्यके अनुसार जहाँ चाहे ग्रयोग किया जा सकता है | बाकी शब्दोके 
लिये दो बाते है | एक तो जब सत्यसमाजी आपसमे व्यवहार करे 
तब; दूसरे जब अन्य छोगोसे व्यवहार किया जाय तब | 

सत्यसमाजके लिये भी एक ऐसे शब्दकी आवश्यकता तो है । 
सत्यसमाजपर प्रकाशित होनेबाली सम्मतियोमे बहुतसे सजनोने “जय 
सत्य देवकी ” सत्य भगवानकी जय ” “ सत्यम्‌ बन्दे ” आदि दाब्दोका 
प्रयोग किया है | परन्तु रामराम, जयजिनेन्द्र आदि शब्दोका बहिष्कार 
नहीं किया जा सकता, क्योकि इससे एक तरहकी कट्टरता साबित 
होगी । इसलिये एक शब्द बना करके भी अन्योका समन्वय करना 
जरूरी है । 

सत्यका स्थान सर्वोच्च है, इसलिये सत्यकी जयको बतछानेवाला 
कोई शब्द रखना अच्छा होगा । सत्य वन्दे, वन्दे सत्यम, सत्य जयतु, 
स॒त्यं विजयसे तराम्‌ आदि दाब्दोका जिमको प्रयोग करना हो वे कर 
सकते हैं, परन्तु सरल और सुविधाजनक शब्द “जय सत्य ? है। 
सत्यसमाजी आपसमें जहाँतक बने इसी शब्दका प्रयोग करें| परन्तु 
जब ऐसे लोगोके साथ व्यवहार करना हो जो सत्यसमाजी नहीं है, 
त्तब उनके साथ वही शब्द बोलना चाहिये जो उनने बोला है-- 
शमरामके उत्तरमें रामराम, जयजिनेन्द्रके उत्तरमें जयजिनेन्द्र | अगर 
अपनेको ही पहिले बोलना हो तो “ जय सत्य ” बोलना ही उचित 
है । चिट्ठी पत्रीमें भी जहाँतक हो “ जय सत्य ” लिखना चाहिये | 
लिखनेमें इस बातका इतना विचार नहीं किया जा सकता कि उसने 
क्या लिखा है | 

अवसरके अनुसार वन्‍्देमातरम्‌ आदिका भी प्रयोग किया जा 
सकता है | कट्टरता या द्वेषवात्ति कहीं भी न आना चाहिये | 

शंका ( १२ )-सत्यसमाज सदस्यके लिये वार्षिक चन्दा कुछ 
कारणसे ही न रक्‍्खा गया होगा | खर्चा सारा कौन करेगा ? मन्दिर 
खोलनेमे मकानादि किरायेसे लेना होगे | ग्रामस्थ सदस्य उस खर्चेकी 
व्यवस्था करें, ऐसा ही न ! 

समाधान---सत्यसमाज एक समाज है| वह कोई सभा या 
मण्डल नहीं है कि चन्दा न देनेस उस सदस्यका नाम काट दिया 
जाय । सत्यसमाजी रहना उसका जन्मीसेद्ध अधिकार है। पैसा न दे 
सकनेसे वह छिन नहीं सकता। इसलिये चन्देकी शर्त नहीं. डाली 
जा सकती । परन्तु चन्देकी शर्ते न डालना एक बात है, और चन्दा 

न करना दूसरी बात है । शर्त नहीं डाली जा सकती, परन्तु चन्दा 
किया जा सकता है । सत्यसमाजके प्रत्येक सदस्यको अपनी शरक्तिके 
अनुसार कुछ न कुछ आधिक सहायता अवश्य करनी चाहिये | 
प्रत्येक शाखाको अपनी परित्थितिके अनुसार अपने यहाँके सदस्योसि 
चन्दा लेना चाहिये | उससे मन्दिरका कार्य, मन्दिरकके वाचनारूयकी 
व्यवस्था, व्याख्यान आदिका प्रबन्ध, तथा अन्य ढंगोसे सत्यसमाजका 
प्रचार, वात्सल्य प्रचारके लिये सहभोजकी व्यवस्था आदि करना 
चाहिये | मन्दिरके लिये अभी मकान किरायेसे लिया जा सकता है। 
उसमे स्वाध्यायके लिये कुछ साहित्य जरूर रहे तथा / सत्यसन्देश ” 
पत्र भी अवश्य पहुँचे | कुछ दिन बाद सत्यसमाजका बहुतसा साहित्य 
हो जायगा । उस सबका संग्रह मन्दिस्म अवश्य रहे | 

जैनसम्प्रदायके एक महानुभावने समभावमूलक सत्यसमाज मंदिरकी 
बातको अव्यबहार्य तथा असंगत बताया था। उनकी शांकाका 
सार यह है । 

शंका ( १३ )--मंदिस्मे किसी एक धर्मके देवको उच्च स्थान 
देना और बाकीको नीचा, यह ठीक नहीं ह। इससे दूसरोका अपमान 
होगा । ओर सत्रको बराबर स्थान दिया जाय यह भी ठीक नहीं 
जँचता । अहिसाके आदश श्रीमहावीरके साथ कालिका देबीको 
विराजित किया जावे-जिसके सामने उसके भक्त पश्ु-बलि करके धर्म 
मानते है-अथवा गुहस्थयोग्य राघा-कृष्णको स्थापित किया जावे 
जहों सासारिक अज्जारका दृश्य है या शिवर्लिंगकी स्थापना हो, यह 
संयोग कुछ जुड़ता नहीं । धर्मगुरु ऐसा न होने देगे । 

समाधान---सत्यसमाज मंदिस्मे तो सत्य और अहिंसाको ही 

सर्वोच्च स्थान दिया जासकता है, किसी व्यक्तिविशेषकों नहीं । हॉ, 
पाक्षिक मदिरोमे अवश्य ही अपने इष्टकी मूति मुख्यस्थानपर होगी । 
ये पाक्षिक मंदिर संत्यसमाजके आदर्श्मदिर नहीं है किन्तु उस 
आदर्शंकी तरफ जानेके लिए साम्प्रदायिक मंदिरोंका सम्भव-सुधार है । 
वहाँ एककी मुख्यतासे भी किसीका अपमान नहीं है । 

यहाँ तो ५ जिसका विवाह उसका गीत ” वाली कहावत है। 
अमुक स्थान या समयपर दून्हाको मुख्य स्थान देनेपर भी दूल्हा 
अपने सभी कुटुम्बियोसे बड़ा नही हो जाता । एक अखाडेमे हनु- 
मानकी मूर्ति मुख्य स्थानपर हो और हनुमानके भी पूज्यकी मूर्ति 
गौण स्थानपर, तो इससे उसका अपमान नही है। गणेशके मन्दि- 
रमे उनके माता-पिता शिव और पार्वती एक किनारे रहे तो इसमें 
कोई आपत्ति नहीं है | हम अपने घरमे अपने बापके चित्रकों इतने 
आदरसे रक्‍्खे जितने कि बडे बड़े नेताओके चित्रको न रक्खे तो इससे 
हमारा बाप हमारी इशिमे भी उन नेताओसे बढ नहीं हो जाता। 
इससे सम्बन्धकी निकटता ही माछ्म होती है, व्यक्तित्वकी महत्ता 
नही । इससे नेताओका अपमान करनेकी भावना भी बोतित नहीं 
होती । एक जैनमदिरमे राम क्ृष्णके चित्र दीवालोपर टँगे हो 
इसी प्रकार राम, क्रृष्णके मंदिरमे महावीर, बुद्धके चित्र टँगे हो तो 
इससे हमारा आदरभाव ही बोतित होगा न कि अनादरभाव | 
सत्यत्माजी उन सबको समान भावसे ही मानता हैं, परन्तु सामाजिक 
परिस्थितिके कारण तथा संस्कारोने जो अमुक महात्मासे घनिष्ठता पैदा 
कर दी है उससे वह पाक्षिक बना है। भले ही धर्मगुरुओको वह 
मान्य न हो परन्तु सत्यसमाजीको उन धर्मगुरुओकी मान्यता- 

अमान्यताकी पर्वाह नहीं होती | वह किसी भी शासत्र, गुरु या 
विद्वानकों वही तक मानेगा जहाँ तक उसके सर्वधर्म-समभाव और 
सत्य-पूजामे बाधा न आबे | किसी भी सम्प्रदायके शात्र और गुरु 
उसके लिए बन्धनरूप नहीं है | 

कालिकादेवीको विराजित करनेकी बात लिखनेमे भ्रम हुआ है, 
क्योकि उसमे सत्य और अहिसाकी ही मूर्तियाँ है--काली शिव 
आदिकी नहीं; क्योकि इनकी गणना राम-क्ृष्ण आदिके समान 
ऐतिहासिक महात्माओमे नहीं है | वास्तवमे शिव और शक्तिकी 
मृत्तियाँ तो सत्य और अहिंसाके समान गुणोकी रूपकमय मूर्त्तियाँ 
ही है, इसलिये शिव और शक्तिका समावेश सत्य और अहिंसामे हो 
जाता है उनके लिये अलग मूत्तियाँ बनानेकी जरूरत नहीं है । 

शक्तिका जो भयज्ञर रूप है वह कई हज़ार वर्ष पहिले छोगोकी 
जो मनोवृत्ति थी उसकी अपेक्षा ठीक है । साधारण लोग शक्तिकी 
कल्पना ऐसी ही करते है । जैनियोने भी ऐसी ही कल्पना की है। 
उनके चेतन-चरित्र नाटकमे जब मोहके कटकसे और ज्ञानके कटकसे 
तोप-गोछे चछते है तब वह दृश्य कालिकाके दृश्यसे कुछ विशेष ' 
अन्तर नहीं रखता । यद्यपि जेनियोने कागजपर तदाकार चित्र 
नही बनाये, किन्तु अतदाकार शब्द-चित्र तो बनाये है । भाव- 
नाओमे तो कुछ अन्तर नहीं है । “* तोरी उत्तम क्षमापै मोय आवे ' 
अचम्मो कैसे किये कम चकचूर | ” गानेवाल्ा जैनी जब चकचू- 
रका चित्र अपने मनमे खीचता हैं तब उसे कालिकाकी लपलपाती 
जीभ न सही, किन्तु अनाजको पीसकर चकचूर कर डालनेबाढछा 
चक्कीका पाठ तो याद आता ही है । पिंडस्थध्यानमें हीकारके रेफसे 


८ घम-मीमांसा 
निकली हुई ज्यालाएँ जब अब्रह्माण्डमे फलकर सब कमीौको जला 
, ज्ालती है तब उनका मानसिक चित्र कुछ कम भयड्डूर नहीं द्वोता । 
साधारण जनताके आकर्षण और स्थिरताके लिए ड्रसी मानसिक 
चित्रको मृत्तिका रूप दिया जाता है। 
जैनी भी त्तो आखिर श्ाक्त अर्थात्‌ शक्तिके उपासक है। मोक्षके 
लिये वज्रजर्षभनाराच सेहननको अनिवार्य बतलनेवाले, शर्क्तिके 
उपासक नहीं तो क्‍या है ? अनन्त चतुष्टयमे अनन्त वीर्य 
( शक्ति ) की गिनती करनेवाले और वीर्यान्तरायके क्षयक्षयोपशमके 
के विना ज्ञानावरणका भी क्षय क्षयोपशम न माननेवाले, शक्तिकी 
उपासना करनेवाले नही तो क्या है ! तीथेड्डरके अद्ुष्टमे अगणित 
इन्द्रो बराबर शक्ति माननेब्राे अगर शक्तिके पूजक नहीं तो क्‍या 
है ! सारा संसार शक्तिपूजक है । शक्तिकी हमे जरूरत है, इसलिये 
| हमे उसकी पूजा करना चाहिये । हॉ, पुरानी भावना बदलना 
; चाहिये । उसके आगे पशुओके बलिदानकी जरूरत नहीं है, 
| मुंडमाला नही चाहिये, उसका रूप इतना भयड्भूर भी नहीं बनाना 
” चाहिये। फिर भी उसका रूपक एक वीराह्ननाके समान तो होगा । 
। शैक्तिका स्थान भगवान्‌ सत्य और भगवती अहिंसाके दरबारमे 
सैन्याध्यक्षाका स्थान है | इसलिये सत्य और अहिंसाकी आश्ञामे 
रहकर उसको अपना काम करना चाहिये | हम सशक्त बने और 
अपनी राक्तिका उपयोग अहिंसा और सत्यके लिये करे, यही 
हमारी शक्तिपूजा है । यह सब विचारधारा सत्यसमाजियोको, 
' खासकर शाक्‍्त सत्यसमाजियोको, समझाई जायगी और मद्यमांसके 
त्यागकी प्रेरणा की जायगी | तब जो छोग ऐसे शाक्त बनेगे उन्हे 
सत्यसमाजी शाक्तोमे शामिल किया जायगा । 

जो केवल निवृत्त्यकान्तवादी है उनको यह देवपरिषत्‌ आश्चर्य- 
जनक तथा असंगत भले ही माछम हो, परन्तु जिनने जीवनके 
दोनो पहछुओको समझा है और उसपर सर्वतोमुख विचार किया 
है, उन्हें राम-कृष्ण, महावीर, बुद्ध आदि एक ही वस्तुके अनेक! 
पहलू मादूम होंगे । 

इतनी शंकाओके समाधानसे सत्यसमाजके विषयमें पर्याप्त परिचय 
मिल जाता है। बहुतसे छोग सत्यसमाजफे सिद्धान्तके प्रश्नोंमें अनेक 
दार्ज्नमिक प्रश्न रख देले है। परन्तु में पहिले कह चुका हूँ कि धर्मके 
विचारमे दर्शन, न्याय, भूगोल, खगोल, इतिहास आदिके प्रश्न लाना 
और उनको धर्म-मीमासाकी कसौटी बनाना अनुचित है। मेरे 
इस बिषयमे विचार है परन्तु सत्यसमाजसे उनका कोई खास 
सम्बन्ध नही है। 

प्रत्येक धर्मकी यदि उदार व्याख्या की जाय तो वह साथी धर्म /* 
बन सकता है और कद्ररताके रूपमे कोई भी धर्म सार्बधर्म नहीं 
बन सकता । सार्वधर्मके छिए अगर हम कोई नया धर्म बनावें और 
प्रचलित धर्मोको नष्ट कर देना चाहे, तो हमे सफलता न मिलेगी। 
इसके लिए यही उचित है कि सब धर्मोका समन्वय करके हम एक सर्व- 
धर्म-समभावी समाजकी रचना करें जो सर्वधर्म-समंभाव॑को कार्यपरिणत 
करके दिखावे | यही सर्बधरम-समभाव सावेधमंका रूप हो सकता है । 

सत्य-सन्देश 


( स्व-धमे-समभावी पाक्षिक पत्र ) 
सम्पादक-साहित्यरत्न, पं० दरबारीलालजी न्यायर्तार्थ 


सस्थापक-सत्यसमाज 

यदि आप हिन्दू, जेन, बोद्ध, ईसाई, इस्लाम आदि सभी 
पवित्र घर्मोका मर्म जानना चाहते हो, राम, कृष्ण, महावीर, 
बुद्ध, ईसा, मुहम्मर आदि महात्माओका जीवन-रहस्य और 
उनकी छोकोपकारकताका दशन करना चाहते हो. सर्व-धर्म- 
समभाव और समाज-सुधारके प्रत्येक पहछूपर गम्भीर विचार 
करके उन्हे जीवनमे उतारना चाहते हो, तो सत्य-सन्देशके. 
ग्राहक अवश्य बनिये | यह हर पन्द्रहवे दिन आपको सुन्दर लेख, 
कविताएँ, टिप्पणियाँ, समाचार और कहानियाँ सुनायगा । 

किसी भी सम्प्रदायकी निन्‍दा न करके सब॒घर्मोका सम- 
न्वय करना और सभी समाजोमे प्रेम ओर श्रातृत्व बढ़ाकर 
समाज-सुधारके प्रत्येक आन्दोलनको चलाना, इसका मुख्य 
उद्देश है। विवेचनका मौलिक ढड्ग, गम्भीर विचारणा 
आदिका रसास्वाद आप इसके पढ़नेसे ही कर सकेगे | बड़े 
बड़े विद्यानोने लेखोकी मुक्तकंठसे प्रशंसा की है । 

वार्षिक मूल्य सिफे ३ रुपया। आज ही ग्राहक बनिये | 

फतहचंद सेठी 

प्रकाशक-- सत्यसन्देश, सरावगी मोहछा, अजमेर, ०*« 7. 





